Autoare: MARGARET MAYO Titlu original: BURNING DESIRE Titlu românesc: DORINŢĂ ARZĂTOARE Traducător: Mihnea Columbeanu Janine voise să-l uite pe Leon Wild Deşi crescuseră împreună, Janine spera să nu-l mai vadă niciodată pe Leon Wild În copilărie, acesta fusese de nestăpânit La maturitate, cauzase moartea iubitei surori a Janinei Patru ani trecuseră de la acea tragedie - şi, deodată, Leon Wild s-a întors Acum era un explorator vestit, era chipeş, autoritar şi hotărât să recucerească afecţiunea Janinei Ea i-a rezistat din răsputeri - dar a constatat că nu era deloc atât de puternică pe cât crezuse ! - N-ai nici un drept să-mi dai ordine! spuse Janine cu aprindere - N-am dreptul, dar avantajul e de partea mea, replică el încet Am puterea de a te sili să faci tot ce vreau Ochii lui cenuşii, acum reci şi nepăsători, o studiau cu o intensitate neînduplecată, iar Janine nu-şi putu controla un fior de teamă Oare încerca să insinueze că, dacă nu-i respecta ordinele, avea s-o omoare? - Să ştii că nu mă sperii, spuse ea cu curaj, deşi picioarele ameninţau să i se taie sub trup Dacă mă atingi cu un singur deget, am să - Ai să ce? întrebă el zâmbind - cu o expresie ameninţătoare, după părerea Janinei - Am să chem poliţia! - Au să râdă, nu se lăsă Leon, când le voi spune că n-a fost decât o ceartă între amanţi Janine îl privi încruntată - Nu suntem amanţi, şi nu există nici cea mai mică şansă să devenim - Crezi că n-avem nici o şansă? i-o întoarse el ironic Te contrazic Ajunge să te iau în braţe, şi devii maleabilă ca plastilina - Asta-i tot ce-ţi poate trece prin minte? întrebă Janine revoltată Eşti atât de flămând după sex, încât ai poseda chiar şi o femeie care te urăşte? Unde ţi-e iubita, ce s-a întâmplat cu ea? Mi se pare ciudat că nu vine niciodată să te vadă Nu voia decât să fugă - o omorâse pe sora ei; oare ce gânduri avea cu ea? Îi venea să se retragă, dar ştia că, dacă încerca, ar fi înhăţat-o cu siguranţă Avea mai multe şanse să-l înfrunte cu ajutorul cuvintelor Capitolul 1 Janine privi prin cameră, dându-şi seama că erau prezenţi mai mulţi oameni decât fuseseră invitaţi - ca de obicei Petrecerile Barbarei Delaney erau atât de populare încât, indiferent cât încercau să limiteze lista invitaţilor, casa se umplea întotdeauna până la refuz Barbarei îi plăcea la nebunie Era singura perioadă a anului când îi avea în jur pe toţi prietenii ei Deşi nu se plângea niciodată şi părea să fi acceptat faptul că nicicând n-avea să mai meargă pe picioarele ei, Janine ştia că în adâncul sufletului îşi plângea cariera pierdută Actriţă de considerabil talent, fusese implicată într-un accident tragic, când un zid construit anume pentru secvenţa pe care o filmau se dărâmase, prinzându-i dedesubt picioarele În pofida mai multor operaţii, nu şi le mai putea folosi, iar acum locuia în casa ei mare şi întinsă de pe Cannock Chase Barbara nu se căsătorise niciodată, alegându-şi în schimb cariera "Nu le poţi fi credincioasă amândurora," îi spusese ea odată Janinei, "şi nici un bărbat nu vrea să fie vioara a doua Prima mea iubire a fost actoria, încă de când eram mică Părinţii mei au încercat să-mi schimbe gândul, dar până la urmă am făcut cum am vrut eu - şi au fost atât de mândri de mine! Mă bucur că nu pot să mă vadă aşa Aceea fusese singura ocazie când Janine Conrad o văzuse pe Barbara autocompătimindu-se Barbara era o femeie curajoasă, Janine o admira şi o respecta, iar în anii cât lucrase pentru ea ca menajeră şi tovarăşă de companie, între ele se formase un ataşament strâns, deşi le despărţea o diferenţă de vârstă de treizeci de ani În timp ce o privea pe Barbara înconjurată de admiratori, Janine zâmbi în sinea ei Un bărbat îndeosebi vizitase încontinuu casa în ultimele săptămâni, atras de farmecul auriu al Barbarei ca un fluture de o lampă Mâinile lui Hadley Drummond se rezemau acum pe umerii subţiratici ai Barbarei, zâmbind spre faţa ei drăguţă, în formă de inimă, care zâmbea radios sub haloul de păr blond, cu bucle mătăsoase Janine se întoarse, ştiind că măcar pentru un timp putea să se relaxeze, lăsându-şi şefa în mâinile capabile ale domnului Drummond Se servi cu un pahar şi găsi un scaun liber Munca era grea, secătuindu-i puterile aproape în fiecare zi, aşa că seara cădea în pat epuizată atât fizic, cât şi spiritual Nu că ar fi deranjat-o cu ceva, iar la început îi plăcuse, simţind nevoia de a-şi alunga din minte gândurile întortocheate care o torturau Mai târziu, în timp ce durerea din sufletul ei se ştergea, constatase că-i plăcea munca şi, cu toate că nu avea aproape deloc timp liber, nu putea spune că Barbara Delaney ar fi fost o scorpie, ea însăşi insistând că n-ar fi dorit să se ocupe cu altceva Un glas cu rezonanţă profundă, invitând-o la dans, o smulse din reverie Era neobişnuit să fie invitată, majoritatea prietenilor Barbarei ştiind că era o ajutoare plătită şi tratând-o ca atare Probabil că acest bărbat făcea parte dintre musafirii neinvitaţi Janine se întoarse spre el, cu un zâmbet "De ce nu?" se întrebă ea "Merit o recreaţie " Dar surâsul i se şterse de pe buze când văzu chipul rece, tenebros şi neplăcut de familiar Un fior îi străbătu trupul, urmat de o fierbinţeală arzătoare Ochii i se învăpăiară într-o ură pătimaşă, în timp ce se ridica privindu-l sfidător pe bărbatul înalt şi zvelt din faţa ei, înainte se a-i întoarce spatele ca să plece Mintea îi era un tumult de emoţii contradictorii Nu putea cauza o scenă, dar nici nu voia să aibă de-a face cu Leon Wild Şi-n fond, ce căuta acolo? Intenţionat venise după ea, sau oare căile li se întâlniseră din nou doar printr-o pură coincidenţă? În uşă, se opri; bătăile inimii i se acceleraseră alarmant, iar pieptul i se ridica şi cobora cu o neregularitate dureroasă Fără a se uita în urmă, ştiu că Leon Wild o urma O senzaţie de furnicături îi străbătu şira spinăii, făcând-o să se încordeze, în aşteptarea confruntării inevitabile Când mâna lui i se lăsă pe umăr, Janine i-o dădu la o parte, simţind că-i îngheţa sângele în vene - Nu mă atinge! se răsti ea - Avem de vorbit, replică Leon Wild cu ochii ca două cioburi de cremene şi sprâncenele îmbinate ostil - Despre ce? i-o întoarse glacial Janine, pornind spre baza scării arcuite care pornea din holul spaţios Se rezemă de balustrada din lemn lustruit, cu capul ridicat mândru, ochii mari şi verzi lucind agresiv şi tot trupul zvelt încordat ca un arc În ochii celuilalt scăpără o luminiţă la fel de bătăioasă, în timp ce fălcile puternice i se încleştau - Eşti ridicolă Doar nu dai vina pe mine pentru ceea ce s-a întâmplat Referirea la incidentul pe care Janine se străduise atâta să-l uite o revoltă şi mai mult - Şi pe cine altcineva aş putea să dau vina? Dacă nu erai tu, Lisa ar mai fi trăit şi acum Te urăsc, Leon Wild, şi nu vreau să te mai văd câte zile oi avea! Cu obrajii împurpuraţi, se răsuci pe călcâie şi o luă la fugă cu pas uşor pe scară, nerăbdătoare să ajungă în camera ei Trebuia să scape de acel individ - de acel ucigaş! El, însă, o urmă, păşind înăuntru cu un aer încrezător - Cum îndrăzneşti? strigă Janine Nu avem nimic de discutat, absolut nimic! continuă ea, ţinând uşa larg deschisă Ieşi afară până nu strig după ajutor! - Nu cred că vei face asta, răspunse el imperturbabil Întâmplător, ştiu că nu-ţi plac scandalurile Şi, cu o nepăsare insolentă la adresa sentimentelor ei, îi luă mâna de pe clanţă şi închise uşa Janine se retrase în cameră, privindu-l furioasă, cu faţa, de obicei palidă, înroşită intens Leon Wild era înalt şi lat în umeri, silind-o să-şi ridice capul pentru a-l privi În cei patru ani de când nu-l mai văzuse, se schimbase Slab şi dur, emana o virilitate care ar fi trebuit s-o aţâţe; în schimb, Janine se temea Încercase să şi-l alunge din minte pe Leon Wild, dar aşa ceva era imposibil, când numele lui era pomenit în casă tot timpul Leon Wild, îndrăzneţul explorator, conduce încă o expediţie Leon Wild bate recordul la traversarea Atlanticului Leon Wild în sus, Leon Wild în jos, mereu pe prima pagină a ziarelor I se amintea încontinuu de acest om, dar Janine nu voia şi nu putea să creadă că moartea surorii sale fusese cauzată de un simplu accident Leon naviga încă din copilărie şi n-ar fi luat-o pe Lisa la bord dacă nu era sigur că totul era în regulă Poate sperase ca ea, Janine, să devină mai receptivă dacă Lisa nu le mai stătea în drum? Dacă acesta-i fusese planul, nu reuşise Janine îl ura de moarte şi, în acel moment, ar fi fost în stare de orice pentru a-l face să iasă din cameră Privirile li se ciocniră, cu expresii beligerante - Spune-mi ce doreşti, îi ceru ea, cu o voce împietrită În ochii lui negri licări scurt o luminiţă veselă - Să clarific lucrurile - N-ai nici o şansă, replică rigid Janine Ştiu tot ceea ce trebuie să ştiu Se întoarse cu spatele - Te rog să ieşi, nu avem ce discuta Leon nu plecă; Janine nici nu se aşteptase, iar umerii i se încordară când îl auzi traversând camera spre ea Răsucindu-se în loc, ridică braţele pentru a-l ţine la distanţă Gura lui Leon era strânsă cu înverşunare - Nu-s un lepros, Janine De ce te temi? "Că s-ar putea să fiu următoarea ta victimă", fu ea cât pe ce să răspundă Aşa se simţea, stând atât de aproape de omul implicat în accidentul fatal al surorii ei Îi venea să se retragă, spunând: "Nu mă atinge!" O frică iraţională îi îngheţa sângele în vene şi simţea cum i se întindea pielea peste oasele feţei Văzând că nu-i răspundea, Leon o prinse cu sălbăticie de mâini, trăgând-o brutal spre el Un ţipăt de groază ieşi din gâtul Janinei, înainte ca gura lui aspră să se lase peste a ei, amuţind-o Sărutul era zdrobitor, încercând să-i smulgă o reacţie, în pofida faptului că se zbătea disperată să scape O cuprinse cu braţele pe după gât, trăgând-o inexorabil tot mai aproape, cu coapsele lipite intim de ale ei şi bătăile puternice ale inimii făcându-i-se simţite în pieptul ei Cuprinsă de panică, Janine ridică mâinile, apucându-l de părul negru şi des, într-o încercare disperată de a-i îndepărta capul de al ei Cu un strigăt de furie, Leon se smulse, pentru a-şi relua imediat atacul, de astă dată imobilizând braţele Janinei pe lângă trup Era mai puternic decât ea, făcând-o să se simtă neputincioasă ca o păpuşă de cârpă Ochii ei verzi scăpărau de ură, în timp ce gura-i era din nou răvăşită de a lui Refuzul părea să-l întărâte şi mai mult, iar Janine nu se putea elibera din strânsoarea lui ca o menghină Încet, puterile începură s-o părăsească Habar n-avea care erau intenţiile lui, nu ştia decât că Leon Wild îi cerea un soi de răspuns, vizibil hotărât să nu cedeze până nu-l primea În chip straniu, pe când înceta să se mai zbată, începură să iasă la iveală noi simţăminte O reacţie primitivă, asupra căreia nu avea nici o putere, îi vlăguia membrele, iar buzele îi tremurau sub ale lui, oferindu-i-se Mâinile lui Leon îi cuprinseră capul, înclinându-l pe spate astfel încât s-o lase complet vulnerabilă Apăsarea gurii crescu, brutală, deschizându-i buzele cu forţa, iar Janine simţi că trupul i se arcuia spre el, capitulând, în timp ce o întreagă lume nouă de senzaţii se zbuciumau printr-însa cerând năvalnic să fie eliberate În sfârşit, Leon o îndepărtă de el, privindu-i gura tremurătoare şi ochii măriţi şi întrebători, în timp ce o întreba batjocoritor: - Cu asta ne-am lămurit, frumoasa mea Janine? Mai ţii la fel de mult să scapi de mine? Ironia din cuvintele lui o readuse la realitate Janine îşi şterse buzele cu dosul mâinii, pe când ochii verzi îi scânteiau din nou de revoltă - Ce fel de animal eşti? întreb ea, cu o ură pătimaşă Dintotdeauna ai fost un sălbatic Toată lumea te numea Sălbaticul, ştiai? Sălbatic la nume şi sălbatic din fire, dar dacă-ţi închipui că poţi reveni cu forţa în viaţa mea, te înşeli Iar încercarea asta de a mă seduce a fost cea mai mare greşeală din toate! Cu paşi destul de nesiguri, porni spre uşă şi o deschise - Pentru ultima oară, ai de gând să pleci? De nu, am să strig din răsputeri, spunându-le tuturor că ai încercat să mă violezi - Cred că mi-ar plăcea, replică el zâmbind Din doi paşi ajunse lângă ea, apucând-o de corsajul rochiei - Vrei să-ţi rup puţin şi hainele, pentru ca reclamaţia să fie mai credibilă? Degetele lui suple şi calde îi atinseră pielea fină a sânului, stăruind cu deliberare, sâcâitor Pe Janine o străbătu un val fierbinte, urmat de o furie rece Îl plesni peste mână, cu un gest atât de violent încât părul auriu roşcat, lung până la umeri, i se învolbură în jurul feţei Leon, cu faţa ca o mască implacabilă, îi dădu părul la o parte de pe obraz, cuprinzându-i în acelaşi timp bărbia strâns între degete - Ieşi cu mine în oraş mâine seară? o întrebă el, pe un ton insistent Îndrăzneala propunerii o ului şi, un moment, Janine nu putu decât să se holbeze la el, aproape fără să-şi dea seama că mâna lui continua s-o ţină de bărbie, plimbându-şi degetul mare peste buzele ei despărţite cu un gest neasemuit de senzual În clipa următoare, îşi veni în fire şi se smulse, nervoasă - N-aş veni cu tine nici dacă ai fi ultimul bărbat rămas pe Pământ, iar dacă n-ai de gând să ieşi din camera mea mă întorc jos Nu cred că vei mai încerca să mă molestezi în văzul tuturor - Nu vreau să te molestez, răspunse Leon pe un ton blând şi convingător Nu doresc decât compania ta, nimic mai mult E chiar atât de rău? Am fost prieteni de când ne ştim, e păcat să renunţăm la asta Ceea ce s-a întâmplat a fost o mare nenorocire şi mi-a părut foarte rău că am pierdut legătura cu tine Acum, că te-am regăsit, n-am de gând s-o las să se mai repete - Sunt dezolată că te dezamăgesc, ripostă Janine cu o voce sarcastică, dar porţi o bătălie pierdută dinainte Oi fi vrând tu să mă vezi, dar eu nu vreau să te văd în nici un caz Din partea mea, nu mai exişti Chipul lui Leon se înăspri, iar buzele i se răsfrânseră cu cruzime - Mai vedem noi, Janine Am descoperit că, de obicei, capăt ceea ce-mi doresc Se întoarse spre uşă, adăugând peste umăr: - Ne vom revedea curând! Încearcă să fii mai bine dispusă data viitoare! Janine nu fusese în viaţa ei mai furioasă Se opri în uşă, privindu-l cum se îndepărta pe coridor cu paşi lungi şi elastici Sacoul bine croit nu-i ascundea cu nimic puterea din acei umeri laţi, iar pantalonii strâmţi îi defineau mult prea clar coapsele musculoase Părul negru, rebel ca întotdeauna, i se cârlionţa deasupra gulerului, iar capul cu formă armonioasă îi stătea înclinat cu aroganţă Revenind în cameră, Janine trânti uşa cu zgomot, ştiind că muzica de jos acoperea toate sunetele Cu un oftat greu, se aşeză pe taburetul mesei de toaletă, rezemându-şi capul în mâini Accidentul Lisei fusese un şoc atât de puternic pentru familia ei încât plecaseră definitiv din Scoţia, părinţii mutându-se în Ţara Galilor, iar Janine stabilindu-se în Midlands, unde avusese norocul de a găsi acest post la Barbara Delaney Îi fusese greu să şi-l alunge din minte pe Leon Wild Înainte ca acesta să devină celebru, Janine crezuse că reuşise, dar nu peste mult ziarele şi televiziunea începuseră să-i urmărească neobisit toate activităţile, vârându-i-l pe gât la intervale frecvente Însă chiar şi aşa, n-ar fi crezut niciodată că aveau să se reîntâlnească şi blestema crudul capriciu al sorţii care i-l adusese din nou în cale Familia lui locuise lângă a ei, într-o zonă îndepărtată din Scoţia, iar Janine, Lisa şi Leon, în copilărie, se jucaseră tot timpul împreună Leon era un băiat nestăpânit şi încăpăţânat, pe care sora ei mai mare îl adora, iar ea îl privea adeseori alarmată Adeseori o trăseseră după ei, cu proteste, când părinţii insistau să le ceară s-o supravegheze Între Lisa şi Leon erau doar trei ani diferenţă, însă Janine era cu zece ani mai mică, iar Leon se plângea de multe ori că-i deranja, ţinându-i pe loc când voiau să pornească în tot felul de explorări Janine nu le spusese niciodată părinţilor ei că uneori o lăsau singură, aşezată sub câte o stâncă sau bălăcindu-se cu picioarele în pârâul care cobora pe versantul muntelui, în timp ce ei plecau în interesantele lor escapade Leon o ameninţase că, dacă spunea, aveau să-i taie părul, iar acest gând fusese de ajuns pentru a o face să tacă Tatăl lui murise când Leon era mic, iar mama sa îşi dăduse toată silinţa să-l crească singură, dar băiatul era îndărătnic şi neascultător, şi nu o dată fugise de-acasă, fiind adus înapoi de poliţie, cu avertismentul că aveau să-l ia dacă nu era ţinut sub control Părinţii Janinei spuneau mereu că băiatul avea stofă bună şi numai împrejurările îl făcuseră să devină aşa cum era Pe-atunci, ea era prea mică pentru a înţelege ce voiau să spună, nu ştia decât că din cauza lui Leon sora ei avea adeseori necazuri, iar când părinţii o certau, Janine plângea ea în locul Lisei, care era la fel de rezistentă ca Leon Nu făcea decât să ridice din umeri, pentru ca a doua zi s-o ia de la început Când Leon avea şaisprezece ani, se mutase împreună cu mama lui şi, ani de zile, nu mai ştiuseră nimic despre el, până când apăruse pe neaşteptate la uşa lor Arătând la fel de neîngrijit ca întotdeauna, le spusese că mama lui emigrase, iar el se angajase în diverse slujbe, dar nici una dintre acestea nu-i plăcuse Evident, părinţii fetelor îi oferiseră o cameră, dar Janine, care acum avea şaisprezece ani, se simţise stânjenită de prezenţa lui, mai ales când Leon încercase s-o sărute, declarându-i că devenise o domnişoară foarte frumoasă Aproape că uitase acest episod, dar acum şi-l amintea cu o claritate surprinzătoare Din cine ştie ce motiv, rămăseseră singuri în casă, iar Leon o trăsese pe canapea, explorându-i trupul cu mâinile într-un fel cum Janine niciodată nu mai fusese atinsă, căutându-i gura cu a lui, fierbinte Fata îl pălmuise pe obraz, exclamând: - Cum îţi permiţi, Leon Wild, cum îndrăzneşti să mă atingi aşa?! - Ce s-a întâmplat? o sâcâise el Ţi-e frică? Sunt primul bărbat care te face să fii conştientă că acum ai un trup de femeei? Eşti frumoasă, Janine, şi cred că te iubesc La care ea replicase: - Tu nici măcar nu ştii sensul cuvântului "iubire" Ai rămas acelaşi băiat aiurit care se joacă până dă de necaz Chiar atunci se întorseseră părinţii ei şi nimeni nu mai spusese nimic, dar a doua zi Janine îl văzuse pe Leon sărutând-o pe sora ei, după care o luase cu el într-o croazieră, la bordul unei ambarcaţiuni de împrumut N-o mai văzuse pe Lisa vie niciodată Ridicând capul, Janine îşi privi printre lacrimi imaginea reflectată în oglindă Retrăirea trecutului îi deşteptase din nou durerea pe care o simţise atunci, sila faţă de Leon Wild Jurase că niciodată n-avea să-l ierte El revenise în viaţa ei, dar Janine era hotărâtă să nu-l lase să rămână Avu nevoie de câteva minute ca să se calmeze, să-şi controleze tremurul mâinilor, dar în cele din urmă simţi că era suficient de calmă pentru a reveni la parter Îşi retuşase fardul şi se pieptănase, astfel că nimeni n-ar fi putut ghici chinurile care-i răscoleau trupul tânăr şi graţios Numai în ochi i se mai citea o undă de teamă, când scrută mulţimea de oaspeţi în căutarea unui păr negru cârlionţat, deasupra unor umeri laţi şi puternici Când intră în iureşul petreceri, Janine aruncă o privire spre Barbara şi încremenui Leon, cu capul aplecat într-o poziţie curtenitoare, vorbea zâmbitor, creând o impresie vizibil pozitivă Janine continuă să privească, îngustându-şi speculativ ochii, în timp ce se întreba ce subiect reuşea să trezească într-atâta interesul Barbarei Când cele două capete se întoarseră în direcţia ei, iar Barbara îşi ridică mâna încărcată cu inele şi-i făcu semn să se apropie, nu mai avu nici o îndoială Pentru prima oară, Janine nesocoti chemarea şefei sale, răsucindu-se în loc spre a ieşi din cameră aproape în fugă Nici pentru Barbara şi nici pentru oricine altcineva nu s-ar mai fi apropiat de Leon Wild în seara aceea Şi totuşi, Leon spusese că aveau să se revadă, iar Janine, ştiind ce fel de om era, nu se îndoia că avea să facă tot ce-i stătea în putere pentru a-şi pune în aplicare ameninţarea De astă dată, se duse în camera ei şi nu mai ieşi, schimbându-şi rochia de seară cu o pereche de pantaloni marinăreşti şi un pulovăr N-avea nici un rost să se culce, căci imediat ce musafirii plecau trebuia s-o ajute pe Barbara Se întinse totuşi, cu privirea în tavanul înalt şi alb, gândindu-se mirată la neaşteptata apariţie a lui Leon Părură să treacă ore întregi până când îl auzi pe ultimul vizitator plecând şi făcu un efort să iasă din cameră Barbara avea un lift special, iar Janine auzi zumzetul motorului în timp ce mergea cu paşi nehotărâţi pe palier Îşi întâlni şefa la uşa liftului, de unde o însoţi în camera ei, pentru a o ajuta să se dezbrace Abia după ce ajunse în pat, femeia mai vârstnică spuse: - Ce tânăr încântător e prietenul tău, Leon Wild! Nedorind deocamdată să-şi arate adevăratele sentimente, Janine ridică din umeri - Am fost surprinsă să-l văd Îmi pare rău că a venit neinvitat Ochii albaştri ai Barbarei sclipiră - Ştii bine că nu m-a deranjat Aşa, a fost cu atât mai distractiv - Mă întreb cu cine a venit, murmură Janine meditativ Sunt sigură că nu ştia că lucrez aici - Hector Borgman l-a adus, îi răspunse Barbara, cineastul acela fermecător, care mi-e prieten Va face un film despre următoarea expediţie a lui Leon, nu ţi-a spus? Janine clătină din cap, surprinsă de această informaţie Categoric, Leon Wild parcursese o cale lungă din zilele când alergase nebunatic prin Highlands, abia având o zdreanţă în spinare! Nici chiar cu patru ani în urmă nu avusese încă aerul dinamic de acum Maturizându-se, devenise un specimen masculin splendid, viril, hotărât, puternic Toate accesoriile pe care le puteau aduce bogăţia şi succesul - Abia dacă am schimbat două vorbe, spuse ea Nu l-am mai văzut de ani de zile Barbara se lăsă în perne, obosită de petrecerea care în sfârşit se terminase - El, unul, e clar că nu te-a uitat M-a întrebat dacă te pot lăsa liberă mâine seară, ca să te scoată în oraş Ochii Janinei se măriră - Sper că ai spus nu Ştii bine că nu ies niciodată - Atunci, ar cam fi timpul să ieşi, replică şefa ei cu convingere Munceşti prea mult De fapt, i-am şi spus lui Leon că, după părerea mea, nu te distrezi destul, iar el a răspuns că ar remedia asta cu plăcere Vine să te ia mâine seară la opt Închise ochii, dând de înţeles că discuţia se terminase - Noapte bună, Janine A fost o petrecere minunată Încet, fata ieşi din cameră Situaţia începea să-i scape de sub control, iar ea nu putea face nimic Trebuia să iasă cu el, a doua zi când venea s-o ia, fie şi numai ca să nu provoace o scenă, nemulţumind-o pe Barbara Ştiind că acum chiar îi era imposibil să mai adoarmă, coborî la parter şi începu să strângă, golind scrumierele şi ducând paharele la chiuvetă, pentru a fi spălate a doua zi dimineaţa Aranjă pernele şi aspiră covorul, impunându-şi să muncească pentru a-şi ţine mintea departe de calvarul care fusese atras fără intenţie asupra ei Dac-ar fi ştiut unde locuia Leon, n-ar fi ezitat să-i telefoneze, pretextând că avea alt program, despre care Barbara Delaney nu ştiuse Aşa, însă, nu-i rămânea decât să accepte planul făcut de şefa ei Leon Wild era un om viclean, Janine ştia, dar se hotărâse să se asigure că această întâlnire rămânea prima şi ultima Cumva, trebuia să-l convingă că n-avea nici un rost să se mai ţină după ea Capitolul 2 A doua zi, Janine fu prea ocupată ca să se mai gândească la întâlnirea ei cu Leon Deşi terminase o parte din treabă încă din seara trecută, mai erau multe de făcut, aşa că aspiră şi şterse praful, spălă vasele şi aruncă resturile de la bufet, până când, în sfârşit, totul fu în ordine Era o casă veche şi frumoasă, iar Janinei îi plăcea mult acolo Fiind duminică, zi de odihnă pentru Barbara Delaney, în mod normal Janine s-ar fi relaxat şi ea, dar acum se bucura că avea de lucru În timp ce luau un prânz rece, comentară despre petrecere - Tare mi-ar mai lipsi toţi prietenii mei, spuse Barbara, dacă s-ar întâmpla ceva şi n-aş mai putea să-i invit E singura perioadă a anului când pot afla toate bârfele Ştiai că Şi începu o lungă cuvântare despre numeroasele aventuri ale prietenilor ei din lumea filmului În timp ce o asculta, gândurile Janinei se abătură din nou spre Leon Wild, astfel încât peste scurtă vreme nu mai auzi nimic din sporovăiala celeilalte femei, dând doar din cap şi zâmbind instinctiv în momentele potrivite, dar căutând tot timpul o cale pentru a scăpa de întâlnirea din seara aceea Abia când auzi rostit numele lui Leon Wild, Janine reveni cu atenţia la şefa ei - Iartă-mă, ce-ai spus? - De ce nu mi-ai spus că-l cunoşti? A apărut la televizor de-atâtea ori, şi totuşi niciodată n-ai menţionat că vă ştiţi Oricând dornică de informaţii, Barbara o privea cu ochi luminoşi şi iscoditori - E un tânăr atât de prezentabil, atât de potrivit pentru tine, Janine Nu era pentru prima oară când Barbara încerca s-o combine cu cineva, iar Janine zâmbi - Am copilărit împreună, dar era mai apropiat de sora mea mai mare decât de mine Când a plecat din Scoţia, eu aveam doar şase ani, iar de-atunci nu l-am mai văzut decât cu o scurtă ocazie Iar acela fusese cel mai traumatic episod din viaţa ei Îşi dorea din toată inima ca Leon să nu fi venit în ajun, reînnoindu-i durerea din inimă cu o intensitate atât de zdrobitoare Probabil că suferinţa i se citea pe faţă, căci Barbara se încruntă îngrijorată - S-a întâmplat între voi ceva care te face acum să nu doreşti să-l vezi? Janine dădu din cap - Da, dar aş prefera să nu vorbesc despre asta, dacă nu te superi Încuviinţând cu înţelegere, şefa ei răspunse: - Uneori, e mai bine să nu laşi lucrurile să ţi se adune în suflet Apoi, pe un ton mai optimist: - Poate rezolvaţi totul diseară, când vă veţi întâlni Niciodată nu e prea târziu pentru a îndrepta lucrurile şi, judecând după felul cum a vorbit despre tine, cred că e dispus la un compromis "Foarte adevărat," îşi spuse Janine, "dar eu nu sunt la fel de dispusă " Ce-ar fi crezut Barbara dacă afla că Leon Wild era un ucigaş? Încă ar mai fi dorit s-o lase să iasă cu el? Ar fi fost îngrozită? Sau, mai probabil, ar fi luat totul în râs? Dar adevărul era că Leon Wild rămânea un asasin, ca şi cum cu mâinile lui ar fi omorât-o pe Lisa, şi nimic n-ar fi putut-o face pe Janine să-şi schimbe părerea Îşi împinse scaunul de la masă, incapabilă să mai continue conversaţia - Am nevoie de puţin aer E-n regulă dacă ies un timp? Am să strâng când mă întorc - Ajută-mă doar să mă duc pe canapea, răspunse binevoitoare Barbara După petrecerea de-aseară, sunt epuizată, şi-mi pare rău dacă m-am amestecat într-o problemă care nu mă priveşte Încearcă să nu-ţi faci griji, sunt sigură că totul se va rezolva de minune "Cât optimism!" îşi spuse cu amărăciune Janine De ce nu putea fi şi ea la fel de încrezătoare? Dar situaţia nu se putea rezolva decât într-un singur fel, şi anume, ca Leon Wild să dispară la fel de total cum o făcuse în ultimii patru ani Împrejurimile casei erau la fel de sălbatice ca restul regiunii, doar cu un gard viu de trandafiri delimitând curtea Plimbarea o purtă pe Janine printr-o pădure de stejari şi mesteceni, unde la un moment dat văzu dispărând un cerb Zâmbi în sinea ei Animalele acelea frumoase şi greu se observat miroseau repede orice intrus, aşa că rareori reuşea să le vadă mai bine Se îndrepta spre Sherbrook Valley, o zonă de o incredibilă frumuseţe, aflată la doar câteva minute de mers Ori de câte ori voia să fie singură, acolo venea, în acel loc unde râul curgea în meandre leneşe printre movilele verzi şi copacii cu trunchiuri zvelte Se aşeză pe un dâmb cu iarbă, strângându-şi genunchii sub bărbie, cu capul rezemat gânditor deasupra Deodată, ca de niciunde, în poiană apăru un câine negru, de pedigree îndoielnic, oprindu-se brusc când văzu fata aşezată pe iarbă Involuntar, Janine zâmbi, întinzându-i mâna - Salut, băiatule! Tu de unde-ai apărut? Câinele se aşeză pe coapse, dând din coadă încântat, dar nu se apropie Când întoarse capul, Janine ghici că stăpânul lui îl urma, aşa că se uită în aceeaşi direcţie iar ochii i se dilatară de groază când îl văzură apărând tocmai pe omul de care dorea cu atâta disperare să scape După un moment de ezitare, Leon se apropie - Janine, ce surpriză plăcută! Câinele se repezi înainte să-i lingă mâna, salutând-o la fel de entuziast ca stăpânul lui Janine se ridică - Mă tem că pentru mine nu e la fel de plăcută Dacă mă scuzi, eu tocmai plecam Ochii ei verzi îl priviră un moment cu răceală, înainte de a se întoarse pentru a porni în direcţia opusă Câinele o urmă, alergând printre picioarele ei, iar Janine se împiedică şi fu cât pe ce să cadă Noroc că mâna stăpânului o salvă la timp - Şezi, Nero! ordonă el scurt Şezi, băiete! Nero se supuse imediat, privindu-l pe Leon cu ochi mari care implorau mila Cu mâna încă pe braţul Janinei, Leon spuse: - Nu pleca Nu mă aşteptam să te găsesc aici, dar acum, că tot ne-am întâlnit, n-am putea sta de vorbă? Janine ridică bărbia - Nu avem nimic să ne spunem, credeam că am fost destul de limpede azi-noapte - Ai fost mai mult decât limpede, replică Leon, făcând-o să se înroşească la auzul insinuării Intenţionat, Janine nu se gândise la reacţia complet neaşteptată pe care o avsese faţă de sărutul lui Nu avusese nici o noimă şi, dacă Leon credea că însemnase ceva, se înşela - Cel mai limpede e că n-ai fost atent la ce-am spus, replică ea cu aroganţă Ce vrei să fac, să-ţi explic ca la şcoală? Degetele lui Leon îi atinseră uşor braţul gol, făcând-o să se retragă, încordată În ochii lui cenuşii licărea o luminiţă batjocoritoare - Cred, Janine, că trăieşti cu o impresie falsă - De unde ştii ce impresii am eu? aruncă ea dispreţuitoare Te urăsc, Leon Wild, dintr-un motiv foarte întemeiat, şi nimic nu poate schimba asta - Am putea încerca, o încurajă el încet Dă-mi o şansă şi-ţi voi dovedi că nu sunt aşa cum crezi Ochii lui cenuşii şi atenţi o afectau într-un fel care nu-i plăcea, înfuriind-o pe ea însăşi până la exasperare - Îţi pierzi vremea, Leon De ce nu te recunoşti învins şi nu pleci înapoi de unde ai venit, lăsându-mă să-mi văd liniştită de munca mea? Neluându-i în seamă cererea, Leon îşi îndesă mâinile adânc în buzunarele pantalonilor, spunând netulburat: - Am fost surprins să descopăr că lucrezi pentru Barbara Delaney Când te-am văzut la petrecere, în clipă am crezut că erai o fantomă Sprâncenele delicate ale Janinei se înălţară - Cum să fi fost eu invitată la un asemenea bairam? Nu toţi avem norocul de a fi ajuns celebri Modest, Leon înclină capul - Într-adevăr, a fost doar un noroc că am ajuns să fac ceea ce-mi place În esenţă, am rămas acelaşi Leon pe care-l cunoşti din copilărie - Atâta doar că acum nebuniile tale sunt considerate fapte de vitejie, nu de nesăbuinţă, ripostă ea cu înverşunare Într-adevăr, nu te-ai schimbat, ai rămas acelaşi animal necontrolat Faci numai ce vrei tu, fără să-ţi pese de ceilalţi Leon ridică alene din umeri, cu gura arcuită într-un zâmbet amuzat - Şi de ce n-aş face-o? Mie nu mi-au plăcut niciodată convenţionalismele Cu o slujbă ca a ta, aş murit de plictiseală în mai puţin de-o săptămână - Dacă toţi am fi la fel, ce s-ar alege? replică înţepată Janine, înţelegându-i fără tragere de inimă sentimentele, dar fără a-i da întru totul dreptate Cum am trăi, dacă toată lumea s-ar revolta împotriva societăţii? - Mai fericiţi? sugeră el sec Haide, Janine, faci din ţânţar armăsar Îţi laşi propriul punct de vedere, atât de mărginit, să-ţi influenţeze opinia despre mine - În patru ani, părerea mea despre tine nu s-a schimbat, şi nici n-o să se schimbe vreodată, spuse ea pe un ton distant, uitându-se ostentativ la ceas E timpul să plec S-ar putea ca Barbara să aibă nevoie de mine A, şi în legătură cu diseară Nu te deranja să vii, n-am de gând să ies cu tine Ochii lui luciră batjocoritor - Şefa ta pare să considere că o seară în oraş ţi-ar face bine E de partea mea, Janine Pocni din degete, iar câinele sări în picioare, nerăbdător Omul şi animalul plecară, lăsând-o pe Janine cu senzaţia neplăcută că pierduse încă o bătălie Întâlnirea o surprinsese şi nu putea decât să presupună că Leon locuia temporar în zonă Se întrebă unde stătea, din moment ce-i era atât de comod să-şi plimbe câinele prin Chase Dacă avea cameră la un hotel din Cannock sau Stafford, spaţiile de acolo nu erau cele mai potrivite pentru ca un câine să facă mişcare, dar era posibil să-l fi adus cu maşina * * * Barbara insistă ca Janine să se îmbrace elegant pentru întâlnirea din seara aceea - Sunt sigură că te va duce într-un loc interesant, spuse ea, privind dezaprobator pantalonii şi bluza fetei Nu poţi ieşi îmbrăcată aşa - De ce nu? protestă Janine Nici nu vreau să mă duc, de fapt Aş fi preferat să nu faci toate aranjamentele astea pentru mine - Prostii, replică Barbara cu oarecare asprime Dacă aş avea cu douăzeci de ani mai puţin, s-ar putea ca un om ca Leon Wild să mă intereseze chiar şi pe mine "Să-l stăpâneşti sănătoasă", îi ură Janine în gând şi, resemnată că nu putea aştepta nici o înţelegere de la şefa ei, încercă altă tactică: - Dar tu? Nu-mi place să te las singură, dacă ai nevoie de mine? Barbara zâmbi, iar ochii albaştri îi deveniră visători, transformându-i faţa - Vine Hadley Se va ocupa el de mine Nu-ţi face griji Janine oftă Nu-i mai rămăsese nici o ieşire Barbara îşi făcuse propriile aranjamente şi, judecând după expresia ei, abia aştepta să petreacă o seară singură cu Hadley Nu-i trecuse prin minte că prezenţa ei ar fi putut să fie jenantă când venea Hadley în vizită Întotdeauna avusese grijă să fie prin apropiere, în caz că Barbara avea nevoie de ea Îşi lua în serios îndatoririle şi până acum nu-i trecuse niciodată prin minte că Barbara se putea bucura de ocazia de a mai scăpa de ea din când în când - Îmi pare rău, spuse ea spăşită Nu mi-am dat seama că s-ar putea să deranjez Sigur că am să plec În sinea ei, adăugă: "Deşi nu-mi face nici o plăcere " - Nu mă deranjezi, Janine dragă, o linişti cealaltă, observându-i amărăciunea Dar nu-ţi iei niciodată liber Numai spre binele tău insist Sunt sigură că te vei distra de minune, Leon Wild e un tânăr atât de fermecător! Toate femeile care te vor vedea au să te invidieze Între timp, se făcuse aproape opt, aşa că Janine încetă orice discuţie şi se duse la etaj să se schimbe Neştiind ce intenţii avea Leon, alese o rochie scurtă de mătase, albastră ca penele de păun, cu poalele încreţite fin şi un corsaj decoltat, cu bretele înguste Pe deasupra îşi luă o jachetă asortată, astfel încât combinaţia era potrivită pentru orice ocazie Leon fu punctual Janine îi deschise uşa şi, cu un zâmbet destul de crispat, îl introduse în salon Barbara stătea în fotoliul ei, lângă glasvandul deschis Lângă ea stătea în picioare Hadley, cu un pahar în mână - Leon! îl întâmpină Barbara cu un zâmbet cald, întinzând un braţ spre el Leon traversă camera cu paşi dezinvolţi, luându-i mâna şi ridicând-o la buze cu un get exagerat de curtenitor Când fusese Leon capabil de asemenea politeţuri învechite? În copilărie, manierele lui lăsaseră mult de dorit Janine îşi amintea cât de obraznic fusese cu mama ei, când aceasta îl dojenise pentu că o încuraja pe Lisa să se caţăre în copaci Hadley se arăta şi el sincer încântat de a-l reîntâlni pe Leon Îi strânse inimos mâna şi declară că aştepta cu multă plăcere să vadă filmul despre viitoarea expediţie Leon răspunse ridicând din umeri, cu un zâmbet modest, iar Janine, fără tragere de inimă, fu nevoită să recunoască măcar că succesul nu i se urcase la cap Ba chiar părea să-l fi transformat, din băieţandrul necioplit de odinioară, într-un tânăr extrem de prezentabil şi interesant Privi cum Barbara şi Hadley îl chestionau curioşi despre viaţa lui plină de atâtea evenimente Hadley era şi el chipeş, cu umeri laţi şi păr cărunt, iar Janine îl găsise întotdeauna atrăgător, însă Leon îl depăşea cu mult pe bărbatul mai vârstnic Înalt de peste un metru optzeci, cu un trup musculos şi robust, pe care nici chiar costumul croit la comandă nu putea să i-l ascundă, nu avea nici un gram de grăsime în plus, iar mişcările lui imitau graţia nepăsătoare a unui leu Şi era la fel de mândru ca un leu, cu fruntea lui înaltă, atât de adesea ascunsă sub şuvişele rebele de păr negru şi des, şi cu pomeţii proeminenţi, puternici În bărbia pătrată avea o gropiţă, iar gura sa mobilă putea exprima la fel de uşor furia sau fericirea Simţind privirea Janinei, întoarse capul spre ea - Îmi pare rău, Janine, mă aştepţi? Furioasă că o surprinsese privindu-l, Janine întoarse capul Leon, însă, veni spre ea şi o luă de mână - Haide, să mergem şi să-i lăsăm singur pe guguştiucii ăştia doi Zâmbetul lui îi cuprinse pe Barbara şi Hadley, făcându-i să se uite unul la altul jenaţi, cu o expresie care confirma bănuielile dinainte ale Janinei Cum putuse fi atât de obtuză încât să nu observe? Dar nu avu timp să stăruie asupra acestui gând, căci Leon o conduse afară din cameră Ajunşi în faţa casei, o ajută să se aşeze în maşina lui sport scumpă, cu caroserie joasă - Nu sunt îmbrăcată prea potrivit ca să circul cu o maşină ca asta, spuse Janine Cred că ar fi mai bine să mă schimb Mâna lui o ţinu pe loc - Arăţi superb ca întotdeauna O privi lung, măsurând-o cu o insolenţă care-i aduse flăcări în obraji Furioasă, Janine îşi smulse mâna Era a doua oară în cinci minute când o făcea să se simtă stânjenită Leon râse, conştient de încurcătura ei, şi răsuci cheia de contact Maşina se însufleţi cu un vuiet, iar Janine fu aruncată înapoi în spătarul fotoliului, când demarară cu o viteză care îi tăia respiraţia Era clar că Leon făcea totul cu acelaşi entuziasm cu care conducea Capota era coborâtă, iar părul lui flutura în vânt, dezvelindu-i fruntea înaltă, puţin mai palidă decât restul chipului bronzat Îi aruncă o privire, observând-o cum încerca să-şi ţină cu ambele mâini părul răvăşit de vânt - În torpedo e o eşarfă, spuse el zâmbind Sper că n-ai devenit o orăşeancă din-alea care nu suportă să sufle peste ele nici o adiere de vânt Janine nu-i răspunse, prea ocupată să-şi strângă baticul pe cap, ceea ce era aproape imposibil când vântul îl agita în toate părţile Leon opri maşina, aşteptând-o cu răbdare să-şi lege strâns sub bărbie fâşia de şifon Apoi întinse mâna şi-i potrivi înăuntru o şuviţă scăpată, lăsându-şi degetele s-o atingă câteva secunde pe obraz, cu o exprese de nepătruns în ochi Când porniră din nou, Janine se simţea cum nu se putea mai încurcată Cum era posibil să urască un om, şi totuşi să se simtă însufleţită de cea mai mică atingere a lui? Fusese un adevărat fior electric, şocându-i trupul şi simţurile Înainte, Leon n-o mai afectase niciodată astfel, nici chiar în urmă cu patru ani, când apăruse în casa lor din Scoţia şi-i declarase c-o iubea Îl privi scurt, numai pentru a-şi feri ochii aproape imediat, când îşi dădu seama de puternicul magnetism fizic pe care Leon începea să-l exercite asupra ei O nedumerea total, dar nu putea să-l conteste Pe sub gene, îşi lăsă ochii să stăruie asupra mâinilor lui prelungi şi puternice, pe volan Erau ferme, armonios formate şi bronzate într-o nuanţă închisă, aproape ca a lemnului de mahon Centimetrul de manşetă albă care ieşea de sub mâneca sacolului scotea şi mai mult în evidenţă bronzul Aproape din proprie iniţiativă, ochii îi porniră în lungul braţului său, peste umărul lat, pentru a se opri din nou spre obrajii proaspăt bărbieriţi, uşor supţi Leon emana un miros eminamente masculin, care-i sâcâia nările şi stârnea reacţii neînfrânate Când ochii i se abătură în sus, observă că o privea pieziş, amuzat - Marfa se-arată la înălţimea aşteptărilor? întrebă el râzând - Nu ştiu ce vrei să spui, răspunse Janine, deloc amuzată, doar jenată că încă o dată o surprinsese privindu-l lung - De câteva minute mă studiezi cu cea mai mare atenţie, replică el calm Am luat proba, sau gustul tău la bărbaţi diferă oarecum? - N-am nici o preferinţă anume, dacă la asta te referi, răspunse ea cam crispată, cu privirea drept înainte, hotărâtă să nu se mai lase atrasă iar spre acel mascul devastator de atractiv - Nu există nici un om mai deosebit? continuă Leon s-o iscodească Nici un curtezan pândind pe undeva pe-aproape? - Mă îndoiesc că te-ar deranja, dacă ar fi vreunul, ripostă Janine Cred că l-ai trata ca pe o provocare Fie ca din doi să învingă cel mai bun, aşa şi pe dincolo Buzele lui se arcuiră - Mă cunoşti mai bine decât credeam Iar din declaraţia asta înţeleg că n-ai pe nimeni Cu atât mai bine, pentru că aşa îmi vei putea acorda toată atenţia ta Janine deveni ţeapănă - Nu miza pe asta, Leon Astă seară am fost silită, n-am avut cum să mă eschivez Dar asta-i prima şi ultima oară când ies cu tine, te rog să nu uiţi Leon lăsă să treacă o anumită perioadă de tăcere, înainte de a răspunde: - Asta rămâne de văzut Cine ştie, s-ar putea să-ţi placă atât de mult încât să aştepţi cu bucurie să mă mai vezi - De când eşti în zonă? se interesă Janine, ca să schimbe subiectul Simţi că întrebarea ei îl amuza - Vrei să ştii cât timp vei avea de rezistat? o tachină el De fapt, o parte din film se va turna aici E uluitor cât de mult seamănă unele locuri din Chase cu jungla africană, şi e mult mai comod pentru echipa de filmare Janine simţi că i se frângea inima Nu ştia sigur ce o deranja mai tare - Leon, sau hoardele de gură-cască dornici să se uite la filmare Praful avea să se aleagă de toată liniştea şi pacea din Cannock Chase - adică tocmai calităţile care-i plăcuseră şi o determinaseră să primească acea slujbă - Totul a fost ţinut în mare secret, se plânse ea N-am auzit nimic despre asta, nici eu şi nici Barbara, altfel mi-ar fi spus, cu siguranţă - Mai e mult până atunci Eu am venit cu avangarda, ca să zic aşa L-am însoţit pe Hector Borgman, care face regia, ca să prospectăm locurile de filmare - Şi v-au convenit amândurora? întrebă sec Janine - Sută la sută, răspunse el imediat Janine rămase tăcută, gânditoare, tulburată de vestea că Leon Wild urma să petreacă atât de mult timp în zonă Pe când lăsau în urmă Chase, parcurgând străzile oraşului Cannock, îl întrebă: - Unde mergem? - La masă, răspunse el simplu Sper că n-ai mâncat Poate-ar fi trebuit să-ţi spun Janine clătină din cap - N-am mâncat, dar numai fiindcă Barbara mi-a spus că s-ar putea să vrei să luăm cina în oraş - A trebuit să găteşti pentru ea? - Au comandat la pachet, de la un restaurant chinezesc Leon încuviinţă: - Absolut satisfăcător Îmi place Barbara, mare păcat că e imobilizată în scaun Dar acel Hadley nu pare deloc nemulţumit E ceva între ei? - N-am de unde să ştiu, evită Janine un răspuns clar Nu-l cunoaşte de mult timp - Nu e nevoie de mult timp ca să te îndrăgosteşti Vorbea pe un ton intenţionat sugestiv, şi-i aruncă o privire Încetinise la un semafor şi, pentru câteva secunde, o putu observa atent - Cred că vorbeşti din experienţă, nu? replică rece Janine - N-am iubit decât o singură fată în viaţa mea, răspunse Leon, spre marea ei surprindere - Şi ce s-a întâmplat? întrebă ea, conştientă în acelaşi timp de un interes neaşteptat Leon ridică din umeri - Sentimentul n-a fost reciproc - Dar te-ai străduit din răsputeri s-o convingi Janine era surprinsă de înverşunarea din propria ei voce Nu ştia de ce avea importanţă, dar dintr-o dată i se părea esenţial să afle dacă în viaţa lui Leon Wild mai exista şi o altă femeie - Da, s-ar putea spune şi aşa, confirmă el, cu o lucire în ochi, înainte de a porni din nou maşina Janine simţi o puternică dezamăgire Când erau mici, ştiuse tot ceea ce se putea şti despre Leon Petrecuseră ore întregi împreună, adeseori fără prea mare plăcere, el fiind cu atâţia ani mai mare decât ea Fusese conştientă de toate toanele lui, îi cunoscuse toţi prietenii Încă de la frageda vârstă de cinci ani, ştiuse când să tacă pentru că Leon era prost dispus, dar acum părea să aibă alături un străin, a cărui viaţă conţinea elemente complet necunoscute Totuşi, un străin frapant, faţă de care nu-şi putea stăpâni interesul Constată că trebuia să-şi reamintească încontinuu ce făcuse Leon, pentru ca ura care se înteţise de-a lungul anilor să nu se stingă Capitolul 3 Hotărârea Janinei de a-l ţine pe Leon la distanţă nu era deloc în favoarea unei seri liniştite Nu că s-ar fi aşteptat să se distreze, fiind forţată să accepte acea situaţie în pofida propriei ei voinţe Leon o duse la un restaurant italian din Birmingham unde, judecând după cum fu întâmpinat, era un client cunoscut şi preţuit Luă o listă şi comandă pentru amândoi, fără măcar s-o întrebe pe Janine dacă avea vreo preferinţă - Întotdeauna iei problemele în propriile tale mâini? întrebă ea cu oarecare asprime - Am constatat că celor mai multe femei le place, răspunse cu un zâmbet Leon Şi-n plus, de obicei preferă să fie dominate - Nu şi eu, replică Janine rece Fără o vorbă, Leon îi dădu lista Janine o parcurse cu privirea, observând imediat că era scrisă complet în italiană, apoi i-o înapoie, înclinând sfidător bărbia - Întrucât ai comandat deja, n-am să-l zăpăcesc de cap pe ospătar Buzele lui Leon tresăriră, dar spuse cu toată seriozitatea: - Cum doreşti Faptul că ştia despre ignoranţa ei în materie de italiană, depistându-i jocul de a se preface că ceda voinţei lui, o înfuria cu atât mai tare, dar îşi strânse buzele, stăpânindu-şi un răspuns tăios Totuşi, se întreba când învăţase Leon limba, putând numai să presupună că, pe parcursul călătoriilor lui, prinsese din zbor crâmpeie din mai multe limbi străine În timpul mesei, Leon încercă să facă o conversaţie cât mai plăcută, dar Janine nu-i răspundea decât monosilabic, fierbând în sinea ei Leon se purta ca şi cum ar fi fost cei mai buni prieteni, care veniseră acolo printr-un aranjament consimţit reciproc Janine se juca mereu cu mâncarea, fără nici un chef, privind când în farfurie, când undeva deasupra capului lui Leon Observându-i risotto-ul aproape neatins, Leon comentă: - Luigi n-o să se bucure dacă laşi mâncarea în farfurie O s-o considere o insultă - Nu mi-e foame, răspunse Janine cu o politeţe îngheţată - Dacă nu vrei să-ţi dau cu lingura, propun să laşi teribilismele şi să mănânci, se încruntă el iritat Ochii ei îi susţinură privirea - N-ai îndrăzni! Însă, chiar în timp ce vorbea, ştiu că se înşela, iar când Leon lăsă jos cuţitul şi furculiţa, ridicându-se de la masă, Janine abandonă - Bine, ai câştigat Nu vreau să provoc o scenă, făcându-te de râs, când e clar că eşti un client atât de respectat aici - Tu te-ai face de râs, nu eu, zâmbi el amar Tare-aş mai vrea să te înţeleg, Janine În ultima vreme, n-ai avut aproape deloc viaţă socială, şi credeam că-ţi va face plăcere o seară în oraş cu mine - Dacă era altcineva în locul tău, răspunse ea cu subînţeles, sigur mi-ar fi făcut plăcere! Ochii lui cenuşii se îngustară, scăpărând de furie rece - Ce-i făcut e bun făcut, nimeni şi nimic nu mai poate schimba trecutul Ar cam fi timpul să uiţi şi să-ncepi să mai vezi şi părţile plăcute ale vieţii Altfel, vei ajunge o domnişoară bătrână, dacă rămâi legată de slujba asta, iar aşa ceva nu e deloc stilul tău, Janine Eşti mult prea atrăgătoare Din cauza căldurii, Janine îşi scosese jacheta, iar acum, cu o insolenţă studiată, Leon îşi lăsă privirea să coboare spre umerii ei goi, ridicând apoi ochii pentru a-i vedea reacţia - Şi dezirabilă, adăugă el încet Janine simţi un nod în gât, pe când muşchii stomacului i se încordau Avea senzaţia că o dezbrăca în sinea lui iar acest gând îi umplea membrele de furnicături Inconştient, îşi trecu vârful limbii peste buze, iar ochii lui Leon se întunecară - Te urăsc! şopti ea vehement, dispreţuindu-se pentru propria-i slăbiciune - Îmi voi da toată silinţa să remediez asta, răspunse Leon, luând tacâmurile şi continuând să mănânce Janine îi urmă exemplul, atacând cu furie carnea de lângă risotto Prefera să-şi descarce furia pe ceva ce nu putea să riposteze - Nu vei avea ocazia, mormăi ea printre dinţi Leon, însă, o auzi, iar pe buze îi apăru un zâmbet de-a dreptul răutăcios - Asta rămâne de văzut, draga mea Janine Dacă stătea să se gândească la felul cum reuşise să obţină acea întâlnire cu ea, Janine îşi dădea seama că metodele lui erau mult mai viclene decât îşi imaginase la început Dacă nu era atentă, se putea pomeni victima unor împrejurări care-i scăpau complet de sub control - Nu sunt draga ta Janine! se răsti ea, nedorind să-i lase ultimul cuvânt, dar fără să se poată gândi la alt răspuns, mai potrivit Leon nu făcu decât să zâmbească enervant, ghicindu-i prea bine gândurile Petrecuseră prea mult timp împreună, în copilărie, îşi spuse Janine, clocotind de furie O cunoştea aproape la fel de bine cum se cunoştea ea însăşi * * * În drum spere casă, Leon o distră cu anectode amuzante din călătoriile lui, astfel încât nu fu nevoie ca Janine să vorbească, excepţie făcând câte un scurt comentariu sau câte o exclamaţie potrivită, din când în când Abia când ajunseră în Chase, iar Leon înscrise maşina pe o alee care, deşi familiară, nu ducea spre casa Barbarei, Janine spuse: - Nu-i ăsta drumul - Depinde unde mergem, zâmbi el Din partea mea, ăsta-i drunul şi nu altul - Şi ar fi o impertinenţă să te întreb unde mergem? se interesă ea crispată şi dintr-o dată cuprinsă de teamă Noaptea, în Chase era pustiu şi nimeni nu i-ar fi auzit vocea, dacă striga după ajutor Nici măcar nu era lună, singura lumină fiind cea a farurilor maşinii, care tăiau un arc larg în bezna din jur Din când în când, câte un iepure traversa în fugă, dar alte făpturi nu se mai vedeau Lăsaseră în urmă şoseaua principală şi străbăteau un drum rareori folosit, unde era improbabil să-i vadă cineva, decât eventual vreun cuplu de îndrăgostiţi, în propria lor maşină, nemulţumiţi de deranj şi care, cel mai probabil, n-ar fi fost de nici un ajutor Totuşi, nu văzură pe nimeni, iar Leon continua să conducă, ajungând mai departe decât se aventurase Janine vreodată Fu surprinsă când în lumina farurilor apăru conturul unei case Nu ştiuse că în zona aceea existau locuinţe Janine se miră şi mai tare când Leon opri maşina în faţa casei şi stinse motorul - Am ajuns, spuse el binevoitor Bine ai venit la Bluebell Cottage Janine privi lung spre casă, apoi spre el - Cum adică, bine am venit? A cui e casa asta? - Am închiriat-o, răspunse Leon pe cel mai firesc ton E cam mică, dar o să meargă - O să meargă? Pentru ce? întrebă Janine bănuitoare, văzând dintr-o dată casa ca pe un bârlog de mârşăvii - Ca bază, când vom începe filmările Şi-n plus, am hotărât că a cam sosit vremea să am şi eu unde mă întoarce acasă, când mă voi sătura de-atâtea călătorii - Şi de ce m-ai adus aici? se interesă ea cu o voce amorţită Aş prefera să mă duc acasă - Barbara nu te-aşteaptă prea devreme Şi-n plus, nu crezi că ar fi o indiscreţie să dai buzna peste ei? Apoi, Leon adăugă încet: - Îndrăgostiţilor le place să fie singuri Janine spera că nu din acelaşi motiv voia să fie şi el singur cu ea, dar se hotărî să nu-şi exprime gândurile, ca să nu-i dea şi alte idei Dar, în privinţa Barbarei şi a lui Hadley, Leon avea dreptate Nu s-ar fi bucurat dacă Janine le scurta prima seară pe care o avuseseră la dispoziţie, netulburaţi Leon îşi dezdoi picioarele lungi şi ieşi din maşină Refuzându-i ajutorul oferit, Janine coborî după el, resemnată să-i mai suporte un timp compania Din casă, îl auzi pe Nero lătrând agitat Leon lăsă farurile aprinse, scoase o cheie şi deschise uşa Câinele se repezi afară, sărind emoţionat prin jurul lor După câteva momente de zbenguială, Leon îl împinse la o parte, intrând în casă, şi aprinse lumina - Intră, Janine Simte-te ca acasă "În veci n-am să mă simt aşa", replică ea în gând, fiind nevoită să-l urmeze În timp ce Leon ieşea să stingă farurile maşinii, Janine privi în jur cu interes Uşa dădea direct într-un salon, mobilat confortabil, cu fotolii roz şi câteva tablouri şi bibelouri alese cu gust Nu era tocmai genul lui Leon, după părerea ei, dar Janinei îi plăcea Spre propria ei surprindere, îşi spuse: "Aş fi foarte fericită aici " Când omul şi câinele se întoarseră, Janine îi aştepta într-un fotoliu adânc şi comod Nero, după ce o inspectă în treacăt, se tolăni lângă ea Janine îl mângâie pe cap, bucuroasă de prezenţa lui, cu speranţa că aceasta avea să-i asigure o oarecare protecţie Contra cui? se întrebă ea, când îşi dădu seama încotro i-o porneau gândurile Obrajii i se înroşiră când îşi dădu seama că, în imaginaţia ei, Leon pregătise o scenă de seducţie Nedând nici un semn că i-ar fi observat jena, Leon deschise un dulap de mahon cu încrustaţii care conţinea o excelentă colecţie de băuturi - Ce otravă preferi? întrebă el calm, luând două pahare şi punându-le pe o tavă - Nu vreau să beau, răspunse ea În nici un caz n-avea de gând să-l lase s-o îmbete Băuse deja două pahare de vin la cină, adică mai mult decât era obişnuită Ori de câte ori Barbara dădea petreceri, Janine se mulţumea cu limonadă, iar acum simţea deja că i se cam învârtea capul Încă un singur pahar, şi nu mai răspundea de faptele ei Aproape ca şi cum ar fi ştiut acest lucru, Leon spuse: - Un păhărel nu-ţi va face nici un rău, şi întrucât eu conduc, nu văd care e problema - Ţi-ar plăcea să mă-mbeţi, nu-i aşa? întrebă ea fără să stea pe gânduri Cu cât ar fi mai uşor pe urmă să profiţi de mine! Chipul lui colţuros se întunecă de furie - Nici o clipă nu m-am gândit la asta, nu eram decât politicos Dar, cum e clar că te aştepţi la aşa ceva, s-ar putea să nu fie o idee tocmai rea Turnă în pahare o cantitate generoasă de whisky, adăugă sifon într-un pahar, pe care i-l întinse Janinei, iar cu celălalt se duse spre şemineu Îşi rezemă alene un cot de consolă, studiind-o cu ochii îngustaţi La început, Janine cochetă cu ideea de a-i arunca în faţă conţinutul paharului, ba poate tot recipientul, ţintind astfel încât să nimerească alături, dar cu o precizie mulţumitoare, spărgându-se de cărămizile roşii ale zidăriei Ghicind, însă, că o asemenea faptă ar fi provocat o furie şi mai aprigă decât cuvintele dure dinainte, se stăpâni, sorbind lichidul arzător şi susţinând privirea lui Leon cu un calm pe care era departe de a-l simţi cu adevărat Când nu mai suportă tăcerea, spuse: - E o casă foarte frumoasă Ai avut noroc s-o găseşti - Mare noroc, confirmă el, cu un subînţeles pe care Janine nu putu să-l ignore - Pot să văd şi restul? îl întrebă, într-o încercare de a-i distrage atenţia Se simţea peste măsură de stânjenită şi-şi bău whisky-ul mult mai repede decât ar fi fost prudent - Toate la timpul lor, răspunse amabil Leon Ridică paharul, privind un moment lichidul chihlimbariu - E un whisky mult prea bun ca să ne grăbim Apoi, observând că Janine şi-l terminase: - Încă unul? Şi, fără a aştepta răspunsul, puse paharul jos şi întinse mâna după cel gol - De-ajuns atât, râse Janine, spre propria ei surprindere - Dar insist! declară el, luându-i paharul din mână - Bine, atunci, poate doar unul mic De ce nu? Începea să se simtă foarte bine şi se întreba de ce făcuse prostia de a refuza, la început - Noroc! îi ură ironic Leon, după ce umplu din nou ambele pahare Pentru ca asta să fie prima dintr-un lung şir de întâlniri la fel de plăcute - Noroc, răspunse Janine, dar pe un ton mai degrabă nedumerit, ca şi cum s-ar fi întrebat ce căuta acolo - Am impresia că ţi-e cam cald, comentă Leon, observându-i faţa înroşită De ce nu-ţi scoţi jacheta? Era cald, într-adevăr, îşi spuse Janine şi se ridică, dându-i paharul, pentru a începe să-şi descheie nasturii Îşi scoase jacheta de pe umeri şi o lăsă pe spătarul unui scaun - Aşa e mai bine, comentă Leon, cu o căldură intimă în glas Cele două pahare erau pe raftul din spatele lui şi, când Janine întinse mâna să şi-l ea pe a ei, Leon o prinse de braţe, fără a o lăsa să-i mai scape - Te doresc, Janine, spuse el cu glas îngroşat, insistent - Nu mă îndoiesc, răspunse ea înveselită La fel ca zeci de alţi bărbaţi Tot timpul le ţin piept - Vorbesc serios Braţele lui o cuprinseră, trăgând-o aproape, pentru a o lipi de trupul şi coapsele lui musculoase - Mai ţii minte când ne-am sărutat prima oară? Aveai doar şaisprezece ani şi trecuseră zece ani de când nu te mai văzusem Ţi se formase cel mai frumos trup - eram uimit să văd cum crescuseşi Mă excitai, Janine, şi de-atunci nu mi te-am mai putut alunga din minte Janine îşi amintea Îşi mai amintea şi ce i se întâmplase Lisei după aceea, iar pe şira spinării o străbătu un fior rece Cum putuse uita că omul acesta era periculos? Un ucigaş! Iar ea era singură în casă, complet la discreţia lui! Gândul o readuse în fire, cel puţin atâta cât s-o facă să se zbată, încercând să scape Braţele lui, însă, păreau două cercuri de oţel, iar eforturile ei nu aveau nici un rezultat - Dă-mi drumul, brută! strigă ea disperată Eşti nebun dacă-ţi închipui că te-aş lăsa vreodată de bunăvoie să mă atingi! - Atunci, va trebui să încerc să te conving altfel Începu să-i mângâie pielea netedă a spatelui, strecurându-şi mâna pe sub părul ei, la ceafă, legănându-i capul şi înclinându-l astfel încât Janine fu nvoită să-l privească în ochi Reuşi să-şi strecoare cu forţa mâinile între trupurile lor şi, trăgând adânc aer în piept, îl împinse din răsputeri Leon râse şi-i dădu drumul Eliberarea fu atât de neaşteptată, încât Janine se împletici de-a-ndăratelea, împiedicându-se de un scaun şi aşezându-se pe el cu o buşitură deloc elegantă Rănită în adâncul demnităţii, îl privi încruntată, aruncând scântei din ochii ei verzi - Haide, o zădărî el, spune-mi să nu mai îndrăznesc niciodată figura asta Îi ghicise atât de exact gândul, încât Janine rămase cu gura căscată Leon îi întinse mâna: - Vino, am să-ţi arăt şi restul casei Ochii lui o studiau cu mult calm, Văzându-i privirea bănuitoare, ridică mâna într-un gest de salut ironic: - Pe cuvântul meu de cercetaş că n-am să te-ating În pofida propriei voinţe, Janine fu nevoită să zâmbească la vederea solemnităţii băieţeşti de pe chipul lui Se ridică de pe scaun, cu un oftat de resemnare - Numai să ţii minte, spuse ea cu severitate Bucătăria era îngustă, dar bine echipată, iar intre uşa ei şi a salonului pornea o scară Iniţial, îi spuse Leon, fuseseră două dormitoare, dar unul era acum transformat în baie, cu tapet lavabil alb, înflorat Din nou, nu era tocmai stilul lui Leon, dar era practic Şi în dormitor pereţii erau tapetaţi tot cu flori Persoanei care decorase casa îi plăcuseră foarte mult florile, conchise amuzată Janine, dar aici efectul era atenuat de tonurile simple şi intense ale covorului şi cuverturii - O, ce-mi place patul ăsta! exclamă ea, înainte de a-şi da seama ce efect puteau avea cuvintele ei Era un pat înalt, cu stâlpi de alamă care luceau în lumina electrică slabă - Vrei să-l încerci? întrebă serios Leon - N-am vrut să spun asta ! murmură Janine, după care ochii i se repeziră spre chipul lui, surprinşi, şi abia acum îşi dădu seama că o tachinase Of, eşti imposibil! Trupul lui masiv ocupa tot cadrul uşii şi, deşi ar fi vrut să revină la parter, Janine n-avea cum să treacă La rândul lui, Leon nu părea prea grăbit să se urnească din loc - E foarte comod, spuse el, arătând iar cu capul spre pat Şi destul de mare pentru două persoane - Văd şi eu răspunse Janine, având grijă să păstreze un ton distant Vei putea invita musafiri, dacă nu te deranjează să împarţi patul cu ei - Depinde pe cine-aş invita, replică el încet, privindu-i deliberat faţa Din cine ştie ce motiv inexplicabil, Janine îşi simţi ochii atraşi spre ai lui şi, cu toate că ar fi vrut să-şi întoarcă privirea, nu era în stare Felul cum se uita Leon la ea avea ceva hipnotic şi sugestiv, făcându-i pielea s-o furnice, conştientă de masculinitatea dinamică a acelui trup viguros Leon îşi scosese şi el sacoul, iar cămaşa albă de mătase îi stătea întinsă la limită peste umerii puternici Primii trei nasturi erau descheiaţi, dezvăluind un piept musculos şi bronzat, acoperit cu fire sârmoase de păr negru Ultima dată când văzuse acea parte a anatomiei lui, Janine avusese şaisprezece ani, iar pe-atunci pieptul lui Leon fusese neted, fără nimic din puterea virilă pe care o avea acum Era un băiat dur, desigur, dar acum avea o vitalitate sănătoasă şi o forţă oarecum înspăimântătoare - şi nu numai din cauza a ceea ce i se întâmplase Lisei Era mult mai mult şi mai profund decât atât Avea ceva anume, o atracţie senzuală, ce nu se putea nega, şi oricât de mult ar fi vrut Janine să-l respingă, îi era foarte dificil Parcă ar fi ţinut în mâini un magnet care o atrăgea spre el inexorabil, cu o forţă căreia nu i se putea opune Cel mai neplăcut lucru era faptul că o ştia şi el şi, indiferent de câte ori i-ar fi spus Janine că-l ura, n-ar fi crezut-o - Mergem jos? întrebă ea după un timp, reuşind în sfârşit să-şi desprindă ochii dintr-ai lui, la capătul unei îndelungate lupte cu sine - Dacă eşti sigură că nu mai e nimic ce-aş putea să-ţi arăt replică Leon cu un zâmbet leneş Şi, făcând un pas înapoi, o lăsă să iasă pe uşă Scara de lemn era abruptă şi strâmtă, iar Leon coborî primul, prezentându-şi scuzele pentru lipsa de bune maniere, dar spunând că voia s-o poată prinde, dacă aluneca - Ce nobil din partea ta! replică Janine, încercând să fie cât mai sarcastică Nu prea reuşi În schimb, suna ca o replică ingrată, şi-şi dori să nu fi spus nimic Crezuse că, după turul casei, aveau să plece, dar Leon se aşeză şi, pe neaşteptate, o trase pe genunchii lui - Ce te-a apucat? strigă ea indignată, zbătându-se cu furie şi fără nici o putere - Mă poţi învinui pentru că vreau să-ţi simt trupul lângă al meu? întrebă el pe un ton rezonabil Eşti destul de dezirabilă pentru a face sângele oricărui bărbat s-o ia razna ca al unui sălbatic - Mai ales pe-al tău, replică Janine cu înverşunare Nici un bărbat n-ar putea să aibă un nume mai potrivit - Ceea ce le dă ziariştilor destule prilejuri de speculaţii, comentă el pe un ton binevoitor Pe mine, nu pot spune că mă afectează cu ceva E doar un nume şi nimic mai mult - Şi o fire, insistă rebelă Janine - În cazul ăsta, ar fi mai bine să nu mi-o dezmint Aş fi dezolat să te dezamăgesc Şi, spunând aceasta, începu s-o sărute pe umeri cu o pasiune care-i purtă treptat buzele în jos, spre brazda dintre sânii ei Janine avea un braţ prins între trupurile lor, iar celălalt îi era ţinut fix de Leon, alături, astfel încât nu mai putea face nimic altceva decât să dea din picioare Nu avea cine ştie ce mare efect, dar când Leon îi trase bretelele de pe umeri, cu intenţia vizibilă de a-i dezveli sânii, Janine recurse la ultima soluţie şi-şi înfipse dinţii în umărul lui Putea să nu se fi deranjat Leon tresări, fruntea i se întunecă, dar nimic mai mult Iar Janine nu-şi putu relua atacul, căci gura lui se aruncă posesiv peste a ei, sălbatic, barbar, brutalizându-i buzele şi impunându-i să reacţioneze Niciodată simţurile Janinei nu mai fuseseră agresate într-un mod atât de primitiv Senzaţii pe care nu şi le cunoştea se treziră la viaţă, străbătându-i membrele, aprinzând flăcări, astfel încât nu mai voia decât să i se abandoneze cu cea mai deplină nepăsare Simţea că se îneca în propriul ei extaz şi, aproape fără să-şi dea seama, mâna i se strecură în sus spre pieptul lui, petrecându-şi degetele prin firele de păr negru, simţindu-i bătăile puternice ale inimii O parte din creier îi transmise mesajul că n-ar fi trebuit să reacţioneze, dar tentaţia, asemenea unui fruct oprit, era prea mare Fără îndoială, după aceea avea să se simtă vinovată, întrebându-se ce Dumnezeu o apucase, dar pentru moment îi pierise din minte orice gând cu cap şi coadă, lăsând-o să se cufunde în plăcerea erotică a îmbrăţişării De astă dată, când buzele lui le părăsiră pe ale ei, pentru a luneca lin în josul gâtului, spre pulsul care palpita dezordonat în vena de la baza acestuia, Janine nu mai făcu nici o încercare de a-l respinge Judecata raţională o părăsise, iar mâna liberă i se rezemă de capul lui, strângându-l atât de drăgăstos încât, cu un mormăit, Leon îi cotropi din nou gura Janinei îi scăpă un geamăt, în timp ce se înmuia ca o plastilină în braţele lui, cu oasele topindu-i-se şi gâtlejul contractat de senzaţii cu totul noi Leon o sărută pe pleoape, trecându-şi degetele prin părul ei lung şi mătăsos, trăgând până când începu s-o doară, dar cumva aeastă durere o întărâta şi mai tare, făcând-o să-şi arcuiască trupul, cu orice mândrie pierită, conştientă numai de dorinţa arzătoare pentru acel bărbat Pofta îi era la fel de intensă ca ura pe care o nutrise în toţi acei ani Deschise ochii, privind adâncurile furtunoase ale ochilor lui Dorinţa lui Leon era dureros de limpede şi, când privirile li se întâlniră, între ei se transmise un semnal nerostit Când Nero lătră, risipind tensiunea momentului, Janine ştiu că n-ar fi răspuns de ceea ce se întâmpla în continuare Dar zgomotul fu suficient pentru a risipi vraja dintre ei, astfel încât reuşi să se elibereze, cu ochii dilataţi, parcă abia atunci dându-şi seama ce făcea Leon nu făcu nici o încercare de a o reţine şi nici n-o ajută când Janine, fără vlagă, se clătină pe picioare, rezemându-se iar de el Avu nevoie de câteva secunde pentru a-şi regăsi puterile, timp în care încercă să se dezmeticească Înnebunise de-a binelea, de-l lăsa pe omul acela detestabil s-o maltrateze aşa? Îşi pierduse complet minţile? O lua cu frig la gândul că fusese cât pe ce să i se dăruiască, şi-l privi încruntată, cu ostilitate Ochii lui licăreau amuzaţi, netulburaţi de toată situaţia Era clar că pentru el nu însemnase la fel de mult ca pentru ea Fără îndoială, îşi făcuse un obicei din seducţie Aşa se explica îndemânarea lui Câtă vreme Janine nu mai avusese niciodată parte de aşa ceva de la vreun bărbat, poate doar cu excepţia unor dezmierdări inofensive Nicicând simţurile nu-i mai fuseseră răscolite atât de intens şi profund - A fost dezgustător ce-ai făcut! strigă ea cu voce răguşită, căutându-şi în poşetă un pieptene şi începând să şi-l treacă prin păr Trebuia să ştiu că ticluiai ceva, când m-ai adus aici - Cred că nu m-ai crede dacă ţi-aş spune că nu asta a fost intenţia mea, aşa-i? întrebă el alene, continuând să-i cutreiere trupul cu privirea Janine îşi smulse jacheta şi-şi vârî grăbită braţele în mâneci, încheindu-şi toţi nasturii până la gât, înainte de a răspunde: - Ba bine că nu! Şi-acum, ai de gând să mă duci acasă? Leon se ridică încet, calm, întinzându-şi braţele deasupra capului Nero, văzând că era rost de activitate, sări repede în picioare, alergând în cerc, nerăbdător să fie scos la plimbare - Puteam fi sigur c-ai să strici totul, îl admonestă blând stăpânul său Data viitoare, să nu uit să te închid undeva - N-o să fie nici o dată viitoare! declară Janine furioasă, pornind spre uşă cu poşeta în mână Câinele se opri în faţa ei, dând vesel din coadă Janine se opri să-l mângâie - Bravo, băiatule! îl felicită ea Bravo - De ce bravo? întrebă sec Leon, în timp ce-şi lega cravata şi-şi lua din nou sacoul Pentru că ne-a întrerupt plăcutul interludiu? Sunt foarte dezamăgit de el, zău aşa Trebuie să-l dresez mai bine Deschise uşa şi ieşiră împreună în noapte Capitolul 4 A doua zi, Janine fu atât de ocupată încât nu avu timp să se gândească la Leon Dimineaţa avea loc cursul de artă dramatică pe care Barbara îl ţinea pentru copiii din zonă şi, după ce-i ajută să se organizeze, Janine începu să bată la maşină după o bandă pe care Barbara o pregătise mai înainte La ora aceea Barbara îşi dicta toate scrisorile Se obişnuise să se trezească devreme dar, folosindu-şi magnetofonul în pat, o scutea pe Janine de necesitatea unei deşteptări la fel de timpurii, lucru pentru care aceasta îi era recunoscătoare După prânz, care fusese pregătit tot de Janine, sosi manichiurista Barbarei, iar apoi discutară îndelung dacă să-şi extindă cursurile spre a include şi copii mai mari Barbara voia s-o facă, dar Janine considera că munca suplimentară ar fi fost prea obositoare pentru ea - Hadley ce spune? se interesă ea, întrebându-se dacă şefa ei îşi discuta vreodată problemele cu altcineva - E de aceeaşi părere cu tine, răspunse abătută Barbara De fapt, ar prefera să renunţ complet la cursuri, dar n-aş putea să fac asta Şcoala e singura legătură care mi-a mai rămas cu actoria Janine era nevoită să-i dea dreptate Fără acele cursuri, Barbara s-ar fi ofilit ca o floare, iar dacă Hadley ţinea la ea trebuia să fie conştient de acest lucru Telefonul de lângă fotoliul Barbarei sună, întrerupându-le conversaţia - O, bună, iubitule! salută răsfăţat actriţa Sigur că poţi veni la cină diseară, nici nu era nevoie să întrebi Atunci, ne vedem pe la opt Pa! - Hadley? întrebă Janine, văzând cum se luminaseră ochii Barbarei - Leon, răspunse aceasta încântată - Leon? repetă cu voce amorţită fata - A fost foarte urât din partea mea că n-am întrebat cum v-aţi înţeles aseară, continuă Barbara, dintr-o dată spăşită Dar acum am primit răspunsul Leon n-ar vrea să te revadă, dacă nu v-aţi fi simţit minunat împreună - Aş fi preferat să mă laşi pe mine să vorbesc Janine era supărată şi nu încerca să se ascundă Am avut o seară îngrozitoare şi nu vreau să-l mai văd niciodată - Atunci, înseamnă că vine să-şi prezinte scuzele, insistă liniştitor Barbara Lasă, draga mea, calea adevăratei iubiri nu e niciodată lipsită de asperităţi - Iubire? repetă Janine, îngrozită că şefei sale îi venise o asemenea idee Dar îl urăsc! - Ce cuvinte tari foloseşti ! comentă blajin actriţa Mie mi se pare un tânăr destul de drăguţ Ce-o fi făcut, ca să merite asemenea sentimente? Janine ridică din umeri - Nu contează, a trecut de mult Nu voia să dezvăluie cele întâmplate Barbara, la fel ca părinţii ei, putea fi de partea lui Leon Nimeni nu crezuse că accidentul se întâmplase numai din vina lui Numai ea i-l reproşase în întregime şi avea s-o facă toată viaţa - Atunci, e mai bine să uiţi, spuse nepăsătoare Barbara Dar cum ar fi putut să uite un lucru care-i traumatizase atât de grav viaţa? Janine se strădui să zâmbească, ştiind că era o imitaţie slabă, dar de mai mult n-ar fi fost în stare în acele împrejurări - Aş prefera să pregătesc cina, spuse ea cu voce surdă, dacă tot vom avea musafiri În mod normal, Janinei îi plăcea să gătească, dar în seara aceea nu-i stătea mintea la muncă, lucru care se reflectă în terciul fleşcăit care-ar fi trebuit să fie plăcinta cu carne de pui - Of, fir-ar să fie! strigă ea furioasă, aruncând porcăria la gunoi Acum ce-am să fac? Barbara îl invitase şi pe Hadley, oaspeţii trebuia să sosească din clipă-n clipă, iar Janine nu avea ce să le servească Ochii i se umplură cu lacrimi de frustrare, pe care şi le şterse furioasă Din fericire, Barbara insista întotdeauna să aibă cămara bine aprovizionată, iar congelatorul era şi el plin Când musafirii apărură, masa era aproape gata Janine alesese un biftec Stroganoff şi tocmai amesteca sosul de smântână când îşi dădu seama că o privea cineva Întoarse încet capul, pentru a întâlni ochii cenuşii şi atenţi ai lui Leon Îl privi cu răceală - A fost o manevră foarte necinstită Ştiai că Barbara n-avea să te refuze - Dar nu puteam şti că ea urma să răspundă la telefon, replică Leon Mă aşteptasem să vorbesc cu tine Janine înălţă din sprâncene - Doar nu credeai că, după cele de aseară, aş fi acceptat? - Mai ales după cele de aseară, zâmbi el, apropiindu-se Janine îi întoarse spatele, continuând să amestece sosul - Sunt ocupată, Leon Dacă tot mi-ai dat de lucru în plus, mă laşi măcar să-mi termin treaba? Un moment domni tăcerea, deşi Barbara ştia că Leon stătea foarte aproape în spatele ei Furnicături electrice începură să i se strecoare pe şira spinării, făcând-o să se încordeze, aşteptând ce? Leon nu era genul care să se lase păgubaş cu una cu două şi începea să-şi dea seama de asta Buzele lui, atingându-i ceafa sub păr, îi trimiseră fiori de emoţie prin vene, iar mâna în care ţinea lingura începu să-i tremure Leon îi luă instrumentul din mână şi-i ridică palma la gură, sărutându-i-o şi apoi lipindu-şi-o de obraz - Biata Janine, cum îşi mai înfruntă ea propriile instincte ! De ce nu recunoşti că te pun pe jăratic? Ar fi mult mai uşor pentru toată lumea Janine îşi smulse mâna Contactul cu acel om era ca atingerea unei flăcări - un joc cu focul, care o făcea să se ardă - şi nu avea intenţia să mai continue - Încrezut mai eşti! se răsti ea Nu-mi dau seama ce te face să crezi că mi-ar plăcea compania ta - Nu-ţi dai seama, o îngână el Poate că, dacă stau destul pe lângă tine, ai să-ţi dai seama - Cum poţi fi atât de nepăsător faţă de sentimentele mele? întrebă cu ciudă Janine Ştii bine că n-am nevoie de prietenia ta, şi totuşi insişti să mă baţi la cap Când ai să înţelegi că-ţi pierzi vremea? - Îmi dau toată silinţa să rectific situaţia asta, spuse el, privind prin bucătărie Te pot ajuta cu ceva? Mă pricep la gătit, în caz că nu ştiai - Prefer ca bucătăria să rămână a mea, răspunse cu aroganţă Janine Aşa, risc mai puţin să se întâmple cine ştie ce! încheie ea pe un ton ridicat, smulgând de pe aragaz tigaia tocmai când conţinutul acesteia era gata să dea pe dinafară - Înţeleg ce vrei să spui, zâmbi Leon Dacă se arde, poţi să dai vina pe mine Umerii mei laţi suportă destule Şi nu numai la figurat, reflectă ea, oftând uşurată când Leon deschise uşile batante şi dispăru Dar întreruperea lui o deranjase şi, adăugând dezastrul dinainte, începu să se întrebe dacă mâncarea avea să fie mulţumitoare Din fericire, temerile ei s-au vădit nejustificate Cina a fost declarată un succes fără echivoc Abia în timp ce-şi beau cafelele, Janine se pomeni din nou singură cu Leon La masă, conversaseră toţi patru laolaltă, iar ea se relaxase treptat, dar acum, cu Leon alături pe canapea şi cealaltă pereche în partea opusă a camerei, începeau să se facă simţiţi nişte fiori care o dădeau de gol - Ce gânduri păcătoase îţi umblă prin cap? întrebă el încet Arăţi de-a dreptul feroce - În cazul ăsta, ar trebui să ştii la cine mă gândesc, replică sec Janine Leon îşi întinse braţul pe spătarul canapelei, rezemându-şi mâna pe umărul ei - Când ai să-ţi dai seama că nu vreau să-ţi fac nici un rău? - Nu susţin că ai vrea aşa ceva, ripostă ea Mă îndoiesc chiar că ai avea curaj să comiţi încă o crimă Pe de o parte, a doua oară n-ai mai scăpa, iar pe de altă parte Cuvintele ei furioase amuţiră, când degetele lui o strânseră dureros de umăr - Ia seama ce vorbeşti, o preveni el, cu o lucire periculoasă în ochi Defăimarea de caracter e o ofensă gravă Aş putea considera necesar să iau legea în mâinile mele şi să te pedepsesc cum găsesc de cuviinţă Sprâncenele fine ale Janinei se arcuiră neîncrezător - N-ai îndrăzni să te atingi de mine! Un moment, degetele lui Leon se strânseră şi mai tare - N-aş îndrăzni ? Durerea care-i străbătu umărul era atât de iritantă, încât Janinei îi veni să strige dar, nedorind să facă scandal în casa şefei sale, se mulţumi să şuiere tăios: - Dacă-mi laşi un singur semn, Leon Wild, voi avea grijă să regreţi! Netulburat de cuvintele ei aspre, Leon păru mai degrabă amuzat: - Şi cum ai face asta, mă întreb ? Nu ştia nici ea Nu ştia decât că n-avea de gând să se lase timorată Se concentră să-şi bea cafeaua, încercând să-l ignore pe bărbatul de lângă ea - lucru cam greu, când mâna lui continua să-i stea pe umăr, când degetele i se furişau treptat pe gâtul ei, strecurându-se în părul lung şi mătăsos, trăgându-l şi întorcându-i cu forţa capul spre el Ochii lui cenuşii şi enigmatici o priveau Janine găsea intensitatea lor tulburătoare dar nu putea întoarce capul - Ce vrei de la mine? îl întrebă cu o voce mică şi crispată pe care nu şi-o recunoştea - Pe tine te vreau, răspunse cald Leon Nu m-am făcut destul de clar înţeles? - De ce? Sunt sigură că trebuie să existe destule alte fete absolut dispuse să-ţi dea ceea ce doreşti, fără atâta bătaie de cap - Aşa e mult mai plăcut, zâmbi el enervant Îmi place o fată cu personalitate, una care să facă să merite efortul - În ce mă priveşte pe mine, spuse Janine cu voce acidă, ai pariat pe un cal olog - Atunci, calul meu olog va trebui să se antreneze cum se cuvine, i-o întoarse el, apropiindu-se pentru a-i lua ceaşca şi farfurioara Prima lecţie e: să nu răspunzi niciodată când ţi se spune ce-ţi face bine, iar a doua: să accepţi întotdeauna ceea ce ţi se oferă cu bună-credinţă În timp ce vorbea, îşi plimba uşor degetele pe obrazul ei, cuprinzând-o pe după umeri cu braţul celălalt pentru a o trage spre el, încet dar ferm Ochii Janinei scăpărară de mânie - Ce tupeu ai! Cum îţi permiţi să-mi dictezi termenii relaţiei noastre?! Eşti un Îi fu greu să continue, când gura lui se lăsă peste a ei Se uită repede spre Barbara, ca să vadă dacă observase scena aceea penibilă, dar actriţa era atât de captivată de ceea ce-i spunea Hadley încât n-ar fi văzut nici dacă Leon făcea dragoste cu ea Dezamăgită, Janine deschise gura să lanseze un nou atac, dar fu amuţită de buzele lui calde care le imobilizară pe ale ei Încercă să se zbată, îl împinse din răsputeri dar, ca de obicei, fără nici un rezultat Faptul că eforturile ei îl amuzau pe Leon o enerva şi mai tare, iar ochii i se duelau furioşi cu ai lui, în timp ce o letargie plăcută i se infiltra încet prin membre Treptat, împotrivirea mută îi pieri şi, împotriva tuturor instinctelor, sărutările lui începură să-i placă Închise ochii, lăsându-şi capul să se rezeme de spătarul canapelei Leon se opri, retrăgându-se puţin - S-a terminat lecţia întâi, şopti el Dacă data viitoare mergi mai departe, nu-ţi va fi prea greu să-nveţi să mă placi - Fir-ai al dracului! mormăi Janine E o atracţie fizică şi nimic mai mult Nu înseamnă că sentimentele mi s-au schimbat - Dar este un început, insistă iritant Leon Cel puţin, ai dovedit că nu mă găseşti complet insuportabil - Cu atât mai rău! se răsti ea Cred că mi-am ieşit din minţi, dacă-ţi mai suport barbarismele o clipă doar O fi reînvierea vreunei amintiri din copilărie, când te adulam "Leon e aşa de mare şi puternic, şi poate face orice", tot obişnuiam să mă laud Ştiai? Niciodată n-am crezut că ţi-ai folosi forţa împotriva mea, pentru a încerca să iei ceva ce eu nu doream să-ţi dau de bunăvoie - Sărăcuţa Jenny! zâmbi el blând, revenind la vechiul apelativ Nici nu mă mir că arătai atât de rănită când te tachinam N-am ştiut că eram eroul tău - Un erou căzut, preciză Janine, care niciodată nu se va mai ridica pe vechiul piedestal - Dacă a existat odată afecţiune, fără îndoială că poate fi reînviată, dacă i se acordă timp, declară el încrezător Janine îl privi nervoasă - Sper să nu plănuieşti să rămâi pe-aici până atunci, decât dacă eşti pregătit să-ţi sacrifici toată viaţa, şi nici chiar aşa n-o să fie lungă de-ajuns Nimic nu mă va face vreodată să-mi schimb părerea despre tine, Leon, şi cu cât înţelegi mai repede asta, cu atât mai bine - Dacă n-aş avea o anumită doză de încăpăţânare, nu m-aş afla unde sunt azi, replică el calm Pot declara foarte categoric că întotdeauna reuşesc ceea ce-mi pun în cap - Poate ar trebui să fiu onorată, i-o întoarse sarcastic Janine, că marele Leon Wild m-a luat în colimator Ce crezi, o să scrie şi în ziare? "O nouă cucerire a lui Wild!" Deşi, dacă stau să mă gândesc, mai degrabă vor scrie: "În sfârşit, Wild învins - de o femeie!" Leon se încruntă - Jalnica ta încercare de a avea umor nu mi se pare deloc amuzantă - Nici eu nu găsesc amuzantă atenţia ta nesolicitată Cred că e timpul ca petrecerea asta să se spargă Compania ta mă plictiseşte Şi se ridică în picioare, atrăgând atenţia Barbarei - Leon pleacă, declară ea scurt - Vai de mine, dragă băiete, aşa de devreme? toarse Barbara Sper că ţi-a făcut plăcere şi că vei mai veni curând? Leon dădu din cap: - Mi-ar plăcea, dacă nu deranjez - Nu deranjezi deloc, îl asigură binevoitoare Barbara Îmi place compania ta, iar Janine găteşte cu plăcere, aşa că oricând vrei să vii, te primim cu braţele deschise Pleci şi tu, Hadley? întrebă ea, când celălalt se ridică şi el în picioare Poate e mai bine, mă simt cam obosită, iar biata Janine pare gata să cadă de pe picioare Bătălia verbală o obosise, nu ora târzie, îşi spuse Janine, în timp ce-l conducea pe Leon la uşă - Eu n-aş mai încerca figura asta, o preveni el, imediat ce se îndepărtară A doua oară n-o să-ţi mai meargă şi tu ai să fii cea care va avea de suferit Janine îl privi încruntată - Dacă nu te amestecai unde nu-ţi fierbe oala, n-aş fi fost nevoită s-o fac Noapte bună, Leon Şi îi deschise larg uşa În ciuda faptului că se făcuse aproape ora unsprezece, la orizont cerul încă mai era vag albăstrui Din depărtare se auzea glasul melodios al unei bufniţe şi ţipetele ascuţite ale liliecilor căutându-şi mâncarea, dar de data asta chemarea nopţii nu avea nici un efect asupra Janinei Nu voia decât să scape de acel om o dată pentru totdeauna Mâinile lui o apucară aspru de umeri, întorcând-o cu faţa spre el O sărută sălbatic, brutal şi autoritar, strivindu-i buzele sub ale lui Fără o vorbă, îi dădu drumul la fel de brusc, înainte de a se îndepărta prin întuneric Janine încă se mai afla în acel loc, când Hadley ieşi din casă, trecând pe lângă ea cu un salut vesel: - Noapte bună, Janine! Când reveni în salon, Barbara zâmbea încântată - O seară satisfăcătoare, cred Tu şi Leon păreţi să vă înţelegeţi bine, presupun că v-aţi rezolvat divergenţele ? Uneori, Barbara putea fi remarcabil de obtuză, mai ales când era vorba de probleme sentimentale, îşi spuse Janine cam nervoasă Probabil îl văzuse pe Leon sărutând-o şi avusese impresia că era o îmbrăţişare liber consimţită Dacă s-ar fi uitat mai bine, ar fi văzut că Janinei nu-i făcuse nici o plăcere - Nu tocmai, răspunse ea scurt, deşi Leon preferă să creadă că da - Viaţa e prea scurtă pentru discordii, declară sentenţios Barbara, deşi cred că nu vrei ca o femeie bătrână ca mine să te înveţe ce ai de făcut - Nu eşti bătrână, o contrazise imediat Janine, zâmbindu-i cu afecţiune - Sunt destul de bătrână ca să fi suferit unele lovituri dure, răspunse Barbara Mi-am pierdut uzul picioarelor şi dragostea unui bărbat, în doar câteva săptămâni Janine auzea acum pentru prima oară despre existenţa unui bărbat în viaţa Barbarei, sau cel puţin a unuia deosebit - Ce s-a întâmplat? întrebă ea ezitant - Am făcut o greşeală prostească, spuse Barbara, cu ochii înceţoşându-i-se L-am refuzat Când am aflat că eram condamnată să duc o viaţă de invalidă, n-am dorit mila nimănui, şi cu atât mai puţin a omului care mă iubea Atunci, nu mi-am dat seama cât de mult îl iubeam Mă cutremur când înţeleg ce îngrozitor m-am purtat cu el I-am spus că nu-l iubeam, că niciodată nu-l iubisem şi că nu făcusem decât să mă joc cu el, ca să provoc gelozia altuia Nimic din toate astea nu era adevărat şi am petrecut multe nopţi nedormite întrebându-mă dacă procedasem cum trebuia Dar mi-am impus să cred că da - înţelegi, n-aş fi suportat să mă compătimească Trebuia să fiu puternică, iar pentru mine puterea însemna să stau pe propriile mele picioare, încheie ea, râzând de paradoxul acestei figuri de stil - L-ai mai revăzut? întrebă Janine, plină de simpatie la adresa acelei femei curajoase - Abia după douăzeci de ani, când mi-am dat seama ce greşeală necugetată făcusem Toate vechile sentimente rămăseseră vii Nici el nu se căsătorise Distrusesem două vieţi, numai din cauza mândriei mele idioate - Şi îl mai Janine se întrerupse, pradă unei revelaţii - Hadley? Barbara dădu din cap - De aceea, Janine, îţi spun acum: nu da cu piciorul la şansa unei asemenea fericiri Nu merită - Dar eu nu-l iubesc pe Leon, protestă Janine, aşa că nu încape comparaţie - Iubirea e o ciudăţenie, spuse Barbara E ca o boală de care suntem inconştienţi, o boală care tot creşte şi creşte în noi, până când într-o zi, deodată, ne pomenim faţă-n faţă cu adevărul - şi atunci suntem fie comic de fericiţi, fie chinuitor de trişti Am simţit ambele gusturi şi vreau ca tu să fii fericită, Janine Ţin foarte mult la tine, îmi eşti aproape ca o fiică, iar sentimentele tale sunt şi ale mele Leon e un om de treabă, sunt sigură, indiferent ce ai să-i reproşezi, aşa că de ce nu-i acorzi beneficiul îndoielii? Ai o singură viaţă, nu-ţi bate joc de ea, aşa cum am făcut eu Janine era în pragul lacrimilor Niciodată n-o mai auzise pe Barbara vorbind atât de elocvent Parcă ar fi jucat un rol, şi totuşi ştia că fiecare cuvânt era adevărat, izvorât din adâncul inimii - Mă voi gândi la ce mi-ai spus, răspunse ea într-un târziu, fără să creadă cu adevărat că Barbara avea cum să ştie ce se întâmpla în mintea ei, cu atât mai mult cu cât nici ea nu era sigură de propriile ei sentimente Să te ajut să te culci acum? A fost o seară obositoare * * * După aceea, Janine nu l-a mai văzut pe Leon câteva zile, bucurându-se de acest răgaz, căci atacurile lui continue asupra simţurilor ei o oboseau Chestiunea o nedumera enorm, căci cum era posibil, se întreba ea, să urască un bărbat, şi totuşi să se bucure de mângâierile lui? N-avea nici un sens, dar n-ar fi acceptat nici în ruptul capului presupunerea Barbarei că-l iubea Pentru a iubi un om trebuia să-l respecte, iar pe Leon îi era imposibil să-l privească astfel, după ceea ce făcuse În ochii ei, săvârşise o crimă de neiertat, pe care avea să i-o reproşeze toată viaţa O mai mira şi motivul pentru care Leon se ţinea după ea atât de insistent Îşi cunoştea sentimentele, Janine nu pierduse nici o ocazie de a i le reaminti, şi totuşi se purta cu ea ca şi cum nu s-ar fi întâmplat nimic care să le strice relaţia N-avea idee ce scop urmărea Îi spusese că o dorea Oare asta însemna că voia să-i posede trupul? Leon nu-i declarase niciodată un sentiment mai profund, decât în urmă cu patru ani, când îi spusese: "Cred că te iubesc " Tratase acele cuvinte cu dispreţul pe care-l meritau şi nici acum nu putea s-o creadă că o dorea şi în alt sens decât pentru a-şi satisface propriile pofte sexuale Cu cât se gândea mai mult la acest lucru, cu atât de înfuria mai tare Hotărî ca, pe viitor, să se asigure că avea întotdeauna pregătită o scuză când Leon îi mai propunea câte o întâlnire Decizia de a evita să-l vadă era uşor de luat, dar mai greu de pus în aplicare Leon se folosea de Barbara ca de o aliată, iar actriţa, crezând că vedea înfiriparea unei poveşti de dragoste, era gata oricând să-i accepte planurile Astfel că, în următoarea seară de sâmbătă, Janine constată că situaţia îi scăpase iar de sub control Leon sosi pe neaşteptate, o sărută pe Barbara cu căldură şi, după cum i se păru Janinei, în semn de mulţumire, apoi spuse: - Pune-te la ţol festiv, fetiţo, mergem în oraş Janine se uită furioasă de la el la şefa ei, nemulţumită că iar se făcuseră planuri fără ştirea sa, dar prea politicoasă ca să spună ceva de faţă cu amândoi Îşi aruncă părul pe spate cu un gest sfidător şi ieşi din cameră ca o furtună Ajunsă în dormitorul ei, se aşeză pe marginea patului, fierbând de furie, cu pumnii încleştaţi Cum îşi permiteau să-i facă aşa ceva?! Cine le dădea dreptul? Încă mai stătea acolo, când uşa se deschise şi apăru Leon Furioasă că intra fără să bată, Janine strigă: - Ieşi afară! Şi-i întoarse spatele - Mă aşteptam să te găsesc aşa, spuse el netulburat, în timp ce închidea uşa, rezemându-se de ea Dacă nu te grăbeşti, pierdem spectacolul - Nu vreau să ies cu tine, insistă disperată Janine Tu şi Barbara n-aveţi nici un drept să-mi faceţi asta Prefer să hotărăsc singură unde mă duc şi cu cine, iar asta pe tine nu te include în nici un caz! Se răsuci pe călcâie, cu ochii învăpăiaţi de ură, dar Leon nu făcu decât să râdă - Întâmplător, ştiu că dacă n-aş fi eu nici n-ai ieşi din casă Barbara a fost mai mult decât încântată să-şi dea consimţământul - Deci, face parte din slujba mea? întrebă trufaşă Janine Barbara dă ordine, iar eu le execut Mă întreb dacă voi fi şi plătită - sau, poate, recompensa ar trebui să fie plăcerea companiei tale? Leon îşi încrucişă braţele pe piept, privind-o grav - Sarcasmele nu-ţi vin bine, Janine, dar însufleţirea, cu siguranţă Întotdeauna ai fost drăguţă, însă acum ai o sclipire în ochi şi o culoare în obraji care sunt foarte atrăgătoare Îmi place la nebunie să mă duelez cu tine - Atunci, aminteşte-mi să nu-ţi mai răspund niciodată, replică rece Janine Detest să spun sau să fac ceva care te satisface Ochii lui se înăspriră o clipă - Nu cred că vorbeşti serios Dacă aş crede, ţi-aş da o mamă de bătaie, aşa cum meriţi pentru cuvintele astea - Ba vorbesc foarte serios! strigă ea Să nu te îndoieşti nici un minut, şi te rog să ieşi din camera mea N-am intenţia să vin cu tine, nici în seara asta şi nici în oricare altă seară Îi voi spune Barbarei şi, dacă mai ticluieşte împreună cu tine, am să-mi predau preavizul Aşa ceva ar fi fost exclus, dar Leon o enervase atât de tare încât vorbea fără să se mai gândească Chipul lui se încreţi încet într-un zâmbet - Da' ştiu c-a durat puţin intenţia asta a ta de a-ţi păstra calmul Din ce cauză? - Din cauza ta! strigă Janine Ajunge să mă uit la tine, ca să-mi vină toţi dracii! - Fiindcă te lupţi cu tine însăţi Dacă ţi-ai da frâu liber celor mai lăuntrice sentimente, ai fi mult mai fericită Porni spre ea, iar Janine sări de pe pat, retrăgându-se prin cameră - Ştiu foarte bine ce simt! răcni ea, cu pieptul zbuciumându-i-se şi inima bătându-i atât de tare încât era sigură că Leon i-o auzea Şi e din adâncul sufletului! Nu ascund nimic, cum crezi tu, totul e la vedere şi trebuie să fii orb dacă nu ştii că te urăsc şi te dispreţuiesc şi nu vreau să te mai văd niciodată, până mi-o suna ceasul! - Ce declaraţii drastice, comentă blajin Leon, oprindu-se în mijlocul camerei După părerea mea, oamenii care dau din gură aşa ca tine au obligatoriu ceva de ascuns, fie faţă de alţii, fie faţă de ei înşişi Janine pufni - Bine, domnule Ştie-Tot, poate-mi explici şi mie ce-ţi închipui că ascund - Pe-asta te las s-o descoperi singură, replică el cu un calm iritant Şi-acum, ai de gând să te pregăteşti, sau va trebui să te îmbrac cu mâinile mele? Ochii lui cenuşii o priveau ameninţători, dar Janine reuşi să-şi mai păstreze controlul câteva momente Abia când Leon porni spre ea îşi dădu seama că era într-adevăr capabil să-şi ducă ameninţarea la îndeplinire şi ridică mâinile pentru a-l opri - De acord, dar să ştii că asta chiar e ultima dată, scrâşni ea De mâine încolo, n-am să mai răspund la apel Leon zâmbi - Atunci, seara asta va trebui să fie deosebită Poate că până la urmă, cine ştie, ai să te răzgândeşti - Niciodată! declară ferm Janine, în timp ce uşa se închidea în urma lui Niciodată n-ar fi acceptat de bunăvoie să-şi petreacă timpul cu Leon Wild Îl ura, îl ura din toată inima Capitolul 5 În timpul drumului spre Birmingham, Janine se încăpăţână să tacă, neîncercând să-şi ascundă indispoziţia la gândul unei noi seri în compania lui Leon Wild După ce făcuse câteva încercări infructuoase de a o atrage în conversaţie, Leon ridicase din umeri - Ţie-ţi strici buna dispoziţie, nu mie, spusese el Şi, aproape ca pentru a dovedi că tăcerea ei nu-l deranja cu nimic, începuse să fluiere încet, zâmbind din când în când Acest lucru spori furia Janinei, iar când ajunseră la night club tremura toată de duşmănie la adresa acelui om autoritar care credea că avea dreptul să-i dicteze cum să-şi petreacă timpul liber La garderobă, îşi verifică înfăţişarea şi se pieptănă, iar când ieşi, văzu că Leon comandase de băut Janine se aşeză în salon, sorbind din Martini într-o tăcere încordată, cu atât mai iritantă cu cât Leon părea să se simtă absolut relaxat, cu buzele arcuite binevoitor şi cu o lucire caldă în ochii lui cenuşii Conversa cu ea despre grupul care urma să se producă, exprimându-şi speranţa că avea să-i placă spectacolul Într-adevăr, Janinei îi plăceau Knaves-ii, care combinau talentul muzical cu cel comic şi erau foarte distractivi Apăruseră de mai multe ori la televizor şi reprezentau o schimbare înviorătoare faţă de grupurile prăfuite care aveau atâta popularitate printre adolescenţi Dar, decât să recunoască, preferă să ridice indiferent din umeri: - Nu contează cine apare, oricum - Ştiu, i-o reteză el, oricum eşti hotărâtă să nu te distrezi în seara asta şi nimic nu-ţi va muta gândul N-ai impresia că te porţi cam copilăreşte? - Cred că da, recunoscu ea fără tragere de inimă, dar ţie cum ţi-ar plăcea dacă ai fi silit să faci un lucru pe care nu-l vrei? - Mi se întâmplă de multe ori, replică el Interviuri la televiziune, conferinţe de presă, şi nici unele nici altele nu-s tocmai pe gustul meu Penitenţa pentru faimă, cred Janine, care-i văzuse toate apariţiile la televizor şi-i admira, împotriva propriei voinţe, atitudinea relaxată şi veselă, spuse: - Nu dai niciodată impresia că te-ar deranja faptul că eşti intervievat Te-am văzut o dată, adăugă ea, nedorind să recunoască faptul că-i văzuse toate interviurile - N-ar fi politicos, nu-i aşa? - De când fac parte bunele maniere dintre calităţile tale? întrebă sec Janine Din câte-mi amintesc, întotdeauna ai fost grosolan, mai ales cu mama ta şi, de multe ori, şi cu părinţii mei - Omul, cât trăieşte, învaţă, draga mea Janine Recunosc că dintotdeauna am avut o anumită independenţă, dar nu mi-a stricat cu nimic De fapt, aş spune că mi-a dat posibilitatea să-mi controlez sentimentele mult mai mult decât tine, de pildă, care întotdeauna ai fost un copil atât de cuminte Şi, poftim, unde-ai ajuns? Tot sensibilă ai rămas Pariez că dacă aş ţipa la tine ai izbucni în plâns la fel de uşor ca-n copilărie - Nu văd ce importanţă are asta, i-o întoarse ea ţeapăn Cu toţii suntem croiţi altfel, iar eu, dacă nu-mi place ceva, nu pot să mă ascund - Ai putea încerca Cine ştie, s-ar putea chiar să-nceapă să-ţi placă - Cu tine? exclamă Janine Niciodată! Nu uita că am motive ca să te antipatizez şi nimic nu poate schimba asta Ochii lui Leon scăpărară, dar acesta fu singurul semn că-l indispusese Îşi goli paharul şi, cu un zâmbet binevoitor pe buze, se ridică, ajutând-o pe Janine să se ridice şi ea - E timpul să intrăm în sală, spuse el calm Fără tragere de inimă, Janine îl lăsă să-i ţină mâna pe braţ, nemulţumită de furnicăturile pe care i le stârnea prin tot organismul Fu uşurată când se aşezară de o parte şi de alta a mesei Cel puţin contactele fizice erau acum mai îngrădite, deşi era silită să stea faţă-n faţă cu el La început, atenţia îi fu atrasă de lumea din jur Mesele, fiecare având pe ea câte o lampă cu abajur roşu, erau dispuse rânduri-rânduri, în trepte care urcau spre fundul clădirii Pe tavan erau răspândite nenumărate luminiţe, ca nişte constelaţii O orchestră cânta în surdină pe scenă, creând un fond sonor armonios pentru rumoarea de voci din sală Apăru o chelneriţă, care le dădu fiecăruia câte o listă - Pot să aleg? întrebă sardonic Janine - De ce nu? sosi suav răspunsul, făcând-o să simtă că, prin acea întrebare, îşi dovedise din nou imaturitatea Oamenii din jurul lor vorbeau şi râdeau, iar atmosfera era de aşa natură încât făcea ca Janinei să-i fie imposibil să mai stea închisă în sine Se dezgheţă treptat, începând să răspundă încercărilor lui Leon de a o atrage în conversaţie Când se pomeni râzând din toată inima de un comentariu de-al lui, îşi dădu seama că-şi lăsase complet garda jos şi, cel puţin pentru un timp, Leon îi câştigase atenţia Masa era delicioasă, începând cu Florida Cocktail, apoi friptură de curcan în sos de brânză, cu morcovi fragezi glazuraţi şi cartofi copţi, după care urmă o prăjitură de ciocolată umplută cu cireşe înmuiate în Kirsch Divină, şi pentru cerul gurii dar şi pentru colesterol, îşi spuse Janine după aceea - Mâine trec la regim, râse ea De-o veşnicie n-am mai mâncat atât de mult! Ochii lui Leon coborâră cu insolenţă spre a-i studia silueta zveltă - Ţi-ar sta bine puţin mai împlinită - nu că m-aş plânge, desigur, eşti excelent proporţionată - Şi pentru aceste câteva cuvinte amabile ar trebui să-ţi mulţumesc? întrebă ea acru, încercând să-şi ascundă jena - Cărei femei nu-i plac complimentele? Ce-ai vrea să spun, Janine, că trebuie să fii atentă ce mănânci ca să nu te îngraşi? Ar fi o cruzime, şi eşti ultima persoană pe care aş vrea s-o rănesc cu bună-ştiinţă - Serios? îşi arcui ea sprâncenele, făcând ochii mari Dacă ai avea atâta consideraţie pe cât spui, n-aş fi acum aici - Într-adevăr, ai fi acasă, singură, fără să ai habar de plăcerile vieţii Haide, Janine, recunoaşte, preferi incomparabil compania mea în locul singurătăţii Îi susţinu privirea, cu ochii săi adânci, cenuşii, cu gene ca de funingine, care aveau puterea de a o hipnotiza până făcea şi gândea tot felul de lucruri împotriva propriei voinţe - Cred că da, recunoscu ea nehotărâtă Pe moment, cel puţin, deşi laudele nu-ţi revin numai ţie Are şi localul ăsta un rol Aici m-aş simţi bine în compania oricui - Vorbeşti din experienţă? întrebă el cu ochii îngustaţi Janine clătină din cap - Ştiu, şi nimic mai mult N-o credea, se vedea clar - Ai avut mulţi iubiţi de când nu ne-am mai văzut? o întrebă - Unul sau doi, înainte de a lucra pentru Barbara, răspunse Janine ridicând din umeri Acum nu mai am timp - Sau chef ? adăugă sec Leon Ce s-a întâmplat, ai ajuns să urăşti bărbaţii? Ai intenţia să devii o domnişoară bătrână şi acră, cu vederi înguste asupra comportamentului omenesc? - N-am decât douăzeci de ani, replică ea arţăgoasă Cam puţin, ca să se pună problema - Da, dar au început bine, ripostă caustic Leon Hibernezi în plin Cannock Chase - Întâmplător, modul meu de viaţă îmi place Spre deosebire de tine, pe mine nu mă interesează aventurile Sunt foarte mulţumită cu ceea ce fac - Nici măcar aventurile amoroase? i-o întoarse el, cu o lucire stranie în ochi Pentru aşa ceva nu e nevoie să cutreieri ţinuturile sălbatice Janine simţi că se încălzea sub privirea lui şi-şi mută ochii, stânjenită Leon avea neplăcutul avantaj de a-i putea citi gândurile, iar ideea că era conştient de efectul pe care-l avea asupra ei o deranja enorm - Nu mă îndoiesc că în privinţa asta ai experinţă cât cuprinde, spuse ea cu ostilitate Nu-mi pot imagina că pierzi vreodată ocazia de a profida de sexul opus, iar un bărbat îndrăzneţ ca tine trebuie să primească ofertele pe tavă Leon zâmbi - Depistez cumva o undă de gelozie? - Nici o şansă, se grăbi Janine să protesteze, în acelaşi timp ajungând la deprimanta concluzie că, într-adevăr, un monstrişor galben cu ochii verzi tocmai îşi ridicase capul hidos De ce? Doar Leon nu însemna nimic pentru ea nu? - Mincinoaso! Cuvântul şoptit o făcu să întoarcă privirea spre el, pentru a şi-o opri câteva clipe asupra acelui chip bronzat şi colţuros - nu deosebit de arătos, dar cu o atracţie uluitoare care atrăgea femeile ca muştele la miere În adâncurile acelor ochi mari şi limpezi se zărea ceva care o alarma - o invitaţie ascunsă, o sugestie ? Janine simţi că inima începea să-i palpite numai la acest gând şi-şi coborî genele, inconştient-provocator Tocmai în acel moment luminile scăzură, iar muzica deveni mai sonoră Începuse spectacolul Janine aruncă o privire pe furiş spre Leon, a cărui atenţie era atrasă pentru moment către artiştii de pe scenă Ce avea de-o făcea să fie atât de nesigură pe propriile ei sentimente? Oricât încerca să i se împotrivească, ajungea o singură privire a acelor ochi cenuşii şi senzali pentru a o face să tremure de nehotărâre Când anume întorsese Leon capul, observând că-l privea, Janine nu era sigură, dar mâna lui, întinzându-se peste masă ca s-o cuprindă pe a ei, o făcu să tresară Nedorind să se dea în spectacol, fu nevoită să-şi lase mâna într-a lui Împotriva propriei voinţe, Janine se simţea stimulată de acest comtact fizic, iar în stomac i se învolburau vâltori de emoţie, ridicându-i-se în gât şi ameninţând s-o înece Făcea tot ce putea ca să-şi ferească ochii de prezenţa lui masculină, autoritară, şi se minuna că putea să aibă un asemenea efect asupra ei chiar şi în timp ce părea să fie atent numai la grupul de tineri care se produceau pe scenă Când vainburşul se opri la masa lor, Janine fu mulţumită de diversiune Atmosfera devenea mult prea intimă pentru liniştea ei sufletească Leon comandă un whisky, dar ea nu ceru decât o limonadă, pentru a-şi potoli setea care-i uscase gâtul pe neaşteptate - Simţi nevoia să rămâi cu mintea limpede? o tachină el Iritată, Janine răspunse: - E foarte cald aici Şi-n plus, nu obişnuiesc să beau Vinul pe care l-am băut la cină a fost suficient Deşi continua să zâmbească, Leon nu mai spuse nimic Totuşi, îi luă iar mâna într-a lui, reîncepând jocul provocator al emoţiilor Pe scenă apăru o cântăreaţă, iar o vreme atenţia lui Leon fu captivată de formele voluptuoase ale blondei în rochie de satin mulată pe trup - Ăsta-i genul care-ţi place? nu se putu abţine Janine să întrebe, când Leon păru să-şi fi pierdut interesul pentru ea - E frumoasă, s-o priveşti, zâmbi el, dar s-o iei în braţe nu, nulţumesc Mie-mi plac femeile suple şi mlădioase - aşa ca tine Când ai de gând să laşi jos paharul ăla afurisit - sau preferi un obiect neînsufleţit în locul căldurii mâinilor mele? Janine se bucură că lumina slabă din sală îi ascundea roşeaţa din obraji Cu o voce pe care şi-o dorea cât mai convingătoare, răspunse: - Mi se zgârceşte carnea pe trup când mă atingi Încă nu ţi-ai dat seama? Dar cuvintele ei nu avură rezultatul dorit, căci Leon încuviinţă din cap: - Te afectează, da, dar nu în felul pe care-l insinuezi Nu uita, Janine, nu-s lipsit de experienţă în materie de femei Vorbea atât de înfumurat şi încrezător, încât toată căldura din sufletul Janinei se evaporă, lăsând în urmă doar o furie rece ca gheaţa - Aş dori să plec acasă, Leon, spuse ea, într-o şoaptă răguşită - Fără să-i vezi pe Knaves? întrebă Leon, parcă nevenindu-i să creadă De-asta am venit aici - Aşa ar fi trebuit, şuieră Janine, dar pe tine te-a interesat mai mult să te joci cu emoţiile mele decât să urmăreşti spectacolul - Un mod plăcut de a-mi petrece timpul, replică el cu un calm enervant Credeam că şi tu te distrai la fel de bine Fusese plăcut, într-adevăr, dar Janine nu avea de gând să recunoască - La aşa ceva m-aş aştepta din partea unui adolescent, nu dintr-a unui bărbat trecut de treizeci de ani, spuse ea înţepată - Acum chiar cauţi nod în papură Sentimentele de bază nu se schimbă, indiferent dacă ai cincisprezece ani sau treizeci - Într-adevăr, îl acuză ea, dar oamenii învaţă să se poarte mai cuviincios, pe măsură ce se maturizează - Vrei să spui că ţi-e ruşine să te ţii de mână cu mine? În nici un caz nu-i era ruşine Leon era pe departe cel mai atrăgător bărbat din toată sala şi, fără îndoială, Janine ar fi trebuit să fie mândră că era partenera lui Dar cei din jur nu-l cunoşteau aşa cum îl cunoştea ea Nu ştiau că săvârşise o crimă de neiertat şi că, orice s-ar fi întâmplat, Janine nu-şi putea permite niciodată să cadă pradă farmecului său cuceritor Se mira încontinuu cum se transformase acel copil nebunatic şi încăpăţânat în bărbatul viril şi stăpân pe sine de-acum, cu un magnetism sexual atât de puternic încât îi era imposibil să-l ignore Acesta era singurul lucru care o atrăga la el, această forţă fizică Ca persoană continua să-l urască, ba poate chiar îi era puţină frică de el Accidentul care o costase viaţa pe Lisa trebuia să fi avut un motiv Se susţinuse că vremea era de vină, dar aşa ceva ar fi fost dificil de acceptat când Leon era un navigator cu atâta experienţă Dacă vremea ar fi creat probleme, cu siguranţă, n-ar fi ieşit cu ambarcaţiunea Nu, fără îndoială, se întâmplase ceva între ei, o ceartă poate, iar Leon îşi pierduse cumpătul, declanşând o tragedie Prin urmare, îşi putea permite să-l înfurie? Leon avusese dintotdeauna o fire pătimaşă, care dădea în clocot la cea mai mică provocare, şi deşi acum părea complet stăpân pe sine, oare ar fi fost înţelept să i se împotrivească la nesfârşit? Nu risca s-o aducă şi pe ea la ordine, aşa cum făcuse cu Lisa? Direcţia în care i-o apucaseră gândurile o făcu să se cutremure, iar Janine îşi spuse că totul nu era decât o fantezie, că de fapt Leon nu era un asemenea om Dar când, dintr-odată, tăcerea ei îl făcu să-şi piardă răbdarea, astfel încât îi smulse paharul şi-i cuprinse mâna într-a lui, Janine şi-o retrase îngrozită, cu ochii măriţi şi scăpărători - Ce naiba?! exclamă el furios Ce s-a-ntâmplat? Ce prostii îţi trec prin minte? - N-nimic minţi ea Atâta numai că nu vreau să mă atingi, asta-i tot - De ce? întrebă repezit Leon, încruntându-se Janine ridică din umeri, neputându-i explica de ce-i era teamă - Trebuie să ai un motiv, insistă el neînduplecat - Oi fi având, dar nu sunt obligată să ţi-l spun Câteva momente, o privi cu ochi îngustaţi - Nu te pot sili, dar când o să rămânem singuri voi insista să-mi dai o explicaţie Gândeşte-te la asta, tânără Janine, în timp ce te uiţi la restul programului Tăcerea care urmă era insuportabilă Knaves-ii erau talentaţi, excepţionali, chiar mai interesanţi decât la televizor, dar Janinei nu-i stătea mintea la spectacol Ce scuză îi putea prezenta lui Leon? Fusese clar că în mintea ei se întâmplase ceva şi, cunoscându-l pe Leon, ştia că acesta n-avea să renunţe până nu primea o explicaţie satisfăcătoare Într-un fel, se bucură când specuacolul luă sfârşit, căci tensiunea devenise tangibilă, dar pe de altă parte asta însemna că se apropia momentul fatal, când Leon urma să-i pretindă o explicaţie Străzile din Birmingham erau aglomerate, iar şoseaua de asemenea, astfel încât Janine vorbi abia când ajunseră în Chase şi-şi dădu seama că o ducea spre casa lui - Aş prefera să mă întorc acasă, dacă nu te superi - Avem de discutat, răspunse el scurt În particular, nu în faţa şefei tale, oricât este ea de fermecătoare Janine îşi strânse buzele, rămânând ţeapănă până sosiră, după care intră în casă ca un robot, fără a se apleca măcar să-l mângâie pe Nero, care se repezi în întâmpinarea lor - Afară! ordonă Leon N-avem chef de întreruperile tale Amintindu-şi întâmplarea de data trecută, Janine îşi spuse că ar fi fost firesc să se amuze, dar incidentul n-o distra deloc Nimic nu mai părea comic Leon era un porc, insista să se amestece în gândurile ei cele mai personale Poate că merita să-i spună adevărul Ca să-i mai taie puţin din nas - Şi-acum, spuse el după ce uşa se închise în urma câinelui, s-auzim ce te frământă O apucă de coate, iar Janinei nu-i mai rămase decât să-i susţină privirea - E ceva în legătură cu Lisa? întrebă el aspru, când fu clar că n-avea să obţină nici o informaţie de bunăvoie Bărbia Janinei se ridică sfidător - S-ar putea - Ştiam eu, scrâşni Leon E singurul lucru care ar fi putut să aibă un asemenea efect asupra ta Şi de ce insişti să te chinuieşi cu gândurile astea? Ochii ei verzi luciră rece - Tu ai fi în stare să uiţi, dacă era vorba de sora ta? - Nu asta te-am întrebat O scutură brutal, ca pentru a o face să-i vină mintea la cap - Am fost implicat într-un accident nefericit, iar pentru asta sunt stigmatizat ca ucigaş Nu de lege, ci de o fetişcană pe care cândva mi-am crezut-o bună prietenă Găseşti că e drept? Se înfuriase, era mai furios decât îşi amintea Janine să-l fi văzut vreodată - Nu-ţi mai rămâne decât să spui că am omorât-o cu premeditare! Pe faţa Janinei apăru o expresie atât de chinuită, încât Leon nu putu să nu-şi dea seama că nimerise în plin - Dumnezeule! murmură el, plesnindu-se peste frunte, în timp ce-i dădea brusc drumul Cum ai putut, Janine, cum ai putut? Nu ţi-ai dat seama cât de gravă ar fi o asemenea acuzaţie, dacă ai aduce-o în faţa poliţiei? - N-am intenţia asta, se revoltă Janine, dar nu pot să nu mă gândesc Cred că v-aţi certat şi, probabil, v-aţi încăierat, cum obişnuiaţi în copilărie, când îmi spuneai că vă jucaţi şi să nu vă spun mamei, dar eu ştiam că nu era adevărat Tu şi Lisa eraţi cei mai buni prieteni, dar era de-ajuns o clipă ca să vă duşmăniţi de moarte, iar tu, când te înfuriai, erai în stare de orice Niciodată n-am văzut pe cineva care să-şi iasă din minţi ca tine Mi-era atât de frică să nu devin următoarea ta victimă, încât fugeam şi mă ascundeam - Deci, asta era, spuse el cu un calm ameninţător Eu sunt declarat ucigaş, iar tu continui să fugi Ochii lui cenuşii şi reci o ţintuiau ca nişte obezi de oţel imobilizându-i trupul Janine simţi un val de fierbinţeală, urmat de un fior îngheţat, în timp ce aştepta întrebându-se ce urma Când Leon făcu un pas înainte, se retrase, spunând cu voce răguşită de spaimă: - Îmi pare rău, Leon, nu n-am încotro - Ţi-arăt eu păreri de rău! explodă el Nu poţi scăpa de ceea ce-ai spus Mie ar trebui să-mi pară rău, să-mi pară rău pentru tine şi pentru prostiile bolnave care-ţi umblă prin minte! - Am iubit-o pe Lisa, nu poţi să înţelegi?! strigă Janine O dată cu ea, a murit şi jumătate din mine - Iar din jumătatea rămasă va ieşi o fată bătrână şi acră, şi numai fiindcă ţi-ai băgat cu de-a sila-n cap că am asasinat-o cu sânge rece? Janinei îi venea să plângă După cum vorbea Leon, totul suna oribil - Eram destul de fericită, până ai apărut tu Aproape uitasem - Aproape, dar nu de tot, atacă el, cu brazdele de pe faţă devenindu-i mai pronunţate, sub efectul furiei crescânde Nu ţi se îngăduie să uiţi complet, asta-i problema, nu? Numele meu a apărut în ziare şi la televiziune, amintindu-ţi încontinuu de omul pentru care ai ajuns să nutreşti o ură şi o frică iraţională Ochii lui necruţători îi săgetau fără milă peste faţă - Ce s-a întâmplat în noaptea aceea, mă întreb, când aproape că te-ai topit în braţele mele? Unde ţi-a dispărut frica atunci? Degetele Janinei se răsuciră dureros, înlănţuite - Nu pot nega că eşti atrăgător pe plan fizic, spuse ea într-o şoaptă abia auzită Mă îndoiesc că ţi-ar putea rezista vreo femeie, dacă ţi-ai pune în cap s-o seduci - Aici ai dreptate, îmi pot revendica partea mea de succese O clipă, chipul i se lumină într-un zâmbet, care însă pieri imediat, înlocuit de o expresie încruntată, tenebroasă - Dar de ce eu? continuă încet Janine Nu mă poţi lăsa în pace, nu-ţi dai seama că nu vreau să mai am nimic de-a face cu tine, că mă distrugi? - Nu sunt de acord, replică el repezit Tu singură te distrugi - Totul ar fi în regulă dacă ai pleca! strigă ea, fără s-şi dea seama cât de disperată îi suna vocea - Ba n-ar fi deloc în regulă, o contrazise Leon, încrucişându-şi braţele pe piept Singura cale de a-ţi scoate chestia asta din minte e aceea de a accepta că tot ceea ce crezi nu-i decât o grămadă de prostii - Şi cum aş putea? întrebă ea cu voce întretăiată - Acceptându-mă Dumnezeu mi-e martor că nu-ţi vreau nici un rău, Janine Dintotdeauna mi-ai plăcut, încă de când eram copii, iar tu arătai atât de nostimă, cu codiţe, ţinându-te după noi - Îmi pretinzi cam mult! se răsti ea Ce vrei să fac, să-ţi cad în braţe şi să spun că te iubesc, că am uitat totul? - S-ar putea să nu fie o idee tocmai rea, fu el de acord, rece - Of, mai du-te dracului! - Dacă mă duc, am să te trag şi pe tine după mine, scrâşni Leon Până la fund Te voi face să suferi la fel de mult pe cât încerci să mă faci tu pe mine - Meriţi! ţipă Janine răguşită Eşti un om fără conştiinţă Dacă aveai aşa ceva, acum n-ai fi încercat să-ţi faci de cap cu mine - Poate că n-ar strica să-mi confirm reputaţia pe care mi-o atribui tu, replică el, cu o lucire drăcească ivindu-i-se în ochi Cum m-ai numi, depravat, parşiv, libertin? Alege cuvântul, lista e nesfârşită - Un porc îngâmfat şi arogant ţi se potriveşte cel mai bine Janine ajunsese la capătul răbdării şi nu-i mai păsa ce spunea - Eşti atât de sigur că mă poţi face să te plac! Se vede cât de puţin mă cunoşti Sentimentele mele n-au să se schimbe, nici dacă încerci o sută de ani de-acum încolo Buzele lui se răsfrânseră cu înverşunare - Nici tu nu mă cunoşti, draga mea prietenă Când îmi pun ceva în minte, nu dau greş niciodată - Deci eşti hotărât să mă cucereşti, la fel cum ai cuceri mările sau ce ţi se mai năzare? - Dacă mă iei aşa, da O parte din asprime i se ştersese de pe chip - Oricât ar părea de ciudat, adeseori am visat că te regăseam, iar acum, că s-a întâmplat, n-am de gând să te las să-mi scapi cu una cu două - Nu înţeleg de ce Niciodată n-am însemnat prea mult unul pentru altul şi, după ceea ce ai făcut, aş crede că o revedere cu mine e ultimul lucru pe care ţi-l doreşti, spuse Janine privindu-l sfidătoare - Conştiinţa mea e curată, răspunse el cu cel mai desăvârşit calm Tu, Janine, eşti cea care a interpretat greşit incidentul de-atunci Ceea ce vreau acum e să-ţi dovedesc că te înşeli Nu vreau ca ura asta să te otrăvească în continuare - De ce? întrebă ea cu aprindere Fiindcă te pune pe tine într-o lumină proastă? Se răsuci pe călcâie, spre uşă - N-am să te iert niciodată şi nu vreau să mai discutăm nimic Tremura atât de tare, încât picioarele ameninţau să i se taie sub trup şi întinse o mână, rezemându-se de lemnul lustruit al uşii Nu era prea sigură ce anume avea Leon în minte şi nu ştia decât că voia să dispară pentru totdeauna din viaţa ei Capitolul 6 Când mâinile lui Leon îi căzură pe umeri, Janine se încordă şi strânse din dinţi, într-un efort de a-şi alunga din minte focul devorator pe care-l evoca atingerea lui Nu era bine, nu era bine deloc că avea asemena simţăminte pentru un om ca el, dar nu putea face mare lucru Abia reuşea să-şi ţină instinctele sub control Când Leon o întoarse cu faţa spre el, închise ochii, conştientă că în privire i se citeau toate gândurile care-i treceau prin cap Degetele lui i se înfipseră în carnea moale a braţelor - Brută sadică! ţipă ea Ce Dar nu apucă să continue căci, privind-o cu ochi arzători, Leon îi cotropi gura într-un sărut sălbatic, feroce, care continuă la nesfârşit, posesiv, răscolitor, până când Janinei i se tăie respiraţia O ţinu câteva clipe la o lungime de braţ, privind-o adânc în ochi - Nu poţi nega că atingerea mea te pune pe jăratic, spuse el cu glas răguşit Îţi simt reacţia, oricât de mult ai încerca s-o controlezi Cum mă poţi urî, Janine, când simţi asemenea lucruri? - Foarte simplu! strigă ea cu aprindere Magnetismul animal poate exista între oricine şi oricine, nu înseamnă nimic Trupul meu reacţionează, fără ca eu să-l pot controla în vreun fel - Ar ajunge mult mai departe, spuse el, dacă l-ai lăsa Glasul îi era profund şi senzual, făcându-i simţurile să vibreze atât de întens încât Janine jinduia să-i simtă din nou gura peste a ei, oricât se dispreţuia pe sine pentru că lăsa asemenea stări primitive să iasă la suprafaţă - Nu pot! ţipă ea, lovindu-l cu pumnii în piept N-am s-o fac! În ochi i se iviră lacrimi de frustrare Leon îi prinse mâinile şi le ridică la buze, depunându-i în fiecare palmă câte un sărut înainte de a-i răsuci braţele la spate, trăgând-o brutal spre el - Janine, gâfâi el aspru, de ce mi te refuzi? Îi simţea bătăile puternice ale inimii pe sân, era conştientă de agitaţia din trupul lui, de propriile ei reacţii involuntare, şi se întrebă cum mai avea putere să-l respingă Un ţipăt sugrumat i se desprinse din gât, când gura lui o luă iar în stăpânire pe a ei, despărţindu-i buzele cu forţa, sondând, iscodind, aţâţând Când, după un timp, nu mai putu suporta, când toate terminaţiile nervoase începură să-i cânte în cor, transformându-i tot trupul într-un haos dureros de emoţii turbulente, fu zdrobită să simtă că Leon o împingea de lângă el - Cred că ar fi mai bine să te duci acasă, spuse el morocănos, până nu fac un lucru pe care am să-l regret Frustrarea îi era atât de adâncă, încât Janine nu putu să nu-l întrebe furioasă: - Cum ţi-au venit aşa, deodată, crizele de conştiinţă? Până acum, n-am observat să te oprească - Vrei să continui? întrebă el, întrerupându-se din aranjatul cravatei, cu sprâncenele înălţate întrebător - Mai degrabă aş vrea să mă muşte un şarpe! În ochii lui se ivi o lucire amuzată - Eşti contradictorie, la fel ca toate femeile La un moment dat gurata e docilă şi dornică, iar în următoarea se umple de venin ca a şarpelui de care vorbeai Ia spune-mi, Janine, care eşti tu, cea adevărată? Care din două se luptă cu cealaltă? - Te las să hotărăşti singur, spuse ea scurt, în timp ce deschidea smucit uşa pentru a ieşi în noapte, aproape împiedicându-se de Nero care năvăli în casă surescitat Leon o urmă, închizând câinele înăuntru, spre marea dezamăgire a acestuia Bietul de el, îşi spuse Janine în treacăt, înainte ca gândurile să i se îndrepte din nou spre bărbatul care stătea alături, în spaţiul strâmt al maşinii sport I-ar fi fost imposibil să nu fie afectată de apropierea lui Simţea cum emana din el căldura, îi simţea mirosul curat, masculin, care o incita şi o sâcâia, provocându-i în vene o reacţie euforică Îşi încleştă strâns mâinile în poală, spunându-şi că trebuia să ignore acele reacţii prosteşti, că dacă se lăsa în voia lor n-ar fi cauzat decât alte bătăi de cap Leon nu era pentru ea Era un bărbat pe care trebuia să-l evite, asigurându-se că niciodată n-avea să se mai apropie de ea la fel ca în seara aceea Ajunseră acasă în câteva minute, iar Janine se simţi mai recunoscătoare ca oricând Fu surprinsă la vederea maşinii lui Hadley pe alee, întrucât Barbara nu spusese că-l aştepta în seara aceea, deşi ar fi fost logic, din moment ce Barbarei nu-i plăcea niciodată să fie singură Janine nici n-ar fi plecat, dacă şefa ei nu insista Acum, însă, se simţi vinovată şi urcă în fugă treptele, intrând în casă fără a mai aştepta să vadă dacă Leon o urma Barbara şi Hadley erau în salon, ca de obicei Scaunul lui Hadley era tras lângă al Barbarei, care radia de fericire Poate că acest lucru ar fi trebuit s-o prevină pe Janine, dar era atât de preocupată să-şi anunţe sosirea încât, un moment, nu observă înfăţişarea Barbarei - Bună seara, dragii mei, toarse actriţa V-aţi întors mai devreme decât mă aşteptasem Aţi avut o seară plăcută? Leon, care o urmase tăcut pe Janine în cameră, răspunse: - Minunată, mulţumesc Şi voi la fel, după cum se vede Arăţi ca pisica după ce-a găsit oala cu smântână, Barbara Se uită de la unul la altul - Se cuvin, cumva, nişte felicitări? Actriţa îl privi pe Hadley, care se ridicase în picioare la apariţia celor doi, şi-i trase mâna lângă obraz - Ne căsătorim, spuse ea sfioasă Leon nu păru surprins, ca şi cum ar fi ştiut tot timpul, dar pentru Janine fu un şoc teribil Desigur, cunoscuse sentimentele Barbarei faţă de Hadley, dar nu se gândise că, după atâta timp, aveau să se mai căsătorească - C-ce veste minunată se bâlbâi ea Felicitări la amândoi Leon continuă: - Trebuie să închinăm pentru fericirea voastră viitoare Dacă ştiam, aş fi adus o sticlă de şampanie - Nu te osteni, dragă băiete, am eu destulă, răspunse veselă Barbara Janine, tu ştii unde e, eşti aşa de bună ? Janine fu bucuroasă să scape din cameră şi, în pivniţă, stătu câteva momente pe loc, neputându-şi stăpâni un sentiment de nelinişte Deşi se bucura pentru Barbara şi Hadley, nu putea să nu se întrebe ce avea să se întâmple Urmau să locuiască în continuare acolo? Oare Barbara mai avea nevoie de ea, sau viitorul ei devenise de-acum nesigur? Gândul era prea tulburător ca să mai stăruie asupra lui Luă o sticlă de Bollinger şi reveni încet în casă Leon pregătise paharele, toţi erau mulţumiţi şi, când dopul sări, ovaţionară Cu excepţia Janinei Nu-şi putea alunga îngrijorarea şi trebui să zâmbească forţat, cu un efort de a vorbi normal, când ciocniră cu toţii Întrebarea care o frământa cel mai tare fu exprimată de Leon: - Cât de curând va avea loc nunta, Barbara, şi ce planuri aveţi după aceea? - Am scos licenţa, răspunse Hadley Ne căsătorim luni, n-are nici un rost să mai aşteptăm, după atâta timp Janine n-o mai văzuse de mult pe Barbara arătând atât de tânără şi fericită, şi deodată o cuprinseră remuşcările pentru că, în asemenea momente, se gândea numai la sine însăşi - Plecaţi undeva în luna de miere? întrebă ea Barbara dădu din cap - Hadley a aranjat totul Mergem în Canare şi vom sta la un hotel cu dotări speciale pentru oamenii ca mine O, va fi minunat! Simt că-mi iau viaţa de la început Întinse braţele spre Janine şi Leon - Haideţi, scumpii mei, sărutaţi-mă Era trecut de miezul nopţii când Leon şi Hadley plecară în sfârşit, iar după ce o ajută pe Barbara să se culce, Janine se simţi epuizată Somnul, însă, o ocolea În câteva zile, existenţa ei paşnică fusese perturbată atât de tare încât se îndoia că avea să se mai poată simţi vreodată în siguranţă Apariţia lui Leon fusese destul de neplăcută, dar nu se aşteptase să descopere că slujba şi, poate, chiar şi locuinţa ei, stăteau acum sub semnul întrebării Când, după mult, timp, adormi în sfârşit, avu senzaţia că închisese ochii doar de câteva secunde, la auzul deşteptătorului care suna strident Făcu un efort să se scoale, în caz că Barbara avea nevoie de ea, şi imediat ce se spălă şi se îmbrăcă se duse în camera actriţei Barbara stătea aşezată în pat, la fel de radioasă, cu buclele blonde încadrându-i faţa într-o dezordine fermecătoare şi o carte deschisă pe genunchi - Spune-mi că aseară n-am visat, fură primele ei cuvinte Chiar m-a cerut Hadley în căsătorie? Zâmbind, Janine dădu din cap - Cred că ţi s-a urcat la cap şampania, dacă ai uitat un lucru atât de important Sunt foarte fericită pentru tine, Barbara, crede-mă Barbara se întinse, cu mişcări delicate - Şi eu Mai că nu-mi vine să cred, după atâţia ani, după cât am suferit Cred că sunt o femeie foarte norocoasă - Eşti minunată, o asigură cu sinceritate Janine Să-mi spui dacă te pot ajuta cu ceva Abia la micul dejun, pe care-l luau în mica sufragerie pe care o foloseau când erau numai ele două, Barbara aruncă bomba - După nuntă, am să mă mut la Hadley, spuse ea pe cel mai firesc ton Casa asta am s-o vând Nu era cea mai neaşteptată veste, dar o răvăşea totuşi, iar Janine abia reuşi să murmure: - Da, înţeleg - Şi, întrucât Hadley are o menajeră foarte capabilă, şi voi renunţa la cursurile de artă dramatică Barbara făcu o pauză, fiindu-i cam greu să formuleze următoarea frază - Îmi dai preavizul, încheie Janine cu tristeţe, înghiţindu-şi lacrimile care ameninţau s-o podidească - Îmi pare rău, draga mea Barbara era sincer necăjită să vadă ce efect avea această ştire asupra tinerei sale prietene - Nu mi-am dat seama că însemna atât de mult pentru tine Dar eşti tânără şi rezistentă, îţi vei găsi curând altă slujbă - dacă ai nevoie Credeam, însă, că poate tu şi Leon mă rog, de-asta n-am fost atât de îngrijorată cum poate ar fi trebuit să fiu - Între mine şi Leon nu poate exista nimic, răspunse repede Janine, dar te rog să nu te necăjeşti Cum spuneai, sunt tânără, îmi va fi uşor să-mi găsesc de lucru Ştia, însă, că nu era aşa Existau sute de oameni fără slujbă, iar ea avea să devină doar o cifră statistică pe listele de şomeri Pe parcursul zilei, Janine fu surprinsă de atitudinea Barbarei Crezuse că, de-a lungul anilor, între ele se legase o relaţie prea profundă ca să se rupă dintr-o dată Dar Barbara trata viitorul Janinei cu o nepăsare deplină - Desigur, voi avea grijă de situaţia ta financiară, spuse ea, dar ai să te descurci, n-am nici o grijă în sensul ăsta Cam atâta tot părea s-o preocupe Astfel, luni dimineaţa, când sosi momentul ca Barbara să se pregătească pentru marea ocazie, Janine nu avea deloc o dispoziţie sărbătorească Îi venea mai mult să izbucnească în suspine şi fu nevoită să facă mari eforturi pentru a se purta normal Fu surprinsă că, din toţi prieteniiei, Barbara îl alesese pe Leon ca martor Acesta sosi arătând tulburător de chipeş, într-un costum gri-deschis, cu cămaşă albă de mătase Conducea un Rover adaptat special pentru fotoliul rulant al Barbarei şi, cât ai bate din palme, ceremonia luă sfârşit şi se întoarseră acasă Câţiva prieteni care aflaseră cumva despre nuntă veniră la mica recepţie cu bufet care fusese aprovizionată de o firmă de catering din Cannock Numai Janine nu era fericită; pentru ea, acela era sfârşitul şi, cu toate că râdea şi conversa cu ceilalţi, îşi simţea inima grea ca de plumb Curând, sosi momentul ca tinerii căsătoriţi să plece la aeroport Leon îi duse cu maşina, iar ceilalţi musafiri plecară imediat după aceea, lăsând-o pe Janine singură, să strângă masa şi să se gândească la viitorul ei Peste aproape două ore, când auzi soneria, presimţi că era Leon şi, cu toate că-i era silă să deschidă uşa, ştiu că Leon n-avea să plece până nu-i răspundea - Ce s-a întâmplat, nu te bucuri că mă vezi? întrebă el Credeam că ai chef de puţină companie - Aş fi preferat să nu fie compania ta, replică tăios Janine, conducându-l în salon, unde se aşeză pe canapeaua de la fereastră, cu privirea spre puzderia de culori din grădină, numai să nu se uite la omul care avea atâta putere de a-i tulbura liniştea sufletească Îi văzu conturul reflectat vag în geam, când Leon veni lângă ea - Nu vorbeşti prea frumos, când am venit anume cu scopul de a te înveseli Janine întoarse capul, cu ochi mari şi ostili - Eşti ultimul om care ar putea face asta Pe moment, am destule probleme şi fără ca tu să-mi creezi altele! - Mi-a spus Barbara că eşti deprimată, confirmă el, aşezându-se în celălalt capăt al canapelei - Deci, a ei a fost ideea să vii, se burzului Janine, înghesuindu-se şi mai mult în colţul ei E atât de fericită, încât vede romantismul pândind la tot pasul Ba chiar, crede că noi doi Lăsă fraza în aer, ştiind că nu era nevoie să mai continue - S-ar putea să nu fie rea ideea, spuse Leon, cu buzele arcuite într-un zâmbet batjocoritor Vei avea nevoie de cineva, acum, că ai rămas fără slujbă şi fără casă - Deci, ai aflat, murmură ea, pe un ton defensiv Totuşi, sunt capabilă să-mi port singură de grijă, continuă, nemulţumită de amestecul lui în treburile ei personale În plus, casa încă n-a fost vândută, iar Barbara a spus că pot sta aici până nu mai am încotro Sper ca între timp să-mi găsesc altă locuinţă, deci n-ai de ce să-ţi faci griji că voi fi aruncată în stradă - Ba să ştii că-mi fac griji pentru tine, replică el încet, apropiindu-se până când genunchii li se atinseră Impactul trimise prin venele Janinei un fior, făcând-o să se desprindă de lângă Leon cu un ţipăt surprins, ridicându-şi mâinile la gură Era atât de masculin şi avea o asemenea putere, încât cea mai mică atingere îi lichefia membrele Trebuia să păstreze cu orice preţ distanţa, dacă nu voia să cadă pradă acelei dorinţe arzătoare - Ce naiba, exclamă el furios, doar nu vreau să-ţi fac nimic! - Atunci, pleacă! strigă Janine N-am nevoie de tine aici! - Ba ai nevoie de cineva Casa asta e destul de izolată Nu-mi place să te ştiu aici, singură Janine simţi un val de căldură străbătând-o - Propui să te muţi la mine? - S-ar putea şi mai rău, replică el rece Prin jur bântuie tot felul de ciudaţi Zilnic citeşti în ziare despre câte o fată violată - Şi crezi că m-aş simţi mai în siguranţă cu tine în casă? Insinuarea ei îl făcu să-şi îngusteze ochii Se ridică, dominând-o cu statura lui, şi o apucă strâns de umeri, săltând-o în aer până când picioarele îi ajunseră la câţiva centimetri deasupra podelei, iar faţa, la acelaşi nivel cu a lui - Nu-mi plac aluziile tale, şopti el aspru Iar dacă eşti conştientă de propriile tale interese, ai să-ţi retragi cuvintele până nu le fac să se adeverească! Ochii lui cenuşii luceau cu o intensitate dureroasă, ca doi ţurţuri de gheaţă străbătând-o dintr-o parte în alta Gura i se strânsese amarnic, iar Janine ştiu că trebuia să aibă mare grijă ce spunea Dar furia şi durerea o făceau să nu-i mai pese, şi strigă cu înverşunare: - Ştii prea bine că, dacă ţi-ai pune-o în cap, ai face-o Puţin îţi pasă de sentimentele mele! - Dumnezeule, Janine, greu mai pui omul la încercare! scrâşni el printre dinţi Meriţi o pedeapsă! O zgâlţâi cu putere şi, când îi dădu drumul, Janine căzu grămadă pe covor Scoase un ţipăt, privindu-l cu ochi hăituiţi, ca şi cum ar fi fost gata să se arunce asupra ei şi să-şi ducă ameninţarea la îndeplinire - şi, într-un mod de neînchipui, parcă abia aştepta s-o facă O cuprinsese o stare de abandon primordial, care-o făcea să-i dorească trupul, să dorească să fie a lui Închise ochii, simţind un fior la gândul acelui superb specimen masculin culcat lângă ea, dar în clipa rmătoare simţi mâna lui Leon pe obraz - şi-şi veni în fire - Ridică-te, ordonă el, până nu iau ce-mi oferi Niciodată în viaţa ei nu se simţise mai umilită Nu putea înţelege ce o apucase şi, în timp ce se aduna pe picioare, obrajii i se înroşiră ca focul - Te înşeli, exclamă ea cu aprindere, hotărâtă să salveze aparenţele cu orice preţ Mi-era mi-era frică să mă scol de tine mi-era frică De ce nu pleci? Nu te vreau aici! - Ba cred că mă vrei, replică el încet, cutreierându-i trupul cu o privire neruşinată Cred că începi să-ţi dai seama ce pot face cu tine Apoi, brusc, schimbă subiectul - Mor de foame Ce-ar fi să încropeşti o gustare? - N-ai să rămâi aici, insistă cu încăpăţânare Janine Nici să nu te gândeşti, Leon - Chiar dacă promit să fiu cuminte? întrebă el, cu buzele arcuindu-i-se într-un zâmbet amuzat - Habar n-ai avea cum să fii cuminte, protestă ea înfierbântată Cuminţenia nu s-a numărat niciodată printre calităţile tale - De acord, consimţi Leon, izbucnind în râs Hai, dă-mă afară Janine ştia că ar fi putut ceda de la început, căci nu avea ce face - Foarte bine, spuse ea iritată, n-ai decât să rămâi, dacă ţii cu tot dinadinsul, dar va trebui să-ţi pui singur de mâncare Mie nu mi-e foame şi a dracului să fiu dac-am să-ţi gătesc - Vai, ce urât te porţi cu oaspeţii! o mustră el binevoitor Întâmplător, ştiu că eşti mult mai bine crescută - Nu eşti oaspetele meu! se răsti Janine Eşti un musafir nepoftit şi, ca atare, n-am de gând să te servesc - Trebuie să te conving? îşi îngustă ameninţător ochii Leon, apropiindu-se Ce metodă ai prefera? Pot să te sărut până-mi vei cerşi mila, sau poate o mamă de bătaie ar avea mai mult efect? Încă o dată, Janine purta o bătălie dinainte pierdută Îl privi încruntată, înainte de a ridica din umeri cu resemnare, pornind spre bucătărie Leon o urmă, rezemându-se nepăsător de tocul uşii, de unde privi cum scotea ouăle şi laptele din frigider - O omletă-ţi convine? întrebă ea crispată, adăugând printre dinţi că trebuia să-i convină, din moment ce altceva tot nu era pregătită să facă - Dacă mai ai şi ceva pe-alături Omleta goală nu-i mare lucru pentru un om lihnit de foame - Mai avem şi salată, dacă ai vrea s-o pregăteşti, răspunse Janine, fără să se aştepte nici un moment la o încuviinţare, astfel încât fu plăcut surprinsă când Leon acceptă Îl studie pe furiş în timp ce spăla foile de salată verde la chiuvetă Îşi scosese sacoul, iar cămaşa de mătase nu prea reuşea să-i ascundă umerii, nici musculatura dinamică a braţelor Puterea şi furia lui atât de inflamabile reprezentau o forţă greu de înfruntat, iar Janine era uimită că încercase să-l sfideze, şi cu atât mai surprinsă că mâinile acelea mari şi dibace nu-i făcuseră nimic - Garnitura pentru salată e în dulapul de-acolo, îi arătă ea, privind cum toca îndemânatic frunzele, înainte de a tăia felii castraveţii şi roşiile - Nu crezi că ai face mai bine să vezi de omleta aia, în loc de a te tot uita la mine? ripostă Leon Janine nu-şi dăduse seama că o observase privindu-l şi se grăbi să-şi ferească ochii - Nu voiam să mă grăbesc, se scuză ea Omleta e bună numai când o mănânci proaspătă Ouăle se prăjiră în câteva minute, iar omleta arăta delicios, uşoară şi pufoasă, de un galben untos în contrast cu salata multicoloră - Nu mănânci şi tu? întrebă Leon Sau poate preferi să stai şi să te uiţi? - Ba cred c-am să mănânc, acceptă ea Dintr-o dată, mi-am dat seama că şi mie mi-e foame Mâncară în bucătărie, aşezaţi faţă-n faţă la masa formica albastră, iar Janine nu se simţi atât de incomod pe cât se aşteptase Ba chiar, între ei se legase o anume camaraderie, care-o făcea să se ruşineze de grosolănia cu care se purtase la început Parcă citindu-i gândurile, Leon spuse: - Te bucuri că nu m-ai dat afară? Nu-i prea distractiv să mănânci de una singură, aşa-i? Am făcut-o de destule ori ca să ştiu că prefer companie la masă, mai ales când e vorba de compania unei femei drăguţe, cu siluetă plăcută şi ochi care au efect asupra unui bărbat, chiar şi dacă ea nu-şi dă seama Janine ar fi preferat să nu spună asemenea lucruri Stricau relaţia care începea să se formeze între ei Îl putea tolera pe Leon ca prieten, cu oarecare îngăduinţă, dar nu dorea nimic mai mult de atât Fu uimită să constate cât de uşor uita adevăratul motiv al animozităţii faţă de el şi constată că îi era foarte uşor să converseze, vorbind despre vechile vremuri şi distracţiile lor din copilărie Leon îi aminti cum căzuse şi-şi julise genunchiul, iar el o dusese în braţe până acasă - Erai ca o pană în braţele mele, spuse Nu că acum ai fi cu mult mai grea Tot slabă ai rămas, deşi ţi s-au format curbe în toate locurile potrivite Eşti foarte frumoasă, Janine, şi aş vrea să-ţi scoţi din cap prostiile alea în legătură cu Lisa şi cu mine Ca şi cum i-ar fi aruncat o găleată de apă rece în faţă, buna dispoziţie i se risipi Janine simţi că-i revenea vechea furie, iar ochii i se înăspriră - Îmi pare rău, Leon, dar asta n-am s-o pot uita niciodată Îşi împinse scaunul de la masă - Spăl eu vasele Te rog să închizi uşa când ieşi - Nu plec nicăieri, răspunse el încet dar ferm Nici acum, şi nici altă dată Asta-i casa mea, am cumpărat-o de la Barbara Capitolul 7 Timp de câteva secunde, Janine nu putu decât să-l privească şocată, cu ochii ei verzi mari şi neîncrezători Nici în cele mai nebuneşti visuri ale ei nu s-ar fi gândit că se putea întâmpla aşa ceva Leon, locatar - proprietar al acelei case! Era imposibil, glumea, desigur - Nu te cred, spuse ea după un timp, cu vocea sufocată de emoţie Spui asta numai ca să te las să rămâi aici Am mai auzit eu scuze ridicole la viaţa mea, dar asta le întrece pe toate! - Niciodată n-am fost mai serios, declară el solemn Poate încă nu e strict adevărat că sunt proprietarul casei, dar voi fi, imediat ce se îndeplinesc toate formalităţile legale Până atunci, Barbara nu are nici o obiecţie să mă mut aici Ba chiar, a bucurat-o ideea venirii mele, ca să am grijă de tine în lipsa ei Tipic pentru Barbara, îşi spuse Janine Regulile de bună cuviinţă n-o deranjau de loc şi, după câte se părea, nici pe Leon Pe ea, însă, da Deşi nu existau vecini care să răspândească bârfa, după părerea ei nu se cuvenea ca un bărbat şi o femeie să locuiască împreună fără a fi căsătoriţi - cel puţin, nu singuri în casă Poate că avea vederi cam învechite pentru acea epocă emancipată, dar asta nu schimba faptul că se împotrivea vehement sugestiei lui Leon - A fost amabil din partea ei că s-a gândit la binele meu, spuse ea înţepată, iar dacă te-ai hotărât să stai aici, nu prea am ce face Chipul lui Leon se relaxă, începând să zâmbească - Dar, continuă Janine, am să plec eu Nici nu m-aş gândi să mă culc în aceeaşi casă cu tine, chiar şi de-aş fi plătită pentru asta Surâsul lui se şterse de pe buze, în timp ce fruntea i se întuneca - Nu-i prea frumos ce spui, Janine - Când e vorba de tine, gândurile mele numai frumoase nu sunt, se răsti ea - Ar putea fi, dacă le-ai lăsa Janinei nu-i scăpă insinuarea Obrajii i se aprinseră şi se răsuci pe călcâie, ducându-se la chiuvetă unde deschise robinetele pentru a umple un castron cu apă fierbinte şi detergent - N-am să te las cu vasele nespălate, dar imediat ce termin îmi fac bagajul şi m-am dus! Era încă destul de devreme ca să-şi poată găsi un loc la hotel pentru noaptea aceea După care trebuia să-nceapă să-şi facă planuri Economisise ceva bani, dar nu-i ajungeau prea mult timp, mai ales dacă începea să locuiască prin hoteluri - Vorbeşti prostii, spuse încet Leon Nu e nevoie de aşa ceva Îţi promit că vei fi în deplină siguranţă cu mine Încăpăţânată, Janine refuză să răspundă, făcându-şi de lucru cu spălatul vaselor Când Leon luă un prosop şi începu să le şteargă, îi aruncă o privire nervoasă - Termină cu aiurelile astea! o repezi el - Nu sunt aiureli! răspunse iritată Janine Tu cum te-ai simţi dacă ar trebui să petreci noaptea cu omul care Vocea îi şovăi şi, când îi aruncă o privire piezişă, văzu că buzele i se strânseseră cu înverşunare Dar nu-i părea rău Vorbise serios, deşi i se părea o cruzime inutilă să-şi exprime din nou gândurile prin viu grai - Da' ştiu că te pricepi să loveşti sub centură! Leon ştergea vasele cu o îndârjire care o speria - Însă chiar şi aşa, iubito, cred totuşi că ar trebui să te mai gândeşti Unde te-ai duce, în cine ştie ce hotel în care să-ţi cheltuieşti banii economisiţi cu atâta efort? Ridicol, când ai la dispoziţie ditamai căsoiu' - Depinde cu cine am de împărţit ditamai căsoiu' Mai degrabă m-aş culca pe stradă decât să dorm în aceeaşi casă cu tine - Zău că nu mă poţi suferi, murmură el încet Mă întreb de ce-ar fi nevoie ca să-ţi schimbi părerea? Janine îi aruncă o privire arogantă - De mult mai mult decât îmi poţi tu oferi - Am putea încerca să ne întâlnim la jumătatea distanţei, spuse el nepăsător Vei descoperi că nu-s chiar atât de rău pe cât mă crezi Janine ştia ce s-ar fi întâmplat atunci şi bănuia că o ştia şi Leon - Nici o şansă, se încăpăţână ea Nu eşti genul de om cu care mi-ar conveni să mă asociez Sprâncenele lui se înălţară întrebător - Nu? Cunosc multe fete care ar fi de altă părere - Atunci înseamnă că ele nu te cunosc pe tine la fel de bine cum te cunosc eu, replică Janine, atacând atât de feroce un pahar încât acesta se sparse, iar un ciob i se înfipse în deget Scoase un ţipăt ascuţit şi încercă să-l desprindă, dar degetele îi erau prea umede şi alunecoase - Lasă-mă pe mine Leon îi luă mâna într-a lui înainte de a apuca să se împotrivească, aplecând capul pentru a încerca să localizeze minuscula particulă de sticlă Janine privi capul brunet aplecat sub ochii ei, părul des şi sârmos care se zburlea în toate direcţile, oricum ar fi fost pieptănat O surprinse lucirea câtorva fire argintii pe care nu le mai observase Spre surprinerea ei, simţi nevoia să-şi treacă degetele printre şuviţele dese şi cârlionţate, să cuprindă în palmă capul acela armonios format Tresări, când Leon atinse ciobul, iar acesta îi intră şi mai adânc în carne - Iartă-mă Ai un ac şi o pensetă? Va merge cam greu Trebuia să fii mai atentă Cu scurt timp în urmă, Janine ar fi răspuns furioasă că numai el era de vină, dar acele câteva secunde în care îi ţinuse mâna, acel scurt răstimp când conflictul dintre ei fusese dat uitării, ajunsese pentru a-i reînvia atracţia senzuală faţă de acel om, aşa că nu-i luă în seamă mustrarea Găsi obiectele cerute şi i le dădu fără o vorbă, cu o senzaţie de furnicături când Leon îi luă iar mâna într-a lui După ce lucră cu detaşare clinică, Leon reuşi în sfârşit să smulgă ciobul, iar atunci îi eliberă mâna imediat, făcând un pas înapoi şi privind-o cu o expresie ciudată - Şi acum? întrebă el, iar Janine ştiu că se întreba dacă nu cumva se răzgândise, Poate că fusese conştient de tremurul pe care i-l provocase atingerea lui Era perspicace întotdeauna în relaţie cu ea, iar Janine n-ar fi fost surprinsă să descopere că-i ghicise întocmai gândurile Ridică uşor bărbia - Mă duc să-mi fac bagajele Totuşi, în voce nu i se mai simţea aceeaşi convingere dinainte Dându-şi seama de acest lucru, Leon zâmbi - Hai să discutăm la un pahar Sunt sigur că Barbara n-o să se supere dacă-i dăm o raită prin bar, doar o facem pentru o cauză nobilă Şi, fără a aştepta răspunsul, ieşi din bucătărie, iar Janine îl auzi umblând cu sticlele şi paharele, în camera de alături Termină de strâns vasele şi tocmai ştergea masa când Leon strigă: - Ai de gând să vii, sau mă laşi să le beau singur pe amândouă? Speranţele ei că avea să aducă băutura în bucătărie se spulberară Aici, atmosfera nu era la fel de intimă ca în salon, unde Leon o putea convinge cu uşurinţă cât de greşite erau planurile ei - Vin imediat! răspunse Aproape am terminat de făcut ordine Tărăgănă cât putu de mult, dar când nu-i mai rămase nimic de făcut fu nevoită să i se alăture, deşi fără tragere de inimă Leon stătea tolănit într-un fotoliu Imediat ce Janine intră, sări în picioare şi-i oferi paharul, aşteptând-o să se instaleze comod înainte de a se aşeza şi el la loc - Casa asta e foarte liniştitoare, comentă, sorbind din whisky, în timp ce-o privea pe deasupra paharului Îmi va plăcea să locuiesc aici - Mă mir că-ţi doreşti o casă atât de mare, răspunse Janine Aş fi crezut că vilişoara aia corespunde perfect nevoilor tale Doar nu vei sta tot timpul aici - Adevărat, dar ştii că vila era doar închiriată, şi o găseam foarte mică mă inhiba Sunt obişnuit cu spaţiile largi, ample Şi-n plus, n-am de gând să rămân burlac toată viaţa Voi avea nevoie de un loc unde să mă aşez cu soţia mea Janine îşi ţinu respiraţia, privindu-l lung - Te te gândeşti la cineva anume? Leon menţionase o anumită fată, cândva, dar Janine uitase cu totul, iar acum faptul că se gândea atât de serios la căsătorie o surprindea şi o rănea Nu îndrăznea să se întrebe de ce, ştiind care ar fi fost răspunsul, şi nu trebuia să se mai gândească niciodată la Leon în asemenea termeni Dând din cap, Leon o privi enigmatic - A, da, mă gândesc de mult timp Nu aştept decât momentul potrivit ca s-o cer în căsătorie Temându-se să-l privească în ochi, pentru a nu-şi da de gol şocul, Janine studie mişcările lente şi ritmice ale respiraţiei lui, prin cămaşa de mătase albă - Nu crezi că ar trebui să-i arăţi casa asta înainte de a o cumpăra? Vreau să zic s-ar putea să nu-i placă Leon zâmbi, cu ochii încreţindu-i-se cald la colţuri, iar Janinei i se opri un moment inima în loc Niciodată nu arăta aşa când îi vorbea ei Fata aceea necunoscută trebuia să însemne într-adevăr foarte mult pentru el! - O să-i placă, răspunse, încrezător Dar am totuşi o problemă Voi avea nevoie de cineva care să vadă de casă în lipsa mea, şi să vadă de mine, desigur, până mă căsătoresc, când aceste sarcini îi vor reveni soţiei mele Inflexiunile profunde din glasul lui sunau aproape mângâietor, iar Janine simţi o durere fizică în zona inimii, care-i făcu buzele să tremure Leon mai luă o înghiţitură - Ce zici, Janine, ţi-ar conveni slujba? întrebă el, privind-o cu nişte ochi care-i topeau membrele Un moment, Janine se gândi prosteşte că se referea la slujba de soţie şi inima îi bătu atât de violent încât crezu că avea să leşine, dar apoi îşi dădu seama că-i oferea postul de menajeră şi fu uimită de insensiblitatea lui Tocmai se pregătea să-i arunce oferta în faţă, când îi trecu prin minte că aceea putea fi soluţia la toate problemele ei Desigur, ar fi eliminat necesitatea de a-şi găsi altă funcţie, lucru destul de dificil chiar şi dacă era o muncă simplă, de dactilografă sau vânzătoare la vreun magazin, dar cu atât mai greu în situaţia ei, neavând nici o calificare Înainte de a se angaja la Barbara, lucrase ca guvernantă într-o familie cu doi copii mici, dar numai temporar Ştia că posturile interne erau puţine şi puteau trece luni de zile până să găsească unul convenabil Ar fi fost o prostie să-i refuze lui Leon oferta, chiar şi dacă o accepta doar pentru o perioadă scurtă Poate că, oricum, nu era decât o slujbă pe termen scurt Leon nu spusese peste câtă vreme intenţiona să se căsătorească - Pentru cât timp ar fi? întrebă ea timid, aproape temându-se să dea vreun semn că se gândise să accepte Leon păru amuzat - Greu de spus Depinde de domnişoara respectivă E foarte pretenţioasă - A! exclamă uşor Janine N-aş avea nimic împotrivă să dau o mână de ajutor, dar - Dar ce? o încurajă el, învârtind paharul între degete şi privind conţinutul care se unduia înăuntru Luând o sorbitură din propriul ei pahar, Janine se înecă; nu se aşteptase la whisky sec - Iartă-mă, spuse el, am uitat sifonul Îl aduse şi-i adăugă peste alcoolul tare - Te-ascult - Păi, dacă aş accepta, spuse ea încet, ar trebui să găsim o formulă în privinţa vieţilor noastre personale Vreau să zic ar trebui să fie strict o relaţie profesională - Deşi suntem vechi prieteni, o împunse el Serios, Janine, nu mă aşteptam la aşa ceva - Ştiu la ce te aşteptai, ripostă ea iritată, dar dacă vrei să locuiesc aici cu tine, trebuie ca totul să fie clar de la început Leon se arătă amuzat şi nedumerit în acelaşi timp - Oare ce-ţi trece prin capul ăsta drăgălaş? - Ştii tu, răspunse ea, roşind uşor - Ba nu ştiu, explică-mi Obrajii i se înroşiră şi mai tare - Dacă-ţi închipui că vei avea o aventură cu mine, începu ea, nervoasă şi jenată, te înşeli Nu nu te-aş lăsa, nici chiar dacă n-ar exista altă femeie dar, aşa stând lucrurile ei bine, te găsesc vrednic de dispreţ! Îşi termină cuvântarea cu respiraţia tăiată, privindu-l sfidător - Mi-e milă de fata pe care o iubeşti Câteva secunde, Leon îi susţinu pivirea, iar Janine îşi simţi pielea încreţindu-se, în timp ce se întreba ce-i trecea prin minte - Mă subestimezi, Janine, spuse el, cu ochii îngustaţi Te cunosc prea bine şi te respect prea mult ca să mă gândesc la un lucru atât de sordid - Atunci de ce încerci să mă săruţi ori de câte ori suntem singuri, dacă nu pentru a avea o aventură? protestă ea cu voce îngroşată - De ce sărută un bărbat o femeie? replică Leon, făcând ochii mari, cu falsă inocenţă Poate fiindcă nu m-ai lăsat să te sărut când m-am întors în Scoţia şi am descoperit ce domnişoară fermecătoare deveniseşi Nu ştiai că, atunci când e refuzat, orice bărbat devine cu atât mai dornic? - O explicaţie plauzibilă, pufni ea Au trecut patru ani de-atunci Dacă erai aşa de "dornic", de ce-ai aşteptat atâta timp? Cuvintele îi scăpaseră înainte de a se putea stăpâni Auzind-o, Leon se întunecă la faţă - N-aş fi fost binevenit, cum bine ştii Aşa, ţi-am lăsat timp să ajungi la o concluzie Credeam că, în patru ani, m-ai iertat şi ai uitat - Şi ai descoperit că n-am făcut nici una, nici alta, aşa că, de ce mai insişti? Pot înţelege că ai încercat să descoperi ce simt, dar acum, că ştii, de ce nu mă laşi în pace? De ce-mi oferi o slujbă care ne va sili să rămânem şi mai mult timp împreună? Îşi termină paharul şi-l puse lângă al lui Leon - N-ar ieşi nimic, şi-o ştii foarte bine Trebuie să fi fost o proastă ca să mă gândesc, măcar, că am avea vreo şansă - Am avea, dacă tu nu te-ai mai împotrivi Leon se opri în faţa ei, încadrându-i picioarele între ale lui, cu mâinile rezemate de braţele fotoliului şi chipul la doar câţiva centimetri distanţă Îi privea gura atât de intens, încât buzele Janinei începură să tremure, iar prin vene o străbătu din nou familiara senzaţie de slăbiciune - De ce nu faci o încercare, Jenny? Sunt sigur că ar fi incomparabil mai bine să lucrezi pentru un cunoscut, într-o casă care ţi-e dragă, decât pentru un străin Avea dreptate, fir-ar el al dracului să fie ! Ideea de a rămâne acolo, în casa aceea mare şi veche din Cannock Chase, era incomparabil mai atrăgătoare decât perspectiva de a trebui să-şi caute un post, deşi însemna să rămână permanent în preajma lui Singura consolare era aceea că Leon n-avea să stea acasă tot timpul Ochii lui îi studiau faţa, aşteptând cu răbdare răspunsul, iar când Janine dădu din cap, îi zâmbi: - Bravo, fetiţo, ştiam eu că vei accepta Şi-i cuprinse faţa în mâini, sărutând-o apăsat Janine se zbătu să se elibereze, răspunzând: - Dacă ăsta-i un semn despre cum va fi, poate-ar fi mai prudent să mă răzgânesc Dar nu vorbea serios, iar Leon o ştia Îi dădu drumul, adăugând numai atât: - A fost un gest de recunoştinţă şi nimic mai mult Janine îl privi cu ochi mari şi rugători - Îmi promiţi, un lucru, Leon? Că nu vei profita de de situaţie? - Aş vrea să pot, micuţa mea prietenă, dar nu-ţi voi face o promisiune pe care s-ar putea să nu mi-o respect Nu ştii că ai asupra mea efecte care n-ar trebui să fie îngăduite niciodată? Îşi trânti o mână peste inimă, cu un gest dramatic - O singură privire a acestor fermecători ochi verzi, şi sunt pierdut, înecat într-o mare de dorinţă Janine fu nevoită să râdă, iar Leon profită de ocazie pentru a o ridica de pe fotoliu, luând-o în braţe - Draga mea Jenny, crezi că glumesc Poate că, într-o zi, ai să-ţi schimbi părerea Până atunci, voi încerca să-mi ţin mâinile acasă, dar numai dacă-mi promiţi că n-ai să mă provoci Când era bine dispus, Leon devenea irezistibil - Batem palma! râse ea - dar, la propunerea lui, îşi pecetluiră învoiala printr-un sărut, pentru care Janine îşi oferi de bunăvoie buzele Tocmai se pregătea să se desprindă din braţele lui, când Leon i-o luă înainte, privindu-i faţa, fără a se osteni să ascundă faptul că o dorea la fel de mult pe cât îl dorea şi ea pe el - Va fi greu, Jenny, spuse, înainte de a-şi lua cu un gest scurt paharul, pentru a se duce la bar ca să şi-l umple din nou În cele câteva momente necesare pentru a-şi turna whisky-ul, Janine reuşi să-şi vină în fire, dar se temea să-l privească, ştiind cât de puternic o puteau afecta ochii aceia cenuşii Vorbind cu însufleţire hotărâtă, spuse: - N-ar trebui să discutăm termenii angajamentului? - A, da, termenii repetă al, aproape ca şi cum n-ar fi avut nici o importanţă Se întoarse spre ea, privind-o Atâta timp cât ţii ordinea în casă, nu văd ce nevoie ar fi de reguli Eşti liberă la ce ore vrei Ştiu că nu vei abuza de bunăvoinţa mea, iar ca salariu, ei bine Şi menţionă o sumă care o năuci - N-aş putea accepta! exclamă ea Nu uita că voi locui aici pe gratis Doar de ceva bani de buzunar am nevoie - Atunci, păstrează-i pentru zile negre, răspunse el nepăsător Altfel, o să-i ia perceptorul Fostul băiat sărac face o faptă bună, îşi spuse cu ironie Janine Nu uitase cum alerga Leon cu hainele rupte, pentru că mama lui nu-şi putea permite să-i cumpere altele noi, aşa că acceptă cu eleganţă, admirându-i fără tragere de inimă personalitatea care i se formase Îşi petrecură restul serii uitându-se la televizor După actualităţi, Janine spuse că era obosită şi voia să se ducă la culcare - Vin şi eu, replică el zâmbind, în timp ce închidea televizorul Îl privi surprinsă, dar Leon izbucni în râs - Nici o grijă, o asigură el, n-o să ai probleme Mi-am ales o cameră de la ultimul etaj, cât mai departe de a ta - Eşti plin de consideraţie, răspunse rece Janine Vrei să-ţi fac patul? - Te rog! acceptă el, cu o lucire veselă în ochi În viaţa mea n-am auzit o scuză mai inspirată ca să-mi aduc o fată în dormitor - O singură mână unde nu se cuvine, îl ameninţă ea, şi-am să te zbor pe scări în şuturi! - Ar fi un spectacol interesant, comentă Leon, comparându-şi musculatura cu constituţia ei firavă O lăsă să urce înainte, luând din dulapul de la primul etaj aşternutul, pe care i-l trânti lui în braţe - Asta, ca să am mâinile ocupate? zâmbi el Janine termină de făcut patul în cinci minute, deşi ei i se păruse mai degrabă o oră Leon nu-i oferi nici o mână de ajutor, preferând să stea lângă fereastră, de unde o privea atent cum potrivea cu îndemânare cearşafurile Janine ştia că, de fiecare dată când se apleca, gulerul larg al rochiei din material moale i se îndepărta de trup, dezvăluindu-i mult prea vizibil curbele sânilor, iar ochii lui Leon n-o slăbeau o clipă O lua cu fierbinţeli, şi totuşi el nu făcea nici o încercare de a o atinge Când termină, spuse: - Gata, cred că asta e Mai vrei şi altceva? - O droaie, replică el cu subînţeles, dar pot să mai aştept Am învăţat că întotdeauna merită să ai răbdare Noapte bună, Jenny, somn uşor Janine ieşi din cameră aproape în fugă, atât era de uşurată că Leon nu încercase s-o atingă Imediat ce închise uşa propriei sale camere, se aruncă pe pat, simţindu-se epuizată atât fizic, cât şi spiritual În timp ce zăcea astfel, îşi dădu seama că odaia lui Leon era chiar deasupa, şi îl auzea umblând Abia când se lăsă liniştea începu să se dezbrace, luând pe ea un halat de prosop înainte de a se duce la baie ca să facă un duş Ochii îi erau înceţoşaţi şi umezi, iar buzele, roşii şi pline, arătau de parcă tocmai ar fi fost sărutate - cum şi fuseseră, desigur, dar Janine nu ştiuse că se mai observa Arăta altfel, schimbată cumva de-a dreptul frumoasă - M-am îndrăgostit, îşi spuse ea cu tristeţe, împotriva tuturor instinctelor care o avertizau că nu era bine să se îndrăgostească de Leon Wild Iar Leon Wild iubea altă femeie! Dădu drumul la apă, lăsând jeturile calde, înţepătoare ca acele, să-i mângâie pielea În timp ce-şi săpunea trupul, se întrebă cum ar fi fost ca Leon s-o atingă astfel, mângâietor, drăgăstos, purtând-o pe culmi ale extazului Nu se îndoia că se pricepea la fel de bine să facă dragoste ca la navigaţia pe mare Închizând ochii, lăsă aceste imagini languroase să-i umple mintea, cu buzele arcuite într-un zâmbet dulce Un sunet neaşteptat o făcu să tresară şi, când deschise larg ochii, îl văzu pe Leon, doar cu o pereche de chiloţi de bumbac alb pe el În cele câteva secunde cât îl privi apucă să observe că tot trupul, tonifiat superb, îi era bronzat într-o nuanţă închisă de mahon, iar pe piept şi pe coapsele musculoase i se cârlionţau fire de păr negru - Ce cauţi aici? gâfâi ea, dorindu-şi să fi avut o perdea de plastic cu care să se acopere - Nici o grijă, răspunse amuzat Leon, nu încalc pactul Am venit numai să-mi iau ceasul L-am lăsat aici, şi n-am deşteptător în cameră Îl luă de pe poliţă şi şi-l puse la mână, cu brăţara de aur lucind pe fondul închis al pielii Mâinile şi braţele îi erau atât de robuste, încât se vedea că Janine n-avea nici o şansă, dacă Leon s-ar fi hotărât să profite de situaţie Deşi nu mai avea nici un motiv să rămână, continuă s-o privească pe Janine, care încerca zadarnic să-şi acopere trupul cu mâinile - De ce să ascunzi o perfecţiune ca a ta? întrebă el, luând un prosop dar fără a se grăbi să i-l dea Parc-ai fi Venus, iar aşa cum eşti acum, acoperită cu clăbuc, îmi aminteşti de legenda care spune că s-a născut din spuma mării - Dă-mi prosopul! ceru pe un ton poruncitor Janine, întrebându-se de ce, la doar un moment după ce visase că Leon îi atingea trupul, dorea atât de aprig să scape de el N-ai dreptul să intri aici fără să baţi la uşă! - A, dar am bătut, numai că tu n-ai auzit, răspunse el Din cauza apei, probabil Întotdeauna te cuprinde un asemenea extaz când faci duş? - Te-ai uitat la mine ?! ţipă Janine, sufocată - Câteva minute, confirmă el cu un zâmbet satisfăcut A fost un spectacol foarte interesant - Ei bine, eu nu te găsesc interesant deloc! se răsti ea, aruncând în el cu buretele ud Ieşi afară imediat! Leon lăsă să-i scape prosopul şi prinse proiectilul din zbor, iar Janine crezu un moment că avea să-l arunce înapoi Jonglă puţin cu buretele, cu un licăr răutăcios în ochi, înainte de a-l arunca în lavabou, întorcându-se spre uşă - De data asta nu-ţi fac nimic, spuse, dar o singură dată dacă mai încerci figura, am să te spăl cu el Îmi va face o plăcere imensă - Te cred! scrâşni Janine, profitând de faptul că Leon se îndepărtase pentru a ieşi din cadă şi a ridica prosopul Se înveli grăbită cu acesta şi, ţinându-şi-l pe trup cu o mână, cu cealaltă deschise larg uşa Leon înţelese aluzia şi dispăru, iar Janine îl auzi chicotind tot drumul până pe palier, deşi ea nu găsea nimic amuzant în cele întâmplate Fierbând de furie, se şterse brutal cu prosopul, înainte de a se întoarce în camera ei Primul lucru pe care-l avea de făcut a doua zi era să instaleze un zăvor la uşa băii Capitolul 8 A doua zi dimineaţa, Janine se trezi cu toate simţurile în alertă; n-avea de gând să-l mai lase pe Leon să intre peste ea în baie Dar, în timp ce se spăla şi lua pe ea o pereche de jeanşi albi şi un tricou decoltat, cu dungi verzi şi bleumarin, în casă domnea liniştea Se pieptănă până când soarele de dimineaţă, intrând pe fereastră, îi făcu părul să strălucească precum o aureolă în jurul capului Coborî în bucătărie, şi tocmai băgase ibricul electric în priză când apăru şi Leon - Bună dimineaţa! o salută el vesel Ai dormit bine? Janine îi aruncă o privire rezervată, observându-i blugii decoloraţi care-i strângeau şoldurile zvelte şi tricoul de bumbac care, la fel ca toate celelalte bluze ale lui, îi stătea întins la limită peste pieptul şi umerii laţi - Dacă te întrebi ce gânduri mi-au alungat somnul, sunt nevoită să te dezamăgesc Am dormit buştean De ce te-ai trezit atât de devreme? Să nu-mi spui că ai avut insomnii - Pe mine nimic nu mă ţine treaz, zâmbi el Am fost până la vilă Nero credea că l-am părăsit Janine uitase complet de câine - Bietul de el! exclamă ea Acum unde e, doar nu l-ai lăsat acolo? - E afară Aşteaptă să vadă dacă-l primeşti Nu eram sigur dacă-ţi convine să laşi un câine în casă, deşi păreţi să vă înţelegeţi bine împreună Curios, dar nu ţin minte ca tu să fi avut animale, când erai mică Nu avusese Părinţii ei spuseseră întotdeauna că Janine şi Lisa trebuia să aştepte până creşteau destul de mari ca să îngrijească singure orice animal, iar între timp ideea le ieşise din cap Leon, însă, aducea mereu acasă animale rătăcite sau nedorise, pe care i le dădeau colegii de şcoală Janine îşi amintea când venise cu doi şoareci albi şi, fără veste, îi pusese unul pe umăr Ţipase îngrozită, când şoarecele îi alergase pe braţ, şi-l aruncase la pământ "Nu pot să te sufăr, Leon Wild!" strigase ea, fugind acasă la mama ei Ca şi cum i-ar fi citit gândurile, Leon întrebă: - Îi mai ţii minte pe Bubble şi Squeak? - De parc-aş putea să-i uit, se strâmbă Janine; simplul gând era de ajuns ca să-i trimită fiori pe şira spinării Dar Nero trebuie să intre în casă, fără discuţie Mă duc să-i caut ceva de mâncare În momentul când Leon deschise uşa, câinele negru năvăli în casă, dând din coadă fericit Alergă drept spre Janine, sărind la ea şi lingându-i mâinile - Jos, băiete! comandă sever Leon, iar Nero se supuse imediat, aşezându-se lângă stăpânul lui, dar cu privirea spre Janine, parcă pentru a-i spune că voise doar să-i mulţumească fiindcă-l primise în casă Între timp, ibricul dăduse în clocot, iar Janine făcu ceai şi introduse felii de pâine în aparatul de prăjit - Eu nu mănânc decât pâine prăjită la micul dejun, spuse ea Îţi ajunge atât, sau ai prefera ouă cu şuncă? - Merge pâinea prăjită, răspunse Leon Dar numai până vei deveni oficial menajerea mea; atunci, va trebui să-mi respecţi ordinele Janine se răsuci în loc, cu un răspuns tăios pe limbă, numai pentru a-l vedea râzând - Şi eu mă pricep să gătesc, o informă el Nu mă va deranja să-ţi iau locul, uneori, Vei vedea că nu-s un zbir, aşa cum îţi imaginezi - Nu-mi imaginez deloc aşa ceva, se apără Janine Cum ţi-a venit ideea asta? - Te dai de gol, râse el, luând două căni din dulap, ca să toarne în ele lapte Zahăr? - Doar un cub, răspunse Janine, în timp ce ungea din belşug cu unt pâinea prăjită Era o scenă casnică relaxantă, dar nu putea spune că-i plăcea situaţia, în pofida descoperirii din noaptea trecută, cum că se îndrăgostise de Leon Trebuia să alunge acel gând, să şi-l elimine din minte ca şi cum n-ar fi existat niciodată Leon Wild nu era demn nici măcar de încredere, necum de dragostea ei Se aşezară la masă, mâncându-şi pâinea prăjită şi ascultând radioul, unde un D J vesel prezenta programul de dimineaţă Nero stătea aşezat la uşă, după ce terminase remarcabil de repede cutia cu carne fiartă în suc propriu pe care i-o desfăcuse Janine - Mă gândeam ca după micul dejun să-mi aduc lucrurile, spuse Leon, privind-o speculativ peste masă Vrei să vii şi tu? M-ai putea ajuta să-mi împachetez Nu mă prea pricep la aşa ceva Janine nu-l credea Cu o viaţă ca a lui, fără îndoială că-şi căra tot strictul necesar în valize Dar, Barbara fiind plecată, nu avea nimic de făcut în casă, aşa că n-avea nici un rost să-i refuze propunerea - Dacă vrei, ridică ea din umeri cu nepăsare, dar nu cred că în maşina ta vor încăpea prea multe Cu noi doi şi câinele înăuntru, va fi aproape plină Sunt sigură că ar fi mult mai bine să te duci singur - Am un suport de bagaje care se poate prinde pe capotă, îi explică el Nu e nici o problemă, am mai procedat de multe ori aşa Avea câte un răspuns pentru toate, indiferent despre ce ar fi discutat Imediat ce micul dejun luă sfârşit, Janine spălă vasele, în timp ce Leon ieşi cu Nero la joacă în grădină, apoi plecară Câinele ocupa toată bancheta din spate, stând cu capul pe umărul Janinei şi limba scoasă, gâfâind din cauza zăpuşelii Nu era o zi cu soare strălucitor, cum ar fi fost de aşteptat în iunie Pe cer se zăreau petice de albastru, dar existau şi câţiva nori negri, purtaţi de un vânt ce părea să se înteţească treptat Janine îşi legase părul la spate cu o panglică, astfel încât nu mai avea nevoie de eşarfă Se întrebă dacă îi aparţinea iubitei lui necunoscute şi i se păru ciudat că Leon n-o menţiona decât rareori Oare avea s-o aducă vreodată în casă, sau poate locuia prea departe? Dintr-o dată, vru să ştie totul despre femeia aceea misterioasă - Cum o cheamă? întrebă ea brusc Leon, cu perspicacitatea lui obişnuită, înţelese imediat la cine se referea - De ce vrei să ştii? i-o întoarse el Eşti geloasă? Janine ridică sfidător bărbia - Ar trebui să ştii deja răspunsul - Ba nu-l ştiu Spune-mi-l tu Refuză să-l privească, ştiind că în ochi îi sclipea acea luminiţă sâcâitoare, amuzată Tare-i mai plăcea s-o pună în încurcătură! - Puţin mi-ar păsa şi dac-ai avea un cârd de fete după tine Te-am întrebat din simplă curiozitate, atâta tot Lasă, n-are nici o importanţă - Seamănă cu tine, spuse el dintr-o dată, în chip surprinzător Are acelaşi păr auriu-roşcat, aceeaşi formă a feţei Aceleaşi ăă curbe voluptuoase Janine nu luă în seamă felul sugestiv cum coborâse tonul - Deci, de-asta încerci să profiţi de mine, spuse ea băţoasă Îţi închipui că sunt cealaltă, mă foloseşti ca pe o înlocuitoare Mă întreb ce-ar spune dacă ar şti Nero îi puse o labă pe umăr, aproape ca şi cum ar fi simţit că era necăjită, încercând s-o consoleze Avea mare nevoie de un asemenea gest Existase o vreme când chiar crezuse că Leon era atras de ea I-ar fi fost atât de uşor să se facă de râs! Slavă Domnului că n-o făcuse! - Aş spera să înţeleagă, răspunse Leon Janine îi aruncă o privire dispreţuitoare - Eu, una, n-aş înţelege, chiar dacă mi-ai explica pe larg că sunteţi prieteni de-o viaţă şi nu e nimic între voi Zâmbind, Leon rămase netulburat de cuvintele ei aspre - Hai să lăsăm subiectul ăsta, prefer să vorbim despre tine Cum te-ai angajat la Barbara? După părerea mea, erai cam tânără ca să lucrezi ca domnişoară de companie Câteva momente, Janine clocoti în sinea ei, ştiind prea bine de ce schimbase subiectul şi simţind că i se frângea inima pentru cealaltă fată - Barbara îşi dorea o persoană tânără, spuse ea după un timp A spus că aş fi mult mai adaptabilă şi mai uşor de instruit decât cineva cu păreri deja formate despre felul cum trebuie să lucreze Se pare că femeia dinaintea mea stătuse la ea ani de zile şi ştia că niciodată n-ar mai fi putut găsi o asemenea comoară A trebuit să demisioneze ca să-şi îngrijească o rudă bolnavă, sau aşa ceva Cred că am avut noroc - Şi cu slujba de la mine cum va fi? întrebă el surâzător Îţi va fi la fel de uşor să te adaptezi? Chiar în acel moment, Janinei îi venea să-i arunce oferta în faţă, dar era mult prea politicoasă şi ştia că oricum n-ar fi rezolvat nimic - Cred că da, răspunse ea fără tragere de inimă - Şi cum îţi vei petrece timpul în lipsa mea? Uneori, sunt plecat luni în şir O să te deranjeze? - Ai ales un moment ciudat ca să mă întrebi, acum când deja am primit Ai tu cumva îndoieli? Te temi că s-ar putea să nu fiu destul de capabiă? Leon îi aruncă o privire oblică - Ştiu prea bine de ce anume eşti capabilă şi de ce nu, micuţă Jenny Dar n-aş vrea să te plictiseşti şi să ajungi la concluzia că, de fapt, nu doreai slujba - Pot s-o accept, pentru un scurt timp, răspunse ea, refuzând cu hotărâre să-l privească - Vorbeşti de parcă ar fi cine ştie ce calvar - Şi n-o să fie? strigă Janine iritată Ştim amândoi ce sentimente am pentru tine, iar munca asta de menajeră n-o să schimbe cu nimic lucrurile - Sperasem să-ţi fie de folos Janinei i se păru că suna cam trist şi-i aruncă o privire bănuitoare - Mă îndoiesc, spuse ea scurt, dar, cum ziceam, sunt dispusă să te ajut - Lucru pentru care-ţi sunt recunoscător, replică el sec, oprind maşina în faţa casei Nero sări peste portieră şi îi aşteptă pe prag Leon descuie, făcându-i loc Janinei să intre, iar după ce o însoţi închise din nou uşa în urma lui Fără a şti de ce, Janine simţi o uşoară nelinişte Toată noaptea fusese singură cu el în casa aceea mare, ce motive de teamă ar fi avut acum? - Unde ţi-s valizele? întrebă ea, bătând nervoasă cu degetele în spătarul unuia dintre scaunele roz - Sus, răspunse el Dar de ce atâta grabă? Dacă vrei, fac o cafea şi putem sta de vorbă o vreme Janine îl privi câteva secunde, simţind un val de căldură care-i străbătea trupul şi-i înroşea obrajii - Aş prefera să terminăm mai repede - dacă nu te superi Leon o apucă de umeri, brutal - Te tulbur? întrebă el cu glas gros Poţi fi sigură că n-am nici un motiv ascuns Dacă-mi făceam cine ştie ce planuri, mi-ar fi fost foarte uşor să profit, aseară Ţi-am spus ce trup frumos ai? o întrebă,coborând ochii spre contururile ferme şi rotunjite ale sânilor ei Stărui cu privirea într-acolo până când Janine avu din nou senzaţia că era goală în faţa lui şi începu să se zbată Râzând, îi dădu drumul - N-ai de ce să te-arăţi atât de indignată Aseară n-a fost prima oară când te-am văzut goală Ochii ei se măriră, şocaţi, cercetându-i chipul, până-şi dădu seama că se referea la ocaziile când se duceau la scăldat, în copilărie Părinţii lor le interziseseră să facă baie în râu, aşa că erau nevoiţi să se ducă acolo pe furiş Janine ezitase întotdeauna, lăsându-i pe Lisa şi Leon să se bălăcească în pielea goală, dar ceda invariabil ispitei şi se apropia să se uite pe furiş la băiatul gol, ştiind prea bine ce bătaie soră cu moartea ar fi încasat dacă afla mama ei - A, atunci ! exclamă ea, râzând, simţind că tensiunea se risipea Mare minune că nu ne-au prins niciodată - Am avut eu grijă, răspunse el, altfel aş fi dat de mare belea, mai ales pentru că te încurajam Dacă nu ţi-e cu supărare, am văzut cum te zgâiai la mine, când credeai că nu observ Oricum, înotai ca un peşte Ai continuat? Ruşinată, Janine dădu din cap - Am înotat cu Barbara în fiecare zi Avea piscina aia special construită, ţi-a spus? Face parte din fizioterapia pentru picioare, ca să-şi ţină muşchii în funcţiune Deşi nu poate umbla, înoată extrem de bine - Da, mi-a arătat piscina, răspunse Leon gânditor N-are nici o şansă să meargă din nou? Janine ridică din umeri - Medicii spun că nu există nici un motiv să nu reuşească Probabil e ceva de natură psihologică Nici măcar nu vrea să încerce - Poate o s-o convingă Hadley O sper din toată inima Pare o asemenea risipă de talent Clătină din cap, nedumerit - Haide, să mergem şi să ne-apucăm de împachetatul ăla pe care arzi de nerăbdare să-l începi Şi o conduse pe scara îngustă, la etaj În camera lui domnea o ordine desăvârşită Părea neobişnuit ca un bărbat să fie atât de pedant Leon o observă cum privea în jur - Am deprins obiceiul ăsta din viaţa la bordul navelor În cabină, fiecare obiect are locul lui şi acolo trebuie să stea Acum, mi-a devenit o a doua natură - Absolut admirabil, comentă ea sec, deschizând un dulap şi examinând interiorul Majoritatea hainelor lui Leon erau gen sport, dar avea şi vreo două costume elegante şi un număr enorm de cămăşi, fiecare agăţată pe umeraşul ei - Nu pot suferi să-mi cumpăr haine, îi explică el, aşa că am comandat o serie întreagă, ca să mă ţină Mai am câteva în cutii, în dulapul celălalt - Mă rog, spuse Janine, nu văd cum le-am putea duce pe toate într-un singur transport - Le-am adus aici cu aceeaşi maşină - dar recunosc că nu-l aveam pe Nero cu mine, şi încărcasem toată bancheta din spate oricum, nu contează, măcar aşa vom avea o ocupaţie şi, poate, evităm anumite incidente, adăugă el, cu o lucire răutăcioasă în ochi - Îl ai de mult pe Nero? întrebă Janine Pare foarte ataşat de tine - A, îl am de ani de zile, dar când sunt plecat stă la un prieten - Iar tu unde locuiai înainte? Aveai o casă permamentă? - Am avut o casă în Portsouth - acolo-mi ţineam şi nava - dar acum le-am vândut N-avea nici un rost să le mai păstrez - De ce ţi-ai vândut vasul? Nu plănuieşti să mai navighezi? - Cred c-am s-o mai fac, răspunse Leon, în timp ce introducea pulovărele în valiză, lângă pantaloni, dar expediţia asta în Africa va dura, probabil, aproape doi ani, adăugându-se şi filmările Am să-mi cumpăr o navă nouă, când termin Vorbea de parcă ar fi costat doar câteva lire sterline, nu mii şi mii, iar Janine se minună din nou, amintindu-şi că mai demult Leon nu avusese o lescaie - Cum îţi câştigi banii? întrebă ea, ridicând capul spre ochii lui reci, iscoditori - Speculez, zâmbi Leon Joc la bursa acţiunilor Dar, la început, am obţinut totul numai prin muncă grea Mi-am cumpărat o navă şi am pus-o să lucreze pentru mine Banii atrag după ei alţi bani însă, iar acum majoritatea expediţiilor mele sunt finanţate de sponsori Cu cât ai mai mulţi, cu atât ai nevoie de mai puţini, mai ales când eşti un nume consacrat Janine înţelegea principiul şi dădu din cap, continuând să împacheteze până când ambele valize de umplură aproape complet, iar Leon o puse să se aşeze pe ele, în timp ce le încheia cataramele - Nu-s chiar atât de grea, râse ea - Oricum, arăţi foarte drăguţ aşezată aici, replică Leon, cuprinzându-i dintr-o dată mijlocul cu mâinile lui late şi ridicând-o în aer, pentru a o învârti o dată, înainte de a o pune jos - Mă ameţeşti! protestă Janine, încercând să-şi spună că repeziciunea mişcării îi făcuse inima să bată mai repede, nu atingerea mâinilor lui - Am să te-ameţesc de-a binelea, dacă nu ieşim mai repede de-aici, o ameninţă el neguros Încep să-mi vină tot felul de idei Aceste cuvinte fură suficiente pentru ca Janine să coboare în fugă scara, alergând până la maşină, unde îl aşteptă răbdătoare s-o urmeze cu valizele grele în mâini - Asta-i ideea, să-i găseşti brutei o ocupaţie? întrebă el sarcastic Janine dădu din cap, privindu-l provocator pe sub gene - Dacă ai mâinile ocupate, nu eşti în stare de nici o năzbâtie - Asta se poate remedia uşor, spuse el, lăsând valizele jos şi întinzând mâinile ca s-o ia în braţe Râzând, Janine o rupse la fugă, iar Nero, surescitat, porni pe urmele lor, învârtindu-se în jurul lui Leon şi stânjenindu-i mişcările - Bravo, dulăul lu' peşte, îl mustră stăpânu-său Credeam că mi-eşti prieten, da' poate c-am să mă mai gândesc Cât timp e el prin preajmă, eşti în siguranţă, Janine - Aminteşte-mi să-l ţin lângă mine zi şi noapte, i-o întoarse ea veselă Încet, între ei se lega un anumit raport care aproape o făcea să uite cele întâmplate în trecut, precum şi existenţa altei femei în viaţa lui Fură necesare două drumuri până când toate lucrurile lui Leon ajunseră la noua locuinţă, şi abia atunci Janine acceptă să bea o cafea împreună - Şi pe urmă, o baie înainte de masă? propuse Leon Cum ţi se pare? Janine era înfierbântată şi obosită, iar ideea de a înota în piscină părea splendidă Dădu din cap cu tărie - Super, exact de ce aveam nevoie Piscina era construită într-o anexă din spatele casei Prin pereţii de sticlă intra destulă lumină, duşumeaua era pardosită cu dale maro-aurii, iar jardinierele masive cu plante decorative creau o atmosferă de spaţiu liber Când vremea permitea, ferestrele se puteau deschide, glisând într-o parte, iar Leon nu întârzie să le tragă pe toate în lături - Formidabil! exclamă el Cine-ar fi crezut că există aşa ceva în Cannock Chase? Aranjă două şezlonguri şi o masă joasă pe terasa alăturată, apoi dispăru în casă, de unde reveni cu o carafă cu suc de portocale din frigider Janine îşi luase deja pe ea costumul şi plonjă graţios în piscină, pentru a apărea din nou la câţiva metri distanţă Îşi împinse părul ud din faţă - Brr, e rece! În mod normal, când Barbara folosea piscina, puneau în funcţiune sistemul de încălzire, iar răceala neaşteptată a apei o şocase - Te-ai belgit?! strigă Leon, dezbrăcându-se până la slipul negru Nu e rece deloc, comentă el, după ce sări în apă Îţi mai aminteşti râul, de când eram mici? Aia da, apă rece, chiar şi vara - Când eşti mic, nu observi, răspunse Janine dârdâind Hai să facem o cursă şi să ne-ncălzim! Şi porni în lungul piscinei, tăind lin apa cu mâinile, într-un craul puternic Se aşteptase ca Leon s-o urmeze şi fu surprinsă, când se întoarse, să-l vadă privind-o - Ce e? strigă ea de la capătul piscinei Ai uitat cum să-noţi? - Îţi admiram mişcările, răspunse el Eşti o mare înotătoare, Janine, ştiai? - Iar tu eşti un idiot! replică Janine, flatată şi jenată în acelaşi timp Vii în apă, sau ai de gând să stai acolo toată ziua? Cu mişcări prelungi, uşoare, Leon înotă spre ea - Hai o cursă, fu el de acord Două lungimi, şi ca să reduc din handicap eu voi înota spate, pe când tu poţi alege ce stil vrei Părea o partidă uşoară, iar Janine dădu din cap După prima lungime, erau la egalitate "Un şvung la sfârşit," îşi spuse ea, "şi a mea e cursa " Dar nu ţinuse seama de braţele puternice ale lui Leon Acesta acceleră la jumătatea bazinului şi câştigă detaşat, cu câţiva metri Când Janine ajunse la el, îl văzu zâmbind victorios - Îmi pare rău, dar nu pot lăsa o femeie să mă bată Janine îi scoase limba, cu obrăznicie - Nu era nevoie să arăţi atât de ostentativ că eşti mult mai puternic decât mine - Numai în unele privinţe În altele, sunt slab ca un pisoi - De pildă? Când dormi? - Când te uiţi la mine cu ochii tăi mari şi verzi, şi când mă ispiteşti să-ţi sărut buzele astea roz, voluptuoase Până să se dezmeticească, Janine fu în braţele lui, simţindu-şi gura deschisă cu forţa, în timp ce Leon începea o explorare senzuală Apa din jur o împiedica să se zbată şi, când îşi simţi capul împins cu forţa înapoi, nu mai putu face nimic Era o experienţă nouă, să fie sărutată în apă, cu trupurile amândurora propulsate de picioarele puternice ale lui Leon Parcă ar fi existat numai ei, tot restul lumii fiind dat uitării Când Janine simţi că plămânii-i erau gata să explodeze, Leon ieşi iar la suprafaţă - dar pauza fu scurtă, căci din nou se scufundă cu ea, cucerindu-i gura posesiv şi cutreierându-i trupul cu o mână Iar Janine nu putea face nimic ca să-l oprească Noroc că-şi putea ţine respiraţia pe perioade îndelungate, însă chiar şi aşa începu curând să simtă că-i ţiuiau urechile, iar inima îi bătea haotic, gata să plesnească În sfârşit, când ieşiră iar, se agăţă de el fără vlagă, gâfâind, abia ştiind dacă din pasiune sau din cauză că fusese cât pe ce să se înece Îşi dădu seama de acest lucru abia după ce Leon, ieşind din bazin cu ea în braţe, o aşeză într-un şezlong - iar gândul îi trimise un fior rece pe şira spinării - Era să mă omori! strigă ea furioasă Ce te-a apucat, Leon? Voiai să-mi faci la fel ca Lisei? De-asta mi-ai propus să înotăm? Noroc că-s în formă, altfel n-aş fi rezistat, şi-atunci ce te-ai fi făcut? Vocea i se ridicase isteric şi, sărind din şezlong, se opri lângă trupul lui tolănit alături - Răspunde-mi, porcule, răspunde-mi! Lacrimile îi şiroiau pe obraji, căzând pe pieptul lui, unde se amestecau cu stropii de apă din piscină, printre firele rare de păr negru Leon o privi alene câteva momente, înainte de a se repezi brusc la ea, zgâlţâind-o cu putere - Calmează-te, Janine Nu ţi-aş fi făcut nici un rău, ar trebui s-o ştii - Cum pot să ştiu ceva când e vorba de tine? ripostă ea înfierbântată Nu ştiu decât că mi-ai omorât sora şi acum ai în-încercat să mă o-o-omori şi pe mine! Simţi că-i piereau puterile şi se aşeză, cu capul îngropat în mâini, temându-se să se uite la omul pe care cu câteva minute în urmă crezuse că-l iubea Când îi simţi greutatea aşezându-se alături pe şezlong şi braţele cuprinzându-i umerii, încercă să se smulgă, dar Leon o ţinu ferm, spunându-i liniştitor: - Janine, eşti tulburată Nu ştii ce vorbeşti Îmi pare rău că te-am speriat fără motiv N-am vrut, m-am lăsat să mă ambalez - La fel i-ai fi spus şi judecătorului, dacă mi se întâmpla ceva? întrebă ea cu voce istovită, privindu-i ochii cenuşii şi îngrijoraţi Nervos, Leon o împinse de lângă el - Serios, Janine, uneori îţi laşi imaginaţia s-o ia razna Nu sunt un ucigaş şi-o ştii foarte bine - Nu ştiu nimic în sensul ăsta, replică ea scurt Îmi faci mai degrabă impresia unui maniac libidinos care-ar trebui să stea după gratii! - Mulţumesc pentru încredere, mârâi el Nu mai rămâne decât să dai telefon la poliţie şi să le spui că am încercat să te omor Mă întreb pe cine vor crede - Nu fi ridicol! se răsti Janine, îndepărtându-se de el - Proastă eşti tu! ripostă agresiv Leon Dacă ai sta să le gândeşti la ce spui, ţi-ai da seama cât de deplasate sunt toate insinuările tale! - Nu zău? îl sfidă ea, simţind că-i venea să-l zgârie pe faţă, desfigurându-i chipul acela măsliniu la fel cum îi desfigurase şi el mintea Se simţea agresată, îndârjită şi nu prea stăpână pe sentimentele ei Respiraţia-i era rapidă şi neregulată, şi începu să tremure necontrolat - Îţi aduc un prosop, spuse el scurt, ridicându-se Nemaifiind echilibrat de greutatea lui, şezlongul se răsturnă, iar Janine căzu pe pardoseală cu o violenţă care-i zdruncină toate oasele - Of, brută ce eşti! strigă ea înnebunită Anume ai făcut-o! Şi izbucni în lacrimi de umilinţă şi furie Faptul că Leon râdea, cu tot trupul scuturat de chicoteli profunde, o scandaliză şi mai mult, făcând-o să se ridice cu greu în picioare - Nu te deranja să-mi aduci nici un prosop, mă duc în camera mea şi nu vreau să te mai văd, niciodată! Demisionez încă înainte de a mă fi angajat, auzi? Găseşte-ţi pe altcineva să-ţi facă gospodăria, cineva care să-ţi admire umorul pervers şi, poate, să te servească şi la pat, dacă asta urmăreşti! Şi, cu capul sus, intră intempestiv în casă, urcând în camera ei cu liftul, căci nu mai avea putere să urce nenumăratele trepte Capitolul 9 Valiza era grea, dar Janine reuşi s-o târască până la lift După ce ajungea la parter, urma să sune după un taxi Dar nu ajunse la parter Liftul, în mod normal atât de sigur, sfârâi, se cutremură, luminile se stinseră, iar cabina se opri brusc Janine bâjbâi după butoane, apăsând înnebunită, dar nu se întâmplă nimic Bătu în ele cu pumnii, făcu tot ce putea ca să pună ascensorul în mişcare - degeaba Era o beznă incredibilă Nici o rază de lumină nu pătrundea în puţul liftului, iar Janine nu vedea nimic, absolut nimic Era singură într-o întunecime catifelată, care părea s-o sufoce tot mai mult cu fiecare secundă Ţipă după Leon, zbieră, îl chemă în repetate rânduri, oprindu-se să asculte un răspuns, dar nu se auzea nimic Nici un sunet nu răzbătea în tăcerea carcerei ei Poate că era încă afară, de unde n-o putea auzi Rezemându-se de un perete, Janine se lăsă să alunece la podea şi-şi strânse genunchii la piept N-avea cum să ştie de cât timp stătea acolo, strigând în răstimpuri, aşteptând răspunsul, dar singurul sunet pe care-l auzea era un duduit surd pe care nu putea să-l identifice Zgomotul era intermitent, dar părea să devină tot mai puternic şi, neştiind de unde provenea, Janine începu să se teamă Până atunci crezuse că nu era decât o chestiune de timp înainte ca Leon s-o audă şi era convinsă că avea să poată repune liftul în funcţiune, sau măcar să telefoneze după ajutor, dar acum în minte începea să i se strecoare îndoiala Poate că nu voia s-o audă, poate că - îngrozitor gând - el însuşi stricase liftul, iar acum se umfla în pene Cu cât se gândea mai mult la acest lucru, cu atât devenea mai convinsă şi se ridică în picioare, bătând cu pumnii, înnebunită, în pereţii metalici netezi, strigând cu disperare, implorându-l să-i dea drumul Frica era atât de intensă, încât Janine îşi simţea fiecare fir de păr de pe trup stând zburlit, inima îi bătea de două pri mai repede, iar limba i se uscase în gură ca nisipul Se lăsă vlăguită pe podea, nemaiavând nici o îndoială că nu putea face alcteva decât să aştepte până-şi pierdea cunoştinţa Plânse un timp, lingându-şi lacrimile sărate de pe buze, dar trepttat până şi acestea se uscară De cum începură să i se închidă pleoapele, Janine ştiu că acela era sfârşitul, fără a sta să se mai întrebe dacă gândea raţional sau nu N-avea nici un rost Nimic nu mai avea rost * * * Când deschise ochii, lumina era aprinsă, iar Leon o ridica în picioare Prin uşile deschise ale liftului se vedea holul, uşa din faţă - libertatea! - Iubita mea Jenny, murmură el, cu buzele în părul ei Tocmai aşa ceva să ţi se întâmple! Te simţi bine? Îi dădu mâinile la o parte, retrăgându-se spre peretele liftului - Nu te-apropia de mine! suspină ea, în timp ce lacrimile i se rostogoleau pe obraji, acum mai mult de uşurare decât de groază Leon o privi cu ochi îngustaţi, înainte de a încerca din nou s-o ajute să iasă - Sărăcuţa de tine, te-ai speriat Nici nu-i de mirare, după ce ai stat închisă aici cinci ore Cinci! Păruseră mai degrabă zece, dar Janine nu înţelegea de ce acum îi dădea drumul Se smulse din nou, alergând câţiva paşi prin hol, înainte de a se întoarce în loc Faţa îi era pământie, iar ochii, plini cu ură - De ce, Leon, de ce? - De ce ce, pentru numele lui Dumnezeu? întrebă el pe un ton neaşteptat de furios Doar nu crezi că Nu, n-ai putea Ar fi prea ridicol! - Ba da, Leon, răspunse ea cu seriozitate, şi vreau să plec acum cât mai - Cât mai eşti în siguranţă, încheie el în locul ei, crispat S-ar putea să fie o idee bună, dar mă tem că nu intră în discuţie Janine ridică bărbia, privind înnebunită în jur - Ai de gând să mă ţii prizonieră, asta e? Ai tu alte moduri de a mă pedepsi, mai parşive Ia spune-mi, Leon, ce urmăreşti? Leon nu-i luă în seamă izbucnirea pătimaşă, spunând doar atât: - Uită-te-afară Îl privi cu teamă, înainte de a se duce încet la uşă, pentru a o deschide Câteva secunde, rămase ca trăsnită Scena haotică pe care o văzu era de necrezut Auzi peste umăr glasul lui Leon, batjocoritor: - Ai pierdut furtuna, deşi cred că n-a fost mai puternică decât cea din sufletul tău - Nu-mi vine să cred, şopti ea Deşi continua să plouă torenţial, era o nimica toată pe lângă ceea ce se întâmplase mai devreme Florile zăceau rupte şi strivite, pe peluză erau împrăştiate crengi, iar în capătul aleii un copac se răsturnase de-a latul porţii, cu rădăcinile ridicate în aer şi frunzele turtind tufele de trandafiri cu care se mândrise atâta Barbara - Asta zic şi eu furtună, comentă Leon Mare minune că n-ai auzit-o - Am auzit eu nişte zgomote ciudate, dar nu ştiam ce erau Janine închise uşa, căci ploaia intra în casă, udând covorul şi stropind-o pe faţă - Din moment ce altă soluţie nu am, poate-mi duci valiza înapoi în cameră, spuse ea acru - Cum doreşte domnişoara, replică Leon sarcastic În bucătărie e un ceainic plin Mă gândeam că poate ai nevoie, după ăă escapada ta nefericită - N-aş bea ceaiul făcut de tine nici dac-aş muri de sete! strigă ea înverşunată Prefer să-mi pun singură de băut - Te temi să nu te otrăvesc, după ce toate celelalte metode au dat greş? Glasul aspru al lui Leon o izbi în plin, răceala intensă din ochii lui străpungând-o ca o săgeată Janine îşi aruncă pe spate capul, cu trufie - Ai fi în stare, Leon Wild, în viaţa mea n-am văzut un om mai viclean ca tine Nevrând să audă ce mai avea de spus, trecu pe lângă el, intrând în bucătărie Mâinile îi tremurau atât de violent, încât când umplu ibricul apa dădu pe dinafară Apoi se aşeză pe cel mai apropiat scaun, frântă de oboseală Ce mai zi! Oare doar în ajun avusese loc nunta Barbarei? Parcă trecuse o viaţă de om, nu doar douăzeci şi patru de ore şi ceva Abia când îl auzi pe Leon urcându-se la etaj se clinti din loc Îşi prăji două felii de şuncă şi-şi umplu farfuria cu jumări de ouă şi roşii Era moartă de foame, după ce nu mai mâncase nimic de la micul dejun Când terminâ de mâncat şi făcu ordine în bucătărie, ploaia încetase, iar cerul era perfect senin, cu soarele strălucind mai puternic ca oricând Vreme englezească, îşi spuse cu amărăciune Janine Atât de imprevizibilă La fel de imprevizibilă ca bărbatul de la etaj Ieşi să inspecteze pagubele, pentru a vedea dacă era posibil ca o maşină să ajungă la capătul aleii Nu exista nici o şansă ca vreun autovehicul să se apropie de casă Când se întoarse, Leon aştepta în prag, cu sprâncenele ridicate întrebător - Aleea e impracticabilă, îi spuse ea scurt Trebuie să rămân aici, din păcate Leon nu-şi trădă sentimentele prin nici o tresărire - Îmi pare rău, spuse el Sper să nu găseşti prea insuportabilă compania mea Janine îşi lăsă capul pe spate, ca să-l vadă cât mai bine - Nici o grijă, n-am intenţia să mă apropii de tine Îmi voi găti singură mesele şi-am să-mi văd de treburile mele Te priveşte ce faci - Nu eşti prea caritabilă, spuse el, încruntându-se Simţindu-i puterea, pe Janine o cuprinse din nou frica Totuşi, se stăpâni, spunând cu voce cripsată: - Când e vorba de tine, nu-mi mai arde de caritatate Ştia că spusese lucrul cel mai neinspirat, dar n-avea intenţia să se lase intimidată - Deci, dacă-ţi cer să găteşti pentru mine, ai să refuzi? - Exact - Şi dacă-ţi ordon? - N-ai nici un drept să-mi dai ordine! replică Janine cu aprindere - N-am dreptul, dar avantajul e de partea mea, spuse el încet Am puterea de a te sili să faci tot ce vreau Ochii lui cenuşii, acum reci şi nepăsători, o studiau cu o intensitate neînduplecată, iar Janine nu-şi putu controla un fior de teamă Oare încerca să insinueze că, dacă nu-i respecta ordinele, avea s-o omoare? - Să ştii că nu mă sperii, spuse ea cu curaj, deşi picioarele ameninţau să i se taie sub trup Dacă mă atingi cu un singur deget, am să - Ai să ce? întrebă el zâmbind - cu o expresie ameninţătoare, după părerea Janinei - Am să chem poliţia! - Au să râdă, nu se lăsă Leon, când le voi spune că n-a fost decât o ceartă între amanţi Janine îl privi încruntată - Nu suntem amanţi, şi nu există nici cea mai mică şansă să devenim - Crezi că n-avem nici o şansă? i-o întoarse el ironic Te contrazic Ajunge să te iau în braţe, şi devii maleabilă ca plastilina - Asta-i tot ce-ţi poate trece prin minte? întrebă Janine revoltată Eşti atât de flămând după sex, încât ai poseda chiar şi o femeie care te urăşte? Unde ţi-e iubita, ce s-a întâmplat cu ea? Mi se pare ciudat că nu vine niciodată să te vadă Nu voia decât să fugă - o omorâse pe sora ei; oare ce gânduri avea cu ea? Îi venea să se retragă, dar ştia că, dacă încerca, ar fi înhăţat-o cu siguranţă Avea mai multe şanse să-l înfrunte cu ajutorul cuvintelor - Ne întâlnim destul de des, răspunse Leon, spre surprinderea ei - Dar când nu e de faţă, îţi faci de cap cu oricine se întâmplă să-ţi iasă-n cale? Leon înălţă o sprânceană - Şi asta-i rău? - Este, când e vorba de mine! se înfurie Janine Ce trebuie să mai fac ca să înţelegi că nu vreau să mai am nimic de-mpărţit cu tine, că te găsesc cel mai nesuferit om de pe Pământ şi cu cât plec mai repede din casa asta, cu atât mai bine? - Când te-apucă, scuipi flăcări! râse Leon Ce-ai făcut, ai adunat toată energia asta în tine cât timp ai stat blocată în lift? De ce nu se înfuria şi el? se întrebă Janine Conflictul ar fi fost mult mai satisfăcător, dacă Leon nu şi-ar fi păstrat calmul ăla insuportabil Azvârli din cap cu dispreţ - Nu meriţi să-mi pierd vremea cu tine - N-oi fi meritând, dar mi-e foame, replică el Şi, până să-şi dea seama ce se întâmpla, Janine fu luată pe sus de talie şi dusă înapoi în casă Încercă să se zbată, să dea din picioare, dar nu rezolva nimic Leon n-o puse jos până nu ajunseră la bucătărie Acolo, închise uşa şi se rezemă cu spatele de ea - Mâncare, femeie Bruta hămesită vrea cina - Du-te dracului! răcni Janine furioasă, încrucişându-şi braţele pe piept şi privindu-l cu îndrăzneală Eu am mâncat şi n-am de gând să mai gătesc - Nu? întrebă Leon, făcând un pas spre ea, ameninţător Janine nu aşteptă să vadă ce metodă de convingere voia să aplice Mişcarea lui o electriză, aşa că nu observă zâmbetul care-i apăruse pe buze - Ce-ai vrea să mănânci? îl întrebă încăpăţânată, întorcându-i spatele ca să se uite în frigider - Friptură cu cartofi prăjiţi Oftând, Janine nu mai spuse nimic Era clar că n-avea nici o şansă să-l refuze * * * A doua zi dimineaţa, când coborî, Janine îl găsi pe Leon în bucătărie Era amabil şi civilizat, deşi în salutul lui se simţea o rezervă care înainte nu existase Janine zâmbi, încercând să se prefacă fericită - E o dimineaţă fermecătoare Cine-ar crede că ieri am avut o asemenea furtună? - A cauzat mari stricăciuni Pădurarul mi-a spus că niciodată n-a mai văzut aşa ceva în zona asta Tu ai stat în cel mai adăpostit loc, fiind bloctă în lift Acolo, măcar, erai în siguranţă - Mi-ar fi plăcut să văd furtuna, cred că în lift m-am speriat mai tare decât dacă aş fi văzut copacul ăsta prăbuşindu-se - Te-ai speriat atât de tare încât ai adormit? - Din pură epuizare Te strigasem de-atâtea ori, încât mă părăsiseră puterile - Sărăcuţa Jenny! îşi arcui el buzele Da' ştiu că faci din ţânţar armăsar! Janine era hotărâtă să nu se lase atrasă într-o nouă discuţie, aşa că schimbă subiectul: - Când vin cei de la comisia forestieră să dea la o parte copacii căzuţi? Leon ridică din umeri - Sunt destul de ocupaţi De ce întrebi, chiar aştepţi cu atâta nerăbdare să pleci? Părea dezamăgit, dar aşa ceva era cu neputinţă, decât poate dacă îl deranja gândul de a-şi pierde menajera - Într-adevăr, abia aştept să plec, spuse ea înţepat Cu cât mai curând, cu atât mai bine - În cazul ăsta, am să le dau telefon să vină mai repede N-aş vrea să te ţin aici cu de-a sila - Te rog De ce spunea lucruri pe care nici ea nu le credea? De ce nu recunoştea că voia să rămână, că nu voia să mai plece niciodată din casa aceea, decât dacă pleca şi el? - Atunci, îţi propun să te hotărăşti unde anume vrei să pleci, şi să faci nişte pregătiri concrete, spuse el Când îl privi, Janine văzu că-şi strânsese buzele cu înverşunare - Dacă-ţi faci griji în legătură cu gospodăria, începu ea cu voce nesigură, ştiu - Fir-ai tu să fii, pentru tine îmi fac griji! se răsti el Nu vreau să te am pe conştiinţă, bătând drumurile fără să ai unde merge Asprimea din tonul lui o făcu să tresară, dar ridică bărbia cu stoicism - M-am hotărât unde plec Voi merge în vizită la părinţii mei Nu i-am mai văzut de mult - Şi cum vei ajunge acolo? întrebă el repezit - Iau un taxi până la Stafford, iar de-acolo, cu trenul Tatăl meu o să mă aştepte la gară - Te duc eu, spuse hotărât Leon - Nu! Reacţia Janinei fusese instantanee, dar nu-şi dăduse seama cât de îngrozit suna acel singur cuvânt Leon se întoarse, răsucind-o cu faţa spre el - Încă te mai temi de mine? o întrebă, cu chipul crispându-i-se într-o mască încordată, îndârjită Dând din cap, Janine şopti: - Mi-e frică, Leon Fără veste, o împinse înapoi - Dacă-mi pune cineva răbdarea la încercare, tu eşti aceea, Janine Tare-am să mă mai bucur când voi scăpa de tine, afurisită mică şi neghioabă ce eşti! Mă duc să dau telefon, să-i chem pe ăia ca să dea copacii la o parte Seara, Janine se duse la culcare devreme şi dormi pe apucate, până când lumina alburie a zorilor şi trilurile unei ciocârlii o făcură să se dea jos din pat Îşi făcu pâine prăjită şi cafea, mâncând pe îndelete, cu speranţa că Leon urma să coboare înainte de plecarea ei Taxiul urma să sosească la nouă, iar când, la nouă fără zece, Leon încă nu apăruse, Janine se hotărî să se ducă în camera lui Nu putea pleca fără să-l mai vadă o dată Nu recunoştea că spera să se împace, că poate Leon avea să-i propună, totuşi, să rămână Bătu la uşă, iar când nu primi nici un răspuns o deschise Spre imensa ei dezamăgire, văzu că aşternutul era nedesfăcut La început fu îngrijorată, apoi îşi dădu seama că, probabil, Janine se dusese la vilă, considerând-o cea mai potrivită cale de a o evita Aşadar, acesta era sfârşitul Peste câteva minute urma să plece din casă, iar Leon Wild avea să dispară pentru totdeauna din viaţa ei Capitolul 10 Janine se afla la părinţii ei de trei săptămâni, trei săptămâni în care fusese complet nefericită şi, oricât încercau mama şi tatăl ei s-o înveselească, nimic nu dădea rezultate Casa pe care şi-o cumpăraseră în Wales era mică dar plăcută şi-i amintea Janinei de vila lui Leon din Chase Uneori, stătea în camera ei şi reflecta la cele câteva zile furtunoase pe care le petrecuseră împreună, la reîntâlnirea întâmplătoare care-l adusese din nou în viaţa ei La început, domnul şi doamna Conrad fuseseră atât de bucuroşi să-şi revadă fiica, încât nu-şi dăduseră seama că era ceva în neregulă, punându-i neliniştea pe seama faptului că era obosită şi avea nevoie de o vacanţă Dar, cu timpul, ajunseseră la concluzia că o necăjea ceva Totuşi, oricât încercau s-o convingă să li se destăinuie, Janine îşi respecta cu îndărătnicie hotărârea de a nu divulga nimic Până la urmă, se obişnuiseră cu apucăturile ei ciudate şi, deşi nu se prefăceau că ar înţelege, cel puţin îi respectau dorinţa de a fi lăsată în pace Într-o seară, însă, Janine o găsi pe mama ei aşteptând-o Doamna Conrad era o femeie zveltă şi elegantă, cu puţin trecută de patruzeci de ani, al cărei păr auriu-roşcat, atât de asemănător cu al fiicei sale, era presărat acum cu câteva fire albe - Ghici cine-a telefonat! o anunţă ea însufleţită, când Janine intră în salon - şi, fără a-i aştepta răspunsul: Leon Wild, ca să vezi! N-am mai auzit de el de-atâţia ani! Mă întreb cum a aflat unde locuim Janine se opri ca trăsnită, albindu-se la faţă - Ce ce voia? Mama ei dădu din mâini cu nepăsare - A întrebat doar ce mai facem - tu, în special - şi i-am spus că, dacă e prin zonă, să ne facă neapărat o vizită - Şi el ce-a răspuns? întrebă Janine cu reţinere, nedumerită că Leon se deranjase să-i caute - De fapt, a zis că trece pe-aici mâine Vocea mamei sale suna prea inocentă, iar Janine o privi bănuitoare, întrebându-se ce anume îi spusese Leon de fapt Oare doamna Conrad ştia că se întâlniseră, iar ea venise în vizită la părinţi doar ca să scape? - Deci, vine la noi? întrebă cu voce amară - Da, Janine, şi nu trebuie să-i porţi pică A curs multă apă pe gârlă de ultima dată când l-am văzut pe Leon, iar tatăl tău şi cu mine îl primim cu plăcere la noi în casă Şi tu trebuie să faci la fel Janine oftă uşurată Cel puţin, Leon avusese atâta bun-simţ încât să nu spună că se revăzuseră - Am să-ncerc, promise ea, în acelaşi timp făcându-şi grăbită planuri ca a doua zi să nu fie acasă Toată noaptea se suci şi se învârti, cu mintea într-un iureş de frământări care-i alungau somnul Leon venea a doua zi! De ce? Îşi punea la nesfârşit aceeaşi întrebare Nu-i spusese destul de clar că nu voia să mai aibă nimic de-a face cu el? Dimineaţa, nervii îi erau întinşi la limită, iar faţa palidă ca o mască mortuară Se fardă din greu, cu mâini nesigure, hotărâtă ca părinţii ei să nu observe ce efect avea asupra ei vizita lui Leon La micul dejun încercă să converseze veselă, dar nu fu surprinsă deloc să constate că discuţiile evoluau în jurul apropiatei vizite a lui Leon După ce-şi ajută mama să spele şi să pregătească legumele pentru prânz, Janine spuse cu falsă indiferenţă: - Acum cred că mă duc să fac o plimbare Ar fi păcat să nu profit de vremea asta frumoasă, mâine s-ar putea să plouă - Bine, iubito, încuviinţă doamna Conrad, dar să nu întârzii Leon vrea să te vadă şi pe tine, nu numai pe noi După câteva minute de mers, Janine ajunse pe coline În ultimele câteva zile, îşi petrecuse ore întregi explorându-le şi ştia încotro se îndrepta Era un loc pe care-l îndrăgise, pe panta unui munte, cu o vedere superbă peste toată priveliştea deluroasă Urcuşul o obosea, dar merita efortul, şi cel puţin ştia că avea să scape de Leon Avea în geantă o carte, un pachet de biscuiţi, o ciocolată şi o cutie cu limonadă Se aştepta s-o ţină toată ziua, şi se rezemă cu spatele de o stâncă ce părea să fi fost anume pusă acolo în acest scop Citi un timp, iar la amiază îşi mâncă biscuiţii şi puţină ciocolată, şi bău jumătate din limonadă Soarele o moleşea şi se culcă pe iarbă, cu mâinile sub cap, privind cerul azuriu şi un fluture care se zbenguia pe deasupra ierbii dinspre culme Nu se auzeau decât behăielile rare ale unui miel, ţârâitul unui cosaş undeva în apropiere şi glasul ciocârliei Janine se întreba dacă Leon venise şi ce concluzie trăsese văzând că lipsea O nedumerea faptul că Leon venise după ea până acolo Ce explicaţie logică putea să aibă vizita lui? Cu cât se gândea mai mult, cu atât era mai nedumerită şi în cele din urmă renunţă, închizând ochii şi lăsând sentimentul de linişte şi siguranţă s-o adoarmă treptat O trezi un gâdilat pe faţă şi, nereuşind să-l înlăture, deschise ochii, numai pentru a-i închide repede când se pomeni privind drept într-o pereche de ochi cenuşii familiari Era un vis Se gândise atât de mult la el în ultima vreme, încât avea năluciri Dar, când se uită din nou, printre gene, văzu că era tot acolo - cum nu se putea mai material, şi tulburător de aproape, rozând firul de iarbă cu care o gâdilase pe faţă - Ce cauţi aici? întrebă ea cu ostilitate, fără să deschidă complet ochii De unde-ai ştiut cum să mă găseşti? - Mama ta, care e o femeie foarte cumsecade, mi-a spus unde anume te-ai dus Şocată de această informaţie, Janine se ridică în capul oaselor, privindu-l cu ochi mari şi ostili - Bine, deci acum m-ai găsit Ce vrei? Avea să afle mai târziu cum ştiuse mama ei unde putea fi găsită - Ce vreau? repetă el N-am făcut atâta drum numai ca să-i văd pe părinţii tăi Trebuie să fi ştiut asta, altfel n-ai fi fugit - N-am fugit, se apără cu convingere Janine În fiecare zi vin aici Îmi place mult locul ăsta - La fel mi-a spus şi mama ta, dar ea nu credea că pentru asta ai venit Zicea că te chinuiesc îngrozitor nişte griji, dar nu vrei să-i spui ce anume E alarmată - N-avea nici un drept să mă bârfească! strigă Janine Şi mai ales cu tine! - Ieri, am avut o convorbire telefonică foarte interesantă, continuă Leon, privind-o atent Ea a fost cu ideea să vă fac o vizită Obrajii Janinei se împurpurară, gândindu-se la discuţia pe care o avuseseră - I-ai spus că ne-am revăzut? - I-am spus că am locuit împreună, răspunse el, râzând de expresia ei scandalizată A înţeles pe deplin împrejurările, ba chiar mi-a mulţumit că am avut grijă de tine Janine azvârli din cap cu furie - Ai vrut grijă pe dracu! Cu tine în casă, am avut mai multe probleme pe cap decât oricând, dacă aş fi rămas singură - Nu putea să înţeleagă de ce nu i-ai spus, urmă el, neluându-i în seamă comentariile explozive I-am explicat că persoanele îndrăgostite se comportă adeseori ciudat - Cine s-a îndrăgostit? întrebă Janine cu voce ascuţită Dac-ai venit aici crezând că că eu că ţin la tine te înşeli amarnic! Se temea să-l privească, se temea că în ochi i s-ar fi putut citi adevărul, dar când degetele lui îi atinseră gura, trăgând-o uşurel de buza de jos, şi un sărut îi îmbrăţişă pielea sensibilă, Janine încetă să-şi mai nege nevoia de el şi, gemând încet, se lăsă strânsă în braţele lui Buzele lui îi cutreierară arzător gâtul, ajungând în sfârşit la gura dornică Janine răspunse cu un abandon pe care niciodată nu şi-l mai îngăduise, având senzaţia că plutea pe un nor, rostogolindu-se la nesfârşit într-un vârtej de emoţii Când în sfârşit Leon îi dădu drumul, rămase vlăguită pe iarbă, fără putere, respirând rapid şi întrebându-se care avea să fie deznodământul - Încă mai negi că mă iubeşti? Glasul lui era blând şi insistent Tremurător, pleoapele Janinei se întredeschiseră Leon stătea culcat pe-o parte, cu capul rezemat într-o mână şi privind-o grav cu ochii lui cenuşii Clătină încet din cap - Nu, dar de ce mă faci să mă torturez singură? Iubeşti altă fată, de-asta de-asta a trebuit să plec Nu mai suportam Ochii lui se îmblânziră şi, în timp ce o săruta uşor pe frunte, îi dădu la o parte, cu blândeţe, o şuviţă de păr - Trebuia să-mi spui dinainte Amândoi am fi scăpat de multe chinuri Janine îl privi cu ochi mari - Amândoi? Dar tu nu mă iubeşti! - Gâsculiţă prostuţă şi adorabilă, cum să nu te iubesc? Altfel, de ce crezi că am alergat după tine, şi de ce crezi că te-am lăsat să pleci? Te făceam să suferi şi era peste puterile mele Chiar credeam că mă urai cu adevărat Uimită, Janine clătină din cap - La început, da dar mi-a trecut de mult Şi cu cealaltă fată cum rămâne, cea cu care vrei să te căsătoreşti? Crezi că eşti cinstit faţă de ea? Leon zâmbi, apăsându-i buzele cu degetele - Nu ţi-ai dat seama că de tine era vorba? Am aruncat atâtea apropouri mă aşteptam să ghiceşti Acum, că stătea să se gândească, Janine îşi dădea seama că aşa era Aceeaşi înfăţişare, acelaşi păr, acelaşi temperament Leon îi spusese toate aceste lucruri, şi totuşi ea se încăpăţânase să creadă că avea altă iubită, ascunsă cine ştie unde - Nu, n-am ghicit, spuse ea încet, dar mă bucur că mă iubeşti, Leon Îmi pierdeam minţile, imaginându-mi-te cu alta Am fost cât pe ce să mă întorc, dar nu suportam gândul că ai altă fată - Numai la tine m-am gândit, tot timpul Încă de-atunci când m-am întors în Scoţia, şi tu aveai doar şaisprezece ani Am încercat să te sărut, îţi mai aminteşti? Şi am bănuit că te iubeam, aşa ţi-am spus Poate că ar fi trebuit să fiu mai clar Ochii Janinei se înrourară, căci cu aceeaşi ocazie avusese loc şi accidentul Lisei - Dacă mă iubeai, de ce-ai luat-o pe Lisa cu tine? întrebă ea cu voce nesigură Cu glas chinuit, tulburat cum niciodată nu-l mai văzuse, Leon răspunse: - Am luat-o de ciudă, din înverşunare Dacă stăteam să chibzuiesc bine, n-aş fi ieşit în larg - vremea era ameninţătoare, dar mi-am dat seama prea târziu Nu voiam decât să ţi-o plătesc - Şi ai reuşit Cum se face că Lisa s-a înecat, şi tu nu? - Crezi că intenţionat am făcut-o? întrebă el, cu ochii sticloşi de durere Deodată, Janine ştiu că răspunsul nu avea nici o importanţă Leon nu s-ar fi pus niciodată pe sine însuşi pe primul plan, acum ştia, şi ar fi trebuit s-o ştie de-a lungul tuturor acelor ani când îşi distrusese singură viaţa, gândindu-se la el ca la un ucigaş - Iartă-mă, spuse ea cu voce slabă, a fost o întrebare îngrozitoare Nu e nevoie să-mi răspunzi, nu contează - Dacă te-a frământat atât de mult încât să mi-o spui, atunci e destul de importantă ca să merite un răspuns Nu vreau să mai rămână nici un lucru nelămurit între noi, când ne vom căsători O spusese atât de calm, încât Janinei i se păru că nu auzise bine Dealtfel, continuă imediat: - Când nava s-a răsturnat, am încercat instinctiv s-o prind pe Lisa Ştiam că era o înotătoare excelentă, dar pe valurile alea nimeni n-ar fi avut o şansă Am reuşit s-o aduc lângă vas, însă leşinase şi am ţinut-o în braţe câteva ore, aşteptând să fim salvaţi Abia când au tras-o la bord mi-au spus că murise Inima ei nu suportase şocul Se mai întâmplă, chiar şi cu oameni atât de tineri Janine îl privi cu gura căscată - O, Doamne! N-am ştiut De ce nu mi-a spus nimeni? - Părinţii tăi erau prea tulburaţi, iar mai târziu au presupus că aflaseşi - Îţi mulţumesc că mi-ai explicat, spuse ea încet Îmi pare rău că m-am îndoit de tine, Leon, te rog să mă crezi - E-n regulă O strânse la piept câteva momente - Iubita mea Janine, nu vreau să mai trecem niciodată prin aşa ceva - Nici eu, răspunse ea simplu, agăţându-se de el şi îngropându-şi faţa la pieptul lui Te iubesc aşa de mult, Leon, şi mi se frânge inima când mă gândesc că te-am suspectat atât de nedrept - Te iert Şi înclină capul şi o gâdilă pe ureche cu limba, adăugând: - cu condiţia să te măriţi cu mine În extaz, Janine se lipi şi mai strâns de el - Cât vrei tu de repede! - Nu mai ai nici o teamă, nici o îndoială? - Numai să nu pleci în expediţiile tale, lăsându-mă singură! - Următoarea expediţie va fi şi ultima, îţi promit, dar până atunci mai sunt câteva luni Avem toată vara la dispoziţie, ca să stăm împreună clipă de clipă Janine zâmbi fericită - Cred că nimic nu mi-ar plăcea mai mult! - Sfârşit - 